
Prezentare 


Castigator al eFestivalului “Words Best of Independent eBook Awards”- 
Cea mai buna povestire a anului 2014 


Rămășițele vechilor suferinţe nu sunt niciodată lăsate în urmă... 


Părăsită de prietenul ei în Ajunul Crăciunului, Cassie Baruch crede că poate 
pune capăt suferinței sale izbindu-se cu maşina de un copac bătrân. Dar atunci 
când un înger superb, cu aripi întunecate, apare şi îi spune “asta nu e vreo 
afurisită de poveste de dragoste paranormală, copilo”, îşi dă seama că moartea 
nu îi rezolvă problemele. Poate Jeremiel să o ajute să scape de rămășițele 
problemelor din trecut și să îşi regăsească liniştea? 


Această reinterpretare modernă a mitului îngerilor păzitori îmbină “O colindă de 
Crăciun” şi “O viață minunată”, într-o încercare de a le oferi oamenilor speranța 
că îşi pot stăpâni și depăși trecutul. 


„Foarte puţine cărți mă induioseazd până la lacrimi, dar aceasta a reușit într-o 
manieră glorioasă. Mesajul ei este redat cu umor și graţie. Minunat! ” — recenzia 
cititorului 


„M-a făcut să îmi pese. Si m-a făcut să plâng. Sunt foarte, foarte recunoscătoare 
pentru final. ”- recenzia cititorului 


„O carte care m-a induiosat ca nicio alta. ”- recenzia cititorului 


„Incă o dată, Anna transformă cuvintele in aur. Intorsătura gotică a acestei 
Colinde de Crăciun moderne este spectaculoasă... ”- recenzia cititorului 


„Dacă as putea, as acorda acestei povești un număr infinit de stele! Această 
carte mi-a provocat fiori. ”-recenzia cititorului 

Dedicatie 


Dedic această carte tuturor celor care au avut vreodată o zi cu adevărat proastă. 
Totul va fi bine. Serios. Chiar va fi. Curaj! 


Capitolul Unu 


-Mamă, am un client aici! Trebuie sa plec! 


Cassandra Baruch își înfipse degetul în urechea cealaltă pentru a o auzi pe mama 
ei plângându-se în ciuda semnalului prost al telefonului. 


-Dar e Ajunul Crăciunului! spunea mama sa în micul difuzor. Ar trebui să stai cu 
familia ta, nu cu un băiat care te tratează cum mă trata pe mine tatăl tău. 


Cassie îşi luă iPhone-ul de la ureche și îl privi dezgustată. Nici măcar nu era ora 
cinei încă şi se părea că mama ei se agatase de sticla de Jack Daniels. Coada de 
oameni care așteptau pentru a comanda cafea era acum lungă de nouă pesoane. 
Fiecare dintre ele o privea cu răutate, căci stătea la taclale la telefon în loc să 
preia comenzile. 


-Mamă! Mamă! Ascultă-mă! zise Cassie făcând gesturi disperate către Ezra, 
colegul ei din această cafenea teribilă. Serios. O să îmi pierd slujba dacă mă mai 
suni o dată când sunt pe tură. 


-Alegi acel băiat în locul propriei tale mame? mormăi femeia. După toate 
sacrificiile pe care le-am făcut de când ne-a abandonat tatăl tău? 


Vocea mamei se tărăgănă mai departe, urmărind același tipar al vinovatiei, doar 
că de această dată era amplificat de faptul că primise un telefon de la tatăl ei. 


Cassie acoperi receptorul cu o mână și încercă să privească în ochi următorul 
client, un bărbat înalt cu o fata răutăcioasă, care purta un costum larg, gri și o 
cravată roșie. Acesta nu o privi înapoi, ci continuă să se holbeze la ceas si să isi 
miște degetele în același ritm ca secundarul. 


-Sunt chiar aici, domnule. 


-Astept la coadă de 11 minute, răspunse el fără a privi către Cassie. Și pe durata 
tuturor celor 11 minute, dumneata ai stat de vorbă la telefon. 


-Imi pare rău, domnule, se scuză fata, acoperindu-si telefonul cu sortul verde de 
barmanita pentru ca bărbatul să nu o poată auzi pe mama sa enervându-se în 
modul ei tipic. E un fel de urgenţă de familie. 


-Are cumva cineva nevoie ca tu să suni o ambulanță? 


Clientul se apleca in fata, impungand-o cu degetul in obraz. 


-N-nu, domnule, răspunse Cassie, privind îndelung către propriile cizme. E 
vorba doar... de tatăl meu. 


-Ce ai facut mai exact, tânără domnişoară, de ţi-ai dezamăgit mama în asemenea 
hal? 


Domnul în costum făcu un gest către telefonul ei, din care răzbătea vocea 
ascuţită a mamei în ciuda barierei de haine. Cassie privi neajutorată către colegul 
sa, Ezra. Înalt de un metru nouăzeci și având o construcţie care făcea pastele 
spaghetti să pară grase, Ezra pregătea cu pricepere un latte de soya cu o mână și, 
în același timp, turna cu cealaltă laptele pentru un cu totul alt client. Acesta îi 
zâmbi cu empatie, dar, având ambele mâini ocupate, era evident că nu o putea 
ajuta. 


Telefonul scoase un sunet înfundat și trecu pe difuzor, căci fata apăsase butonul 
împingând ecranul în stratul de grăsime care se ivea de sub marginea 
pantalonilor skinny cu talie joasă, de la „Lip Service”. 


-După toate lucrurile la care am renunțat pentru tine, asa mă rasplatesti? strigă 
mama sa. Într-o bună zi o să vii acasă si o să mă găseşti moartă din cauza inimii 
mele frânte! 


Cassie se încruntă, întrebându-se dacă să arunce iPhone-ul în blenderul pentru 
smoothie sau să îi facă pe plac mamei ei în speranţa că astfel va opri o altă beţie. 
Strigătele femeii deveniră atât de puternice încât toți cei nouă oameni de la coadă 
începură să se uite unul la altul, rusinati pentru că erau forțați să asculte aceasta 
conversaţie privată. Bărbatul de la capătul cozii îşi ridică mâinile în aer și plecă. 


-Cred că vreau să vorbesc cu managerul tău, zise domnul în costum, privind 
către ceasul său. Tocmai s-au făcut douăsprezece minute şi treizeci de secunde. 


Cassie îşi aseza din nou telefonul la ureche. 


-Mamă! izbucni ea. Nu pot vorbi despre asta acum! Ne vedem mâine după- 
amiază. 


Inchise telefonul si privi ecranul suficient încât să îl poată da pe mut. In același 
timp, se asigură că nu avea niciun mesaj necitit. Și nu avea. Mauricio încă nu îi 


raspunsese la apel. Cassie isi vari iPhone-ul in buzunar şi adoptă un rânjet fals, 
cel mai apropiat posibil de un zâmbet; ochii ei de un gri rece erau accentuati de 
eyeliner-ul negru si gros pe care îl folosea pentru a-și oferi acel aspect popular, 
asemănător celui al personajelor cu ochi mari din anime-uri. 


Chiar înainte de a-și fi luat talpasita în vacanţă, managerul avusese o ,,discutie” 
cu ea privitoare la atitudinea pe care trebuia să o aibă pentru a-şi păstra slujba. 
Cizmele ca de armată, înalte până la coapse si cu platformă mai înaltă de doi 
centimetri nu mai erau permise. Nici blugii rupti, cu cranii desenate pe ei. 


Nu veni la muncă îmbrăcată în negru din cap până în picioare. Nu purta inele sau 
prea multe bijuterii. Nu e voie cu mai mult de doi cercei într-o ureche şi cu 
siguranţă nici cu piercinguri care îţi ies din nas- cu excepția unuia mic. Acoperă 
tatuajele. Părul negru ca tăciunea e în regulă, dar trebuie prins cu grijă într-o 
coadă de cal și nu ai voie sub nicio formă să îl vopsești în culori ca albastru neon 
sau fucsia. Tricouri simple, fără simboluri ale trupei „Goth rock” pe fata, ca 
Alien Sex Fiend. Iisuse! Toate astea pentru o slujbă care nu oferea decât salariul 
minim pe economie? 


-Imi pare foarte rău, domnule, zise Cassie, prefăcându-se drăguță fata de domnul 
în costum. Ce ati dori să comandati? 


„Fi-ţi-ar!” isi adăugă în gând. 


-Am cerut să vorbesc cu managerul tău, răspunse acesta lovindu-si ceasul cu 
degetele. Nu voi pleca până nu fac asta. Am așteptat treisprezece minute și opt 
secunde. 


-Managerul meu nu e aici astăzi, răspunse Cassie. Ne confruntăm cu o lipsă de 
personal deoarece unii dintre angajaţi au plecat de Crăciun. 


Mai exact, managerul ne-a abandonat săptămâna asta si doi oameni şi-au dat 
demisia azi-dimineatd. Nenorociti... 


-Cand eu aveam varsta ta, zise barbatul agitandu-si degetul in fata ei, ne 
mândream cu faptul că niciunul dintre clienţii nostri nu aştepta mai mult de trei 
minute din momentul în care intra pe ușă până în momentul în care își primea 
ceaşca de cafea. Trei minute! Nu treisprezece! Și cu siguranţă nu aveam voie să 
vorbim la telefon! 


Cassie îşi stăpâni tentatia de a-l întreba pe domnul în costum dacă nu cumva pe 
vremea lui era obligat şi să urce trei mile înfruntând furtuna pentru a ajunge la 
serviciu. In schimb, privi către doamna care aștepta nerăbdătoare în spatele lui. 


-Cu ce vă pot ajuta, doamnă? 


Bărbatul insfaca un biscuit de pe tejghea si îl agită în fata ei de parcă ar fi fost 
bastonul unui politist. 


-Nu am terminat cu tine, domnişoară! 
-Ba da, ati terminat, răspunse Cassie dându-și ochii verzi şi reci peste cap. 


Privi chiar prin el, direct către femeia care urma la rând- o doamnă de vreo 40 de 
ani care era clientă fidelă, desi Cassie nu reușise să îi rețină numele. 


-Următorul? 


Femeia deschise gura ca pentru a spune ceva, dar apoi o închise repede la loc. 
Era nerăbdătoare să isi primească si ea cafeaua, dar nu suficient de nerăbdătoare 
încât să treacă peste bărbatul în costum care era pe cale să facă o scenă. Ezra își 
termină comanda dublă și aşeză băuturile în mâinile clienților care aşteptau. 
Apoi, se aseza în spatele lui Cassie. 


-Permiteti-mi să vă ajute, domnule, spuse el către bărbat, arborând cel mai 
tocilăresc zâmbet posibil. 


-Nu am terminat! rosti el cu chipul schimonosit de furie. 
Ezra îşi îndepărtă bretonul din ochi. 


-Ce spuneţi dacă vă oferim o cafea din partea casei? Un espresso cu orice aromă 
doriți? 


-Fata asta este nepoliticoasă! răspunse bărbatul arătând către Cassie. 
-Da, este, rosti Ezra, exprimându-și acordul. 
-Vreau să fie concediată! 


Ezra îşi ridică mâinile. 


-Nu pot să mă opun dumneavoastră, domnule. Aveţi dreptate. Cassie nu are o zi 
tocmai bună, asa că încerc să îmi cer scuze în numele ei oferindu-vă o cafea din 
partea casei. E tot ce pot face. 


Cassie continua să se concentreze asupra femeii din spatele bărbatului în costum, 
care arunca priviri piezişe către uşă, de parcă ar fi fost gata în orice clipă să fugă 
din acel loc. 


-O cafea neagră, aromă de ciocolată cu cremă de alune, două pliculeţe de 
îndulcitor şi lapte degresat, corect? turui Cassie, reluând comanda obișnuită a 
doamnei. 


Aceasta căscă ochii în semn de uimire. 
-D-da, răspunse. Cum ai...? 


-Dacă nu mă sună mama să îmi spună că tatăl meu tocmai a fost internat în 
spital, suferind de insuficienţă renală în stadiu terminal, şi că s-ar putea să nu 
mai apuce Anul Nou, rosti Cassie suficient de tare încât să audă toţi oamenii de 
la coadă, sunt o barmaniţă destul de pricepută. Doriţi şi biscuitul cu migdale, ca 
de obicei? 


Bărbatul în costum încetă să mai vorbească. Ezra îi zâmbi cu superioritate. 


Cassie se ocupă rapid comanda femeii, iar apoi continuă să servească ceilalți 
şapte clienţi care aşteptau, alături de alti trei care tocmai intrau. Odată ce coada 
se termină- cel putin pentru moment- isi verifică telefonul pentru a se vedea dacă 
Mauricio îi lăsase vreun mesaj. Nimic. Înşfăcă o cârpă şi începu să curețe 
tejgheaua cu furie. Ca de fiecare dată când erau foarte ocupați, blatul tejghelei 
arăta de parcă cerul se deschisese deasupra ei $i boabele de cafea se revărsaseră 
pretutindeni, asemenea unor lăcuste mici şi negre. 


Ezra își sprijini trupul înalt şi zvelt de masa de alături. Cassie pretindea că nu 
observa modul în care acesta îi analiza mâinile, de parcă tot ceea ce făcea era 
extraordinar. Tânărul își îndepărtă din nou bretonul lung din ochi, astfel încât 
fata să îi poată vedea faţa, și îi zâmbi stângaci. Ar fi fost perfect dacă nu ar fi 
avut un cos de mărimea statului Texas chiar pe bărbie. 


-Multumesc, murmură Cassie. 


Se chinuia să lustruiască tejgheaua lucrată dintr-un fals granit negru, aruncând 
din când în când câte o privire către iPhone-ul așezat pe masa de lângă ea. Voia 
să se asigure că nu rata soneria în momentul în care Mauricio ar fi sunat-o 
înapoi. 


-Cu plăcere, răspunse Ezra. 


Îşi învârtea gânditor prosopul. Verdele închis îi accentua lungimea degetelor- 
„degete de pianist”, obişnuia să îi spună managerul. Avea genul acela de mâini 
care nu puteau să execute decât activităţi pline de sensibilitate, precum cântatul 
la chitară sau încercările necontite de a replica elementele grafice din Skyrim. 


Cassie continua să frece tejgheaua care era deja imaculată. 


-Dacă mai lustruiesti mult, zise Ezra, o să treci prin masa și o să ajungi cu cârpa 
până la podea. 


Fata se răsuci în loc. 
-Ce vrei să spun? 
-,,Mersi că mi-ai salvat fundul, Ezra?” 


Cassie se uită în jos, nefiind sigură dacă să îl privească răutăcios sau să îl 
imbratiseze. Alese a doua variantă. Ezra era putin prea drăguţ cu ea, iar ultimul 
lucru pe care și-l dorea era să îl încurajeze. Tânărul îi era prieten $i nimic 
altceva. 


-Mersi, murmură ea. 

Ezra răsuci prosopul din nou. 

-Ce se întâmplă, de fapt, cu mama ta? 
Fata ridică din umeri. 

-Încă speri că Mauricio se va răzgândi? 


Cum se făcea că Ezra știa întotdeauna ce să spună ca să o facă să se deschidă în 
fata lui, şi nu să îl privească răutăcios, asa cum proceda cu toţi ceilalți? Totuși, 


nu avea de gând să cedeze de această dată. Ridica din nou din umeri si se 
întoarse cu spatele la el, sperând că acesta va înţelege că trebuie să o lase în 
pace. 


Ezra se apucă să rearanjeze rafturile cu bunatati, asezand batoanele de 
scortisoara și briosele deja învechite astfel încât să pară proaspete si apetisante 
pentru potenţialii cumpărători. Ziua de dinaintea Crăciunului era întotdeauna 
foarte aglomerată; oamenii se opreau să își cumpere o cafea la întoarcerea de la 
cumpărături, fiind morocănoși și epuizați, sau alergau disperaţi să cumpere ceva 
de ultim moment pentru vreo petrecere la care fuseseră invitaţi pe neașteptate, ca 
şi cum nu ar fi fost altceva decât un gând fugar. Un gând fugar, aşa cum era ea 
întotdeauna. 


Poate că de aceea era atât de supărată pe mama ei. Ca de obicei, singura 
persoană care se gândise să o invite undeva era tocmai femeia care fusese chinul 
vieţii ei încă de când tatăl său plecase. 


Cassie privi din nou către telefon. Încă nu primise niciun apel... poate că nu avea 
semnal bun? Verifică iPhone-ul pentru a se asigura că nu avea nicio problemă. 
Nu. Dispunea de patru liniute- nu era un semnal perfect, dar suficient de bun 
încât să poată primi apeluri. Sau poate că el se afla într-un loc în care nu era 
semnal bun? 


Fata privi către grupul pe care îl servise mai devreme, în timp ce oamenii își 
terminau cafelele si plecau. Ezra era ocupat făcând curăţenie în mica bucătărie, 
în care nu era altceva decât un cuptor cu microunde si un grill Panini. În final, isi 
înșfăcă telefonul si formă numărul de telefon fix al lui Mauricio. Ascultă până 
când îi auzi vocea, înregistrată de robot. Fir-ar să fie! Până și glasul lui era 
senzual! 


Simti fluturii mici şi agitati roindu-i în piept în timp ce vocea o informa că 
iubitul ei, cu care era într-o relaţie de cinci luni, avea să o sune înapoi imediat ce 
ajungea la bârlog. Bârlog era un cuvânt pe care îl folosea pentru a se da în 
spectacol si nu se referea la altceva decât la apartamentul său. Ah, cât isi dorea 
să îşi permită si ea o locuinţă proprie, în loc să fie nevoită să stea cu mama ei şi 
să plătească o chirie de o sută de dolari pe săptămână! 


-Aa... Mauricio, aici Cassie. Ad... ştiu că ai zis că ai nevoie de timp ca să te 
gândești, dar e deja Crăciunul şi... da... Păi, o, nu mai contează... 


Inchise telefonul, asigurându-se pentru ultima dată că tânărul nu încercase să o 
sune de pe mobil în timp ce ea îl suna pe telefonul fix. Dar nu avea noroc. Isi 
ridică privirea, întâlnind ochii căprui, marcați de suferinţă ai lui Ezra. 


-Meriti mai mult, spuse acesta cu blandete. 


Buza lui Cassie tremura. Se lupta cu lacrimile pe care încercase să le ţină la 
distanţă în ultimele cinci zile. 


-E numai vina mea! Avea nevoie de ajutor şi eu nu am fost acolo, lângă el! 
Ezra îşi aseza mâna pe umărul fetei. 


-Ti-A cerut bani, zise el. Iar tu i-ai spus că nu aveai pentru că maşina mamei tale 
se stricase. Și-ar fi pierdut slujba dacă nu ai fi ajutat-o să o repare. Ai făcut ceea 
ce trebuia. 


-Mama ar trebui să își repare singură maşina, răspunse Cassie. 


-Da, ar trebui, rosti Ezra. Dar dacă mama ta isi pierde locul de muncă, niciuna 
dintre voi nu va mai avea suficienţi bani încât să poată plăti chiria acelui 
apartament. Si unde veţi merge atunci? 


-O să mă mut cu Mauricio, zise Cassie, înălțându-și bărbia cu mândrie. 


Ezra îi aruncă o privire atotstiutoare. Deja îi spusese ce credea în legătură cu 
acest lucru și avea destul de mult bun simţ încât să nu o supere amintindu-i din 
nou, cu atât mai mult cu cât Mauricio îi spusese cu cinci zile în urmă că avea 
nevoie de timp ca să se gândească. 


Cassie scoase filtrele și le pregăti pentru a prepara o nouă serie de cafele, însă nu 
apăsă butonul de pornire pentru că ora închiderii se apropia. De obicei, stătea la 
cafenea până la 10 seara, însă managerul le spusese că aveau voie să închidă mai 
devreme în Ajunul Crăciunului- mai precis, la ora 6. Era a treia oară în acea 
săptămână când fata trebuia să se ocupe de îngrozitoarea închidere și deschidere, 
ajungând acasă la 10:30 noaptea şi revenind la cafenea la 4:30 dimineaţa pentru 
a lucra încă o tură dublă. 


iPhone-ul ei tarai. Cassie îl înșfăcă imediat, cu inima galopand de bucurie. 
Extazul ei fu, însă, unul de scurtă durată. Era doar mama ei, din nou. Nu 


răspunse, ci lăsă apelul să fie trimis spre căsuţa vocală, căci nu era dispusă să 
mai asculte încă o tiradă interminabilă directionata împotriva tatălui său. Încă nu 
hotărâse dacă să îl viziteze la spital înainte să moară pentru a-i spune ce 
nemernic fusese sau să îi acorde aceeași atenție pe care el i-o acordase în toți 
aceşti ani. Adică niciuna. Se rugă în continuare pentru ca lui Mauricio să i se 
facă milă de ea şi să îi dea voie să doarmă la el, în loc să fie nevoită să meargă 
acasă şi să-și vadă mama izbucnind în crize necontrolate. 


Privi către Ezra, care profitase de lipsa clienţilor pentru a-și deschide laptopul; 
rula o simulare a unui joc video la care lucra de când îl cunoştea Cassie: mai 
precis, de doi ani. Ezra era întruchiparea tocilarilor informaticieni. Înalt, slab, 
având breton tipic emo şi un tricou prea mare, cu trupa My Chemical Romance. 
Nu putea înțelege de ce el avea voie să poarte un tricou cu o trupă, în timp ce pe 
ea managerul o certa de fiecare data pentru tinutele ei. Practic, Ezra conducea 
cafeneaua, în vreme ce Cassie intra întotdeauna în belele. 


De ce nu îi plăcea nimănui de ea? 


Clopoteii agatati în dreptul ușii răsunară, lovindu-se de sticla geamului în timp 
ce o ultimă clientă se refugia înăuntru din calea gerului. O, Dumnezeule!... 
Doamna Henderson. Doamna în vârstă care venea de obicei la 10 dimineaţă fix, 
imediat după ce magazinul se liniștea în urma grupurilor de oameni care veneau 
să cumpere sandvișuri pentru prânz. La fiecare vizită, doamna Henderson flirta 
cu Ezra și îi adresa lui Cassie întrebări personale, legate de facultatea la care voia 
să studieze și domeniul în care voia să se specializeze. 


-Doamnă Henderson, o salută Cassie, zâmbindu-i în modul cel mai sincer în care 
putea. V-am simțit lipsa azi-dimineata. Nu vă stă în fire să vă ratati întâlnirea cu 
biscuitii preferați. 


Buzele doamnei Henderson se arcuiră într-un zâmbet care îi scotea la iveală 
protezele instabile; de multe ori i se dezlipeau dinţii în timp ce vorbea. Fiecare 
obraz al femeii purta urma perfect rotundă a pudrei roz, asemănând-o cu vechile 
păpuși de porțelan, iar rujul de un roșu aprins începuse deja să se afunde în 
ridurile dense. Ca de obicei, era îmbrăcată în haine colorate din poliester- avea 
un pulover vesel cu imaginea renului cu nas roșu Rudolf, care contrasta puternic 
cu nuanţa albastră-mov a părului său. Hainele atârnau pe ea de parcă ar fi fost 
cândva o femeie extrem de grasă, pe care vârsta o transformase într-o figură 
subțire si fragilă, cu spatele cocosat și mâini care tremurau în timp ce își număra 


banii. 


-A trebuit să termin ceva acasă înainte de a veni, draguto, răspunse doamna 
Henderson. Sper că nu te superi. 


Să se supere?! De parcă ar fi interesat-o catusi de putin pe Cassie. 


-Nu mai avem biscuiţi cu portocale şi merisoare, zise fata, arătând către tava 
goală pe care se aflau de obicei bunătăţile obişnuite ale doamnei Henderson. As 
putea să vă tentez cu altceva în această după-amiază? 


-E în regulă, draga mea, spuse doamna Henderson. Voi servi doar o cafea. Știi 
cum îmi place, nu-i așa? 


-Da, ştiu. 


Cassie zâmbi din nou, de această dată cu sinceritate, în timp ce nota comanda 
femeii cu markerul pe un mic termos. Un amestec slab pentru dimineaţă, două 
pliculeţe de zahăr, lapte obișnuit, fără alte arome. Spre deosebire de ceilalți 
clienți, doamna Henderson prefera cafeaua tradițională. Probabil că aceasta era, 
de altfel, singura cafea tradițională pe care Cassie o prepara în fiecare zi. 


-Cum e vremea, doamna Henderson? o întrebă Ezra din locul său de deasupra 
laptopului. 


- Tocmai a început să ningă, răspunse aceasta. Vom avea un Crăciun alb anul 
ăsta. Exact cum a promis meteorologul. 


-Să aveţi grijă când va intoarceti, bine? Ultimul lucru de care avem nevoie e ca 
dumneavoastră să cadeti si să va fracturati soldul, asa cum i s-a întâmplat 
doamnei Gonzales săptămâna trecută. 


-Domnul Cantos iesise deja pentru a curăța zăpada de pe trotuar când am coborât 
din bloc, spuse doamna Henderson. Se va asigura că drumul e sigur până când 
mă întorc. Intotdeauna o face. 


Cassie nu avea nicio idee cine era domnul Cantos, şi nici celelate persoane care 
intrau si ieşeau din viata doamnei Henderson; îngrijitorul, bărbatul care 
conducea mașina de gunoi, femeia care curăța holul Azilului de Bătrâni. În 
fiecare zi, doamna Henderson îi bârfea pentru aproximativ o oră, tărăgănând cât 


putea de mult băutul cafelei pentru a mai putea rămâne în magazin. Jura de 
fiecare dată că venea aici pentru că făceau cea mai bună cafea din Sandwich-ul 
de Sud [1], dar, de fapt, aceasta era singura cafenea la care putea ajunge pe jos 
de la Azil. Bătrâna venea în fiecare zi, fie ploaie, vânt sau soare. 


-Poftiti, o servi Cassie, așezând cana pe tejghea. 


Doamna Henderson se întinse către poseta suficient de mare încât să 
adăpostească un rinocer, și scoase două pachete de dimensiune medie, care erau 
infasurate în benzi desenate livrate duminica și înconjurate de un fir gros și roşu 
în loc de fundă. 


-Am pregătit ceva pentru tine și Ezra. 


Doamna Henderson avea o expresie entuziastă şi sinceră, de parcă tocmai le 
înmânase o comoară. Aducea adesea cadouri de acest gen- de obicei era vorba 
despre vechituri adunate de la târgurile de vânzări organizate de biserică sau de 
la magazinul bisericii Corpus Christi, care oferea reduceri la jumătate de pret în 
zilele de miercuri. 


-Nu trebuia să vă deranjati! zise Ezra, apucând pachetul care avea numele său 
mâzgălit pe el si desfăcându-l nerabdator. 


In cutie se afla un fular crosetat de mână, din lână rosie cu dungi subțiri, 
portocalii. 


-Uau! Ochi-de-soim! [2] Cum ati știut? 


-Arăţi ca un băiat demn de a fi Ochi-de-soim, răspunse doamna Henderson, 
părând mulțumită. 


Apoi, privi către Cassie, aşteptând ca si ea să isi deschidă cadoul. 
-Multumesc, murmură tânăra. 


Rupse hârtia în care era învelit pachetul pentru a descoperi un fular oribil, de un 
roz ca de păpușă Barbie, ce avea pe deasupra şi câţiva canafi enormi, albi, care 
atârnau la capete. Roz. Culoarea în care mama ei încercase să o îmbrace pe tot 
parcursul copilăriei sale, până când Cassie avusese un acces de rebeliune şi 
începuse să poarte doar negru, accentuat ocazional de nuanţe de violet. 


-Este... dd... mulțumesc! 


Dacă doamna Henderson observase lipsa de entuziasm a fetei, avu delicatetea de 
a nu o arăta. Se mută la masa ei obişnuită din dreptul ferestrei, sorbând cafeaua 
cât de lent putea, fără să ţină cont de faptul că magazinul trebuia să se închidă în 
zece minute. 


Cassie isi verifică din nou telefonul. Încă nu primise niciun apel, nici măcar un 
mesaj din partea lui Mauricio. O idee răzleaţă îi trecu prin minte. Se grăbi să isi 
termine sarcinile dinainte de închidere, scoțând ultimele produse de patiserie din 
vitrină $i aşezându-le cu grijă într-o pungă de gunoi din plastic. 


-Trebuie să le arunci la gunoi, spuse Ezra apărând de nicăieri. Elaine o să iti rupă 
capul dacă vine să facă inventarul și vede că nu au ajuns la coş. 


-Chiar le arunc, minţi Cassie. 

Ezra ridică din umeri și, în linişte, o ajută să așeze în continuare prăjiturile cu 
lămâie, cornurile cu ciocolată, briosele din tarate si porumb si toate celelalte 
bunatati pe care clienţii le refuzaseră pe parcursul zilei. Majoritatea era alcătuită 


din briose cu tarate. De ce insista managerul să pregătească aşa ceva? Nimeni nu 
le mânca. 


Cassie aruncă o privire către laptopul lui Ezra şi remarcă eroina pe care acesta 
tot încerca să o termine pentru jocul lui. Era îmbrăcată în haine de războinic 
gotic, dar era putin prea slabă. In ciuda acestor diferente, fata semăna cu ea. 


-Drăguţ, spuse Cassie. 


Obrajii lui Ezra căpătară o nuanţă roșiatică, vizibilă chiar şi în umbra bretonului 
pieptănat peste ochi. Băiatul îşi închise brusc laptopul. 


-Ora şase, anunţă el. E timpul să mergem acasă! 


Cassie ridică cu grijă sacosa de gunoi plină de bunătăţi, sperând că niciuna dintre 
ele nu avea să se rostogolească şi să se strice. 


-Noapte bună! zise către Ezra. 


-Unde mergi în seara asta? 


-Acasa, minti Cassie. 


Judecand după privirea lui Ezra, era clar că nu o credea absolut deloc. Prietenul 
ei emo o cunoștea puţin prea bine. 


-Ascultă, începu el. Eu şi câţiva prieteni de-ai mei, jucători, ştii... ă... ne întâlnim 
în seara asta ca să petrecem ceva timp împreună. Nimic special. Dar sunt oameni 


super și mă gândeam că ai putea să te simţi bine cu noi. Doar dacă... ei bine, ştii 
tu, dacă lucrurile nu merg prea bine cu... ăă... mama ta? 


Cassie ridică din umeri. 


-Sigur. Doar că... ăă... mama mea e puţin învăluită de povestea asta cu tata. Cred 
că nu isi poate da seama dacă să îl scuipe în faţă sau să se împace cu el, acum că 
e pe moarte. 


-Dacă devine ciudat, insistă Ezra, iar ochii săi căpătară o nuanţă frumoasă de 
ciocolatiu, doar sună-mă, bine? 


Cassie îi zâmbi timid și se îndreptă spre ușă. 
-Nu uita asta! 


Ezra îi întinse fularul roz pe care fata îl lăsase în mod intenționat în coșul pentru 
obiecte pierdute. 


-Mersi, murmură ea, aruncând o privire către doamna Henderson. 
Aceasta continua să îşi soarbă cafeaua în linişte, lângă fereastră. 


-Ati dori să vă las acasă, doamna Henderson? o întrebă Ezra. Inchidem acum, 
dar am drum chiar pe acolo. Nu ar fi nicio problemă. 


Cassie păși singură afară, înfruntând noaptea întunecată si rece. 


Capitolul Doi 


Fulgii mari $i albi se izbeau de parbrizul mașinii ei vechi, marca Ford Taurus, în 
timp ce ştergătoarele suierau încercând să îi îndepărteze și nu izbuteau decât să 
lase în urmă fâşii umede care reduceau considerabil vizibilitatea. Mașina 
aproape că derapă pe strada Farmersville. Chiar avea nevoie de ștergătoare noi, 
însă nu își permitea prea multe, având în vedere că locul de muncă nu asigura 
decât un salariu minim pe economie. O furie vagă o învălui în timp ce rememora 
cearta pe care o avusese în acea dimineaţă cu mama ei, în legătură cu surplusul 
de chirie pe care era nevoită să îl plătească. 


-Eşti mama mea! Ar trebui să mă lași să locuiesc aici pe gratis! 


-Crezi că apartamentele din Cape Cod sunt ieftine, domnişoară? E tot ce pot face 
ca să avem un acoperiş deasupra capului. 


-Dacă ai înceta să mai cheltui atât de mult pe alcool şi ţigări, atunci poate că nu 
ar trebui să îmi mai ceri mie bani când îţi strici mașina. 


-Ti-am zis că o să iti dau banii înapoi. 
-Sigur că da. La fel cum ai făcut-o si la celelalte șase „urgenţe”. 


Maşina din fata ei fu pe punctul de a se izbi de un fag bătrân care străjuia curba 
de pe marginea lacului. Era ora șapte fără douăzeci si cinci. Arborele veghea 
drept santinelă, asemenea unui elefant gri, tăcut, cu trunchiul marcat de 
numeroasele maşini care se loviseră de el, în loc să se lovească de terasamentul 
ce delimita apa. În fiecare an, cei care se ocupau de mentenanta zonei încercau 
să îl taie, şi în fiecare an Comitetul Istoric respingea decizia declarând că fagul 
era un copac străvechi protejat de legea statală. 


Cassie apucă ferm volanul, hotărând că ar fi mai bine să fie atentă la drum. Pomi 
radioul. Maşina ei Taurus era atât de veche, încât nu avea .mp3 sau CD-Player, 
aşa că fata alese caseta cu muzica trupei Zola Jesus, pe care o transferase de pe 
telefon pe CD, iar apoi de pe CD pe tradiționala casetă pe care o folosea acum. 
Întotdeauna era îngrozită când conducea şi pe altcineva acasă, dar, în ciuda 
vârstei înaintate, maşina avea cel putin boxe rezonabile. Prefera să simt basul 
percutând prin întregul său trup în loc să se mulțumească cu experienţa auditivă 
limitată oferită de căști. 


In plus... era mașina ei! A ei! Nu i-o dăruise nimeni. O câștigase așa cum reușise 


sa obțină orice alt nimic din viata ei- având două servicii concomitente. Nu îi 
păsa ce spuneau prietenii lui Mauricio despre Taurus, ei si maşinile lor noi si 
scumpe. Spre deosebire de acestea, mașina ei fusese plătită în întregime la 
cumpărare; poate că de aceea Mauricio nu avea niciodată bani! 


Opri în faţa casei lui, o garsonieră mică, situată deasupra garajului unui foarte 
drăguţ conac de snobi din acel cartier pretentios al Centerville. Mașina lui, o 
Toyota Corolla verde ca smaraldul, cu jante scumpe de aluminiu, era parcată pe 
alee. Toate luminile erau aprinse, chiar dacă la fel erau și cele ale proprietarului 
garsonierei, care locuia alături. Mai multe masini stăteau împrăștiate în dreptul 
locuinţei. 


Cassie parcă în dreptul mormanului de zăpadă de pe partea cealaltă a străzii și 
privi îndelung, fără a se putea hotărî dacă să meargă pur şi simplu la usa și sa 
bată sau să îl sune întâi pe Mauricio și să vadă dacă îi răspundea la telefon. 
Băiatul se supăra de fiecare dată când tânăra venea neanuntata, insistând ca ea să 
îl sune de fiecare dată înainte de a apărea, pentru a-i da timp să facă curăţenie. 


Cassie se uită din nou la telefonul mobil, întrebându-se dacă nu cumva al lui se 
stricase. Nu. Sunase si pe fix. El îi spusese că avea nevoie de timp să se 
gândească după ce ea refuzase să îi dea bani pentru a-și plăti rata la mașină. Ei 
bine, nu avea suma necesară pentru asta, dar îi cumpărase un cadou foarte 
frumos de Crăciun înainte ca maşina mamei să se strice; era vorba despre un 
cadou pe care nu şi-l permitea cu adevărat. Din moment ce ajunsese deja, 
Mauricio nu putea să o refuze, nu-i asa? Mai ales daca... 


Cassie îşi descheie hanoracul si isi ridică putin sutienul pentru a accentua 
decolteul. Îşi reaşeză oglinda retrovizoare pentru a putea să isi refacă machiajul 
gros de la ochi, iar apoi aplică un nou strat de ruj- roșu închis- alături de o urmă 
vagă de luciu albastru pentru ca ansamblul să capete o tentă mov. Mauricio nu 
era adeptul stilului Goth, dar arăta atât de bine, încât nu contase în momentul în 
care Cassie începuse relaţia cu el. Faptul că stătea la braţul lui Mauricio îi 
permisese să pătrundă într-un grup cu totul nou de prieteni. Aceștia erau, de 
altfel, singurii prieteni pe care îi mai avea, acum că vechii amici o părăsiseră 
pentru a merge la facultăți din orașe aflate la mare distanţă. 


Fata coborî din maşină și alunecă instantaneu pe gheață, căzând drept în fund. 


-Fir-ar să fie! 


Cadoul lui Mauricio se strivise sub ea, iar hârtia de împachetat în care il învelise 
era acum îmbibată în zăpadă umedă. Cassie se ridică, recunoscătoare pentru 
faptul că hotărâse să poarte în ziua aceea cele mai masive cizme pe care le avea, 
ca o formă de sfidare fata de ultimatumul managerului; apoi, se poticni încet, 
încet, străbătând aleea și treptele de lemn care conduceau la apartamentul lui 
Mauricio. Întreaga locuinţă era luminată, iar muzica hip-hop braziliană răzbătea 
dincolo de sticla ferestrelor. Putea întrezări oamenii care se mişcau înăuntru. 


lată... Ce va fi, va fi. 
Cassie bătu la ușă. 


Auzi sunetul paşilor care se îndreptau către ea, iar apoi ușa se deschise. Cassie 
privi drept în ochii unei fete portoricane îmbrăcate sumar, al cărei păr fusese 
strâns la spate, într-un coc așezat cu gel. Din cap până în picioare avea numai 
haine ultimul răcnet, de la Abercrombie, iar turul era atât de lăsat, încât faptul că 
părul pubian nu i se putea întrezări rămânea o mare sursă de uimire. Cassie 
aruncă o privire către propriul decolteu nepotrivit şi își încheie instinctiv 
hanoracul. 


-Ăă... Mauricio este aici? 

-Cine îl caută? 

-Sunt... dd... Cassie. 

Fata se uită la ea cu răutate si îi tranti usa în fata. 


Cassie fu cuprinsă de furie. Batu în geam atât de tare încât aproape că fu uimită 
de faptul că sticla nu se spărgea. Ușa se deschise a doua oară. De această dată, în 
prag se arătă Mauricio, al cărui spate era luminat de o zeitate înaltă, bronzată și 
strălucitoare, mai potrivită pentru coperta unei reviste de modă decât pentru 
ultimul lui job de peisagist. 


-Hei, iubito, ce mai faci? spuse Mauricio cu blandete. 


Aruncă o privire peste umăr si pasi afară, în zăpadă, închizând usa după el. 
Cassie observă că nu purta pantofi. 


-Eu... da... ţi-am adus cadoul de Crăciun, zise fata si îi întinse pachetul deja 


aplatizat, îmbibat în atâta zăpadă încât Mosii de pe ambalaj păreau sa fie acum 
un grup de motociclişti beti. 


-Nu trebuia să te deranjezi. 


Buzele lui Mauricio se arcuiră într-un rânjet ca de lup, aproape perfect, dacă nu i 
s-ar fi întrezărit incisivul strâmb ce se asemăna unui colț de vampir. Inima lui 
Cassie făcu o tumbă. Sunetul sângelui care îi alerga prin vene i se intensifică în 
urechi pe măsură ce tânărul lua cadoul, lăsându-și mâinile să întârzie pe ale ei. 


Desfăcu ambalajul si deschise cutia, expunând un fular de nuanţa mahonului, din 
cașmir, pe care fata îl cumpărase pentru el; era cașmir veritabil, genul acela care 
nu se scămoșa, nu ca falsurile pe care le vindeau cei de la magazinul TJ Maxx. 
Mauricio îl ridică în dreptul luminii fluorescente, care punea darul într-o lumină 
cu totul și cu totul neplăcută. 


-E un fular, zise el lipsit de entuziasm. 


Din interiorul apartamentului se auzi un țipăt, urmat de sunetul sticlei care se 
spargea si, în final, de o avalanșă de înjurături în spaniolă. 


-Este... ăă... m-am gândit ca s-ar potrivi cu ochii tăi, se bâlbâi Cassie. Ai spus că 
iti e frig întotdeauna. M-am gândit... 


Vocea i se pierdu. În regulă. Cadoul era penibil. Dar era, în acelaşi timp, cel mai 
luxos lucru pe care și-l putea permite, iar ea se concentrase pe cât de călduros si 
moale avea să îl simtă Mauricio în jurul gâtului, nu pe modul indiferent în care 
avea să perceapă doar un fular, în loc de o pereche de blugi de la Abercrombie. 


-Eu... hm... sper să îţi placă. 

Mauricio îi zâmbi fals. 

-Sigur, e minunat. Mulţumesc! 

Se întoarse către ușă. 

-Ce faci în vacanţă? se trezi Cassie spunând. 


Ceea ce voia cu adevărat să întrebe era „cine e parașuta dinauntru?”, dar nu 
33 p 3 >? 


avusese curajul. 
Mauricio se încordă, mâna zăbovindu-i pe ușă. 


-Sunt cam ocupat, răspunse el. Am companie în timpul săptămânii. Rude din alt 
oraş. 


-Asta e ea, adică... ăă... toate mașinile de pe alee? 


Mauricio dădu din umeri, stând în continuare cu spatele la ea. Deschise ușa şi 
pasi înăuntru. Cealaltă fată aștepta chiar în prag; avea mâinile aşezate ferm pe 
formele voluptoase, iar ochii îi sclipeau cu furie. 


-Cine e asta, Mauricio? întrebă ea cu o privire răutăcioasă către Cassie. 
-Nu e nimeni, răspunse tânărul. 


Cassie inspiră adânc. Se simţea de parcă cineva tocmai îi străpunsese inima cu 
un tâmăcop. 


-Nimeni? Cum poţi să spui asa ceva? 

-Ti-am zis că trebuie să mă gândesc. 

-Nu ai spus în niciun moment că te desparti de mine! 
-Dar tu ce crezi că înseamnă că trebuie să mă gândesc? 
Cealaltă fată își agită un deget în faţa lui Mauricio. 


-Ce vrei să spui cu acest despărţit de ea? Credeam că suntem într-o relaţie 
exclusivă! 


-Suntem, iubito, răspunse băiatul. Suntem. 


-Stai o secundă, zise Cassie. Eu şi Mauricio suntem împreună de cinci luni. 
Dorm aici în fiecare noapte, cu excepţia zilelor de luni și marti. 


-Eu lucrez de noapte la azil, completă cealaltă fată. Lunea și martea sunt zilele 
mele libere. 


Se rasuci nervoasa catre Mauricio: 


-Nenorocit fals ce esti, ne foloseai pe amandoua in acelasi timp! I-ai zis ca vom 
avea un copil?! 


Cassandra se simţea de parcă cineva tocmai o plesnise drept în fata. 
-Dacă e al meu, răspunse tânărul ridicând din umeri. 
-Cum poţi să spui asta? 


-Ti-am mai zis, nu semnez nimica până nu văd un test de paternitate, la fel ca la 
toate celelalte panarame care au zis că sunt tatăl odraslei lor, continuă Mauricio. 
Câteodată sânt, alteori nu sânt. 


Cassie îl asculta cu gura căscată. Celelalte panarame? 
-Nenorocitule! izbucni cealaltă fată, dându-i o palmă peste faţă. 


Mauricio o apucă de brat si o împinse înăuntru, trântindu-i uşa în fata lui Cassie. 
Înăuntru, tânăra ţipă şi cineva pocni pe altcineva cu putere, însă Cassie nu putea 
fi sigură cine pe cine. Orbită de lacrimi, alergă în jos pe trepte, alunecând la 
ultimele patru şi căzând din nou în fund. 


-Au, strigă ea, însă nimeni nu deschise usa pentru a se asigura că era bine. 


Suspinând isteric, se ridică şi șchiopătă mai departe, pe stradă, aruncându-se fără 
voie chiar în drumul unei masini. Şoferul o claxonă cu putere. Cassie căzu şi 
aproape că alunecă sub roțile mașinii. Se ridică la timp pentru a auzi şoferul care 
isi deschisese geamul și o înjura. 


-Uită-te pe unde mergi, idioato! Inainte să devii căprioară lovită! 
-Imi pare rău, zise Cassie plângând. Imi pare rău! 


Sări în propria mașină şi o porni, suspinând atât de tare încât mâna îi tremura pe 
cheie. Mirosul benzinei îi inundă nările. Fu nevoită să aștepte până când acesta 
se disipă, privind îndelung peste stradă, la luminile din apartamentul lui 
Mauricio, care străluceau asemenea unui far în întunericul nopţii. În spatele 
draperiilor, putea vedea două silete mişcându-se. Un bărbat și o femeie. Figura 


masculină o trase pe cea feminină în braţele sale. 


-Haide, haide, haide! murmură Cassie răsucind cheia din nou şi apăsând uşor 
pedala de acceleraţie. 


Maşina porni la a patra încercare. Manevrând schimbătorul de viteze, fata 
demară și se cufundă în traficul de pe aglomerata Sosea 28. 


Luminile traficului erau dublate continuu, tocmai până la turnul Bell Tower 
Plaza, al mall-ului. Cassie privi îndelung către lanţul de magazine unde, la etajul 
al doilea, ea şi Mauricio luaseră lecţii de dans latino timp de șase săptămâni, în 
fiecare miercuri seara; după lecţii, ea mergea să doarmă la el. În tot acest timp nu 
făcuse altceva decât să își bată joc de ea! Fata isi aseza capul pe volan, plângând, 
în timp ce scartaitul ștergătoarelor care alunecau pe parbriz îi amintea că, dintre 
toate nopţile în care ar fi putut să o părăsească, Mauricio o alesese tocmai pe cea 
a Crăciunului. 


De ce nu își ascultase prietenii când o avertizaseră că Mauricio o juca pe degete? 


Maşina din spatele ei claxonă, obligând-o să vireze la dreapta. Zborul fulgilor se 
intetea din ce în ce mai mult, chinuindu-i stergatoarele slabe și transformând 
drumul din fata într-o ceață imposibil de pătruns. 


Ce ratată era! Alergând după cineva despre care toți ştiau de la bun început că o 
înşela! Încercaseră să îi spună, dar ea nu ascultase. Ce ratată! Dacă nici Mauricio 
nu o voia, atunci cine Dumnezeu avea să o vrea? Întreaga viata i se infatisa 
înaintea ochilor ca într-un film prost, în timp ce drumul se îngusta în dreptul 
Fermei pentru Tineri a Serifului [3] și se unduia pe malurile lacului, creând fâșii 
de gheaţă sub zăpadă. 


Se putea vedea zece ani mai târziu, lucrând la aceeași cafenea, pe un salariu 
minim. Sau chiar mai rău! Forţată să lucreze ture de noapte la azil, ca mama ei, 
curatand fecalele bătrânilor şi fiind scuipată de oameni care mureau de 
Alzheimer. Avea să devină o femeie patetică, dependentă de alcool, ca mama sa? 
Sau să moară de insuficiență renală, asemenea tatălui, după o viata presărată cu 
prea multe petreceri și o boală despre care ea credea că era SIDA? 


Maşina derapă chiar în dreptul unui semn de circulație galben aprins, care 
avertiza şoferii că autorităţile locale nu foloseau sare pe drumuri atât de 
apropiate de lac. Limita de viteză era de 50 km/h în acea zonă, însă majoritatea 


mergea cu 80 sau chiar mai mult, dacă vremea era frumoasă. 


Cassie nu avea nicio idee unde se îndrepta, dar era evident că nu putea rămâne 
acasă la Mauricio, iar ultimul loc în care voia să ajungă era acasă, unde ar fi 
trebuit să o suporte pe mama ei. Ce i-ar fi putut spune? 


„Mămico... îţi amintesti acel moment în care ţi-ai ridicat privirea de la sticla ta 
de Jack Daniels suficient de mult încât să îmi spui că, după părerea ta, Mauricio 
e exact ca tata? Ei bine, ghici ce, mamă?! Ai avut dreptate!” 


Lovi colţul care se arcuia în direcţia fagului bătrân, acel fag pe care vreun 
marinar îl plantase pe vremea când drumurile fuseseră construite pentru un unic 
vagon, nu pentru două mașini grăbite de-a lungul lacului. Ceasul arăta ora șapte 
si douăzeci si unu de minute. Conducea cu o viteză mult mai mare de 50 km/h, 
alunecând adesea, în timp ce cauciucurile se zbăteau să păstreze direcţia pe 
gheaţă. 


La naiba cu asta! La naiba cu toate! Ce ar fi spus Mauricio dacă ar fi aflat că ea 
se izbise cu mașina de un copac imediat după ce el încheiase relația dintre ei? I- 
ar fi spus, oare, că o iubea cu adevărat? I-ar fi spus că îi părea rau? Ar fi petrecut 
tot restul vieţii sale regretând momentul în care o abandonase chiar în Ajunul 
Crăciunului? 


Râzând scurt, Cassie întoarse volanul către fagul cel bătrân, imaginându-și 
bucuroasă toate lucrurile frumoase pe care oamenii prezenți la înmormântarea ei 
le-ar putea spune. Maşina continuă să derapeze, dar fata răsuci din nou volanul, 
dirijându-l spre copac în ciuda faptului că, în acel moment, cauciucurile erau 
îndreptate înapoi spre drum. 


Ah, fir-ar să fie! Chiar voia să facă asta? 


Inainte de a avea şansa să răspundă la propria întrebare, Fordul marca Taurus se 
izbi de arbore. 


O durere zdrobitoare. 


Ultimul lucru pe care îl mai receptiona fu sunetul claxonului care străpunse 
întunericul în momentul în care faţa i se lovi de volan. 


Capitolul Trei 


Întuneric. 
Frig. 


Fata deschise ochii pentru a descoperi că faţa îi era prinsă undeva între volan şi 
coloana de direcţie. Unde se afla? Şi de ce nu purta centura de siguranță? 


In jurul ei, şuiera un zgomot teribil. 


„Mişcă-te de pe claxon, prostuto! Coboară din mașină si fă semn vreunui 
trecător să te ajute!” 


Deodată, se afla în afara mașinii. Pretutindeni era linişte, cu excepția vântului 
iernatic ce străbătea tăcerea. Totuși, nu simţea nicio briza răcorindu-i pielea, la 
fel cum nicio adiere nu tulbura căderea fulgilor de mărimea palmei care se 
așezau liniștiți pe drum, făcându-l alunecos. 


Cassie isi blestemă propria prostie. Ce naiba o făcuse să isi directioneze mașina 
către copac, chiar dacă fusese doar o glumă? 


Bine, poate nu fusese chiar o glumă. Într-adevăr își dorise să facă asta pentru o 
clipă, dar apoi se răzgândise. Într-un fel... se răzgândise. De fapt, nu era foarte 
sigură care fusese intenţia ei precisă. Dorinţa fusese una impulsivă, mânată de 
disperare si furie. Îşi scoase telefonul din buzunar si încercă să formeze un 
număr, însă nu avea semnal. 


În regulă. Erau foarte multe case pe acest drum. Nu trebuia decât să meargă pe 
jos câteva sute de metri, chiar înainte ca drumul să se curbeze de-a lungul 
lacului. Îşi vari mâinile în buzunare, dar, spre marea ei uimire, nu îi era frig. Batu 
la usa primei case la care ajunse, dar bărbatul care deschise privi drept prin ea, 
de parcă nici nu era acolo. 


-Cine e, dragule? întrebă o femeie aflată înăuntru. 
-Nu văd pe nimeni, răspunse bărbatul, holbându-se chiar la Cassie. 


-Poate că sunt doar copiii vecinilor care fac vreo farsă, zise femeia. Sau poate 
sunt colindatorii? 


Domnul își miji ochii spre locul în care aștepta fata. 

-Nu văd urme de pași în zăpadă. 

Bărbatul ridică din umeri si închise ușa exterioară de sticlă: 

-Probabil că sistemul electric dă rateuri iarăşi. 

Trânti apoi uşa drept în faţa lui Cassie, la fel cum o făcuse și Mauricio. 


Ce Dumnezeu?! Nu vedea că avea nevoie de ajutor? Isi şterse fruntea, 
asteptandu-se sa vadă sânge pe mâini. Isi amintea vag modul în care capul i se 
lovise de parbriz, dar nu o durea și nici nu văzu vreo dâră de sânge. 


Îşi făcu drum prin zăpadă până la casa următoare, dar si acolo lucrurile se 
petrecură la fel. Apoi la casa următoare, iar apoi la cea de-a patra. Cassie 
tremura, însă nu din cauza frigului, ci datorită unui sentiment teribil de groază pe 
care îl resimțea în timp ce se întorcea la mașină, sperând că va putea opri vreun 
şofer. Cineva trebuia să treacă pe acolo la un moment dat. Deși nu era un drum 
foarte aglomerat, Șoseaua Farmersville se bucura, totuși, de ceva trafic; chiar și 
în Ajunul Crăciunului. 


Fata se opri în dreptul mașinii si privi înăuntru pentru a-și recupera poseta. Pe 
volan, se afla răsfirată... ea? 


-O, fir-ar să fie! Asta sunt eu! 


Incerca să se trezească scuturându-şi corpul, dar acesta nu se mișcă. Corpul ei? 
O, Dumnezeule! Nu se mai afla în propriul corp! 


Cassie ţipă, încercând în continuare să se trezească, dar efortul fu zadarnic. Într- 
un final, o făcuse- ceea ce niciodată nu fusese capabilă să ducă la bun sfârşit în 
toate acele momente în care se tdiase pentru că lumea devenise prea zgomotoasă 
pentru ea. Moartă. Era în sfârșit moartă. Și chiar mai rău decât atât, nu apăruse 
niciun tunel care să o conducă spre lumină, nu venise niciun lisus să o întâmpine 
cu braţele deschise, şi nicio rudă decedată nu o aştepta în vreo cameră mare și 
albă, nerăbdătoare să o primească înapoi în sânul familiei. 


li era interzis accesul în Rai pentru că tocmai se sinucisese? Într-un fel se 
sinucisese. Ei bine, poate că se sinucisese. Nu era foarte sigură. Nu prea se 


gândise la ce ar fi însemnat să fie cu adevărat moartă atunci cand îşi condusese 
Fordul 'Taurus spre fag; se gândise doar la ceea ce aveau oamenii să spună în 
momentul în care ar fi privit în sicriul ei și i-ar fi spus mamei sale cât de liniștită 
părea şi cât de recunoscătoare ar trebui să fie că fiica ei se afla, în sfârșit, într-un 
loc mai bun. 


Vântul puternic pe care îl remarcase mai devreme se inteti, asemenea unui 
animal uriaş si înfometat care cerea să fie hrănit. Acesta nu era locul mai bun pe 
care și-l imaginase. Îşi strânse braţele în jurul trupului, chiar dacă nu mai putea 
simți frigul. 


-Acum ce?! strigă spre cerul fără stele. 


Singurul răspuns pe care îl primi fu din partea vântului neînsufleţit şi a fulgilor 
tacuti care coborau spre propria moarte, pe pământ. Fosnetul a ceva ce părea să 
fie un porumbel care ateriza, însă mult, mult mai mare, îi atrase atenţia spre 
văzduh. O siluetă mare și întunecată se pogora spre ea, mentinandu-se în aer 
mulțumită unei perechi uriaşe de aripi, mai mari chiar decât mașina ei. Nu 
semăna Catusi de putin cu pozele stupide pe care mama sa le agata în baie lângă 
ramele cu rugăciuni pentru îndrumarea spirituală sau pălăvrăgeală Noii Ere 
despre chakra si prezentele Eu Sunt. 


Îngerul era îmbrăcat din cap până în picioare în negru. Aripile lui erau atât de 
întunecate, încât străluceau cu irizări mov în lumina de pe stradă. Purta cizme de 
inginer din piele neagră, cu multe barete, genul acela pe care l-ar fi purtat 
motociclişti. In plus, avea blugi de piele neagră mulati si un tricou negru care îi 
acoperea mușchii de pe piept- ar fi făcut orice model Abercrombie să pară 
nelucrat. Părul tuns scurt era la fel de negru ca aripile, iar de sub sprâncenele 
negre o priveau cei mai pătrunzători ochi violet-albastri pe care îi văzuse Cassie 
vreodată, înconjurați de gene atât de lungi si groase încât părea că îngerul se 
dăduse cu tus de ochi. Totuși, fata era sigură că efectul era unul natural. Pe mâini 
avea brățări din piele neagră, presărate cu ţepi ascuţiţi de crom, iar în jurul 
soldurilor, prinsă destul de jos, stătea o curea pentru armă. La piept i se 
incrucisau, de asemenea, două curele de muniţie, asa cum purtau pistolarii din 
vechile filme western. În locul gloantelor el avea, însă, zeci de cuțite argintate si 
stele de aruncat. 


Cassie îşi dădu seama deodată că ceea ce crezuse inițial că era o armă de 
paintball prinsă în dreptul coapsei era, cel mai probabil, o armă reală. La fel cum 


era şi sabia de pe şoldul opus. Fata astepta ca îngerul să facă vreun anunţ 
solemn, precum ,,inalta-te, Cassie, plină de gratie!”, dar acesta nu făcea altceva 
decât să o privească îndelung, de parcă ar fi fost vreo ciudată. 


-Aă... Bună? 
Cassie îi făcu încet şi timid cu mâna. 
-Bună, răspunse îngerul. 


Nu se mișca nici măcar pentru a-și umfla aripile sau pentru a face vreun gest 
angelic, după cum își imaginase Cassie că s-ar comporta un înger. 


-Ai venit ca să mă conduci spre Rai? 
Ingerul se uită la ea cu o expresie lipsită de sentimente. 
-Sau... ăă... ştii tu... 


Fata privi către zăpada de la picioarele ei, implicatia fiind clară în ciuda faptului 
că nu se putea convinge să spună: „sau să mă duci spre iad pentru că tocmai m- 
am sinucis.” 


Îngerul isi strânse aripile la spate, dar nu îi răspunse. Continua să o privească 
într-un mod imposibil de descifrat, care o făcea să se simtă de parcă putea vedea 
drept prin ea mulţumită acelor ochi violet-albaștri. Cine știe, poate chiar era 
capabil să vadă drept prin ea? în final, ea nu mai era altceva decât o fantomă. 


-Ai... ai venit să mă ajuţi? 
Ingerul se îndreptă. 


-Nu. Pur si simplu zburam pe deasupra când am auzit o idioată strigând „acum 
ce?!” 


Acesta aruncă o privire către mașina în care ea, sau mai precis trupul ei, încă 
zăcea răsfirat deasupra volanului. 


-Nu esti vreun înger al morţii sau ceva de genul ăsta, nu-i aşa? 


Îngerul dădu din umeri. 


-Cu nimic mai mult decat orice alt inger, banuiesc. 
-Deci nu esti aici ca să mă conduci spre Rai? 
Îngerul ridică umerii din nou. 

-Nu e treaba mea. 

-Dar a cui treabă e, atunci? 

-Nu a mea, repetă îngerul. Nu e problema mea. 


Se uită în jur, fără direcţie, de parca ar fi întârziat la vreo întâlnire. Apoi, isi fosni 
aripile, pregătindu-se să se înalțe din nou. 


-Aşteaptă, spuse Cassie sărind către el. Te rog! Spune-mi ce trebuie sa fac! 
Îngerul privi în jur. 

-Trebuie să mergi spre lumina pentru ca EA să te poată ghida către un nou trup. 
-Credeam că ar trebui să merg spre Rai. 

Îngerul pufni, de parcă răspunsul meu era amuzant pentru el. 


-Raiul nu există, copilă. Ci doar viaţa aceasta, urmată de o scurtă escală într-un 
spaţiu intermediar, și apoi de următoarea viaţă în care vei comite aceleaşi greşeli 
stupide până când îţi vei da seama ce tot gresesti. 


-Adică nu e niciun Dumnezeu? 


-Dumnezeu? râse îngerul. Sunt o mulțime de dumnezei, fetito. Dar niciunul 
dintre ei nu are destul timp încât să ducă de mânuţă un copil care tocmai s-a izbit 
în mod intenţionat cu maşina de un copac. 


-Deci chiar mă urmăreai! exclamă Cassie. Ești cumva îngerul meu păzitor? 
-N-ai nici aşa ceva, copilă. 


Ingerul își încordă muşchii şi privi îndelung către propria mână, de parcă ar fi 
fost plictisit. Cu toată sinceritatea, arăta mult mai bine decât Mauricio. Un gând 


obraznic străfulgeră mintea lui Cassie. Poate... 
-Nici să nu te gândești, copilă. 
Îngerul o privea cu dezgust: 


-Chiar dacă nu aş avea cu... hm... câteva mii de ani mai mult decât tine, ultimul 
lucru pe care l-as face ar fi să mă îndrăgostesc de o copilă care nu are capul fixat 
bine pe umeri. 


O, super, deci putea să îi si citească gândurile. 

- Aveam senzaţia că îngerii ar trebui să îi aline pe cei vii?... 
Îngerul râse; un sunet neplăcut, dureros de puternic şi dur. 
-Esti moartă, copilă. Ai uitat? 

Cassie îl privi cu răutate: 

-Esti un înger căzut? 


Ingerul râse chiar mai tare. li amintea fetei de fotbaliştii care făceau glume pe 
seama altora și apoi râdeau cu toții de ei, ca o echipă. 


-Ascultă, copile, zise acesta. N-am venit ca să te salvez. Și nu-s nici vreun înger 
căzut. Chiar dacă n-ai fi moartă, treaba asta nu e vreo poveste de dragoste 
paranormală în care un înger sexy cade din cer pentru a te salva din această 
existenţă atât de plictisitoare și enervantă de muritoare. Tu... esti moartă. Te-ai 
omorât, pentru că ai intrat cu mașina în copac. 


Ingerul ridică din umeri și continuă: 


-Se întâmplă. Așa că mergi spre lumină ca o fetiță ascultătoare, ca să pot să îmi 
continui și eu ziua asta oribilă. 


-Care lumină? 


-Lumina pe care se presupune că trebuie să o vezi când eşti moartă, răspunse 
îngerul. Trebuie să o urmezi până la coșul de reciclare pentru ca EA să te curețe 
bine si să te ghideze spre un corp nou, astfel încât să poţi începe procesul din 


nou. 
-Din nou? 

-Mda, răspunse îngerul. Viaţa e ca anii de liceu. Rămâi repetentă, iar Cea-Care- 
Este te pune să repeti același an din nou si din nou, până când iti înveţi lecţiile si 
reusesti să devii absolventă. 

-Absolventă de ce? 

Ingerul dădu din umeri: 


-Habar n-am. Nu-s om, deci nu am aceleași probleme ca voi. 


Cassie ştia că nu avea voie să fie furioasă, fiind moartă, dar era, fir-ar să fie! 
Cine Dumnezeu mai era și tipul ăsta, înger sau ce era el? Darul lui Dumnezeu 
pentru...? 


-Ti-a mai zis cineva vreodata ca esti un idiot si un nesimtit? 
Ingerul rase: 

-Vinovat, ce să zic... 

-Cum te numesti, ingerule? 

-Eşti destul de curajoasă pentru o fată moartă. 

-E o întrebare simplă! explodă Cassie. Cum te numesti? 


-Jeremiel, spuse îngerul, făcând o plecăciune asemenea celor care s-ar prezenta 
în fata reginei, însă în derâdere. La dispoziția dumneavoastră, doamnă! 


-Nu sunt o doamnă, zise Cassie. Sunt doar Cassie. O fată. 


-Încântat de cunoştinţă, Cassie, replică Jeremiel, pretinzând că se uită la ceas 
deşi, în mod evident, nu purta vreunul pe sub bratdrile cu ţepi de la mână. Deci, 
dacă nu te superi, Cassie, sunt destul de ocupat în seara asta. Așa că du-te spre 
lumină ca o fetiță bună şi cuminte, ca să pot să-mi continui si eu seara. 


-Tot îți spun că nu văd nicio lumină, răspunse Cassie. Doar întuneric. Si sunetul 


ala ascutit si Ingrozitor, ca un urlet. 

Jeremiel se încruntă. 

-Zici că auzi un zgomot ca un urlet? 

-Da, spuse Cassie. Devine din ce în ce mai puternic cu fiecare minut. 

-Asta nu e bine... 

Rânjetul ironic al lui Jeremiel se evaporă. O undă de teamă străbătu trupul fetei. 
-Ce înseamnă asta? întrebă ea. 

-Înseamnă că Nimicul va veni să te ia. 

-Nimicul? 


-Mda, răspunse Jeremiel. Stii tu... cum se spune, la început era doar Nimicul, iar 
apoi un Dumnezeu nebun a distrus unicitatea și următorul lucru care a apărut au 
fost cele două zeități ce joacă sah cu viețile muritorilor. 


-Biblia nu te învaţă chiar așa, zise fata. 
-Deci acum eşti un fel de expertă în Biblie? 
-Nu am zis că as fi vreo expertă. 


-Bun, replică Jeremiel. Fiindcă jumătate din ea e greșită, iar cealaltă jumătate a 
fost tradusă de atâtea ori încât nimeni nu mai știe ce naiba vrea să spună. 


Cassie fu surprinsă de nepăsarea evidentă a îngerului fata de o carte despre care 
ei i se spusese încă de la naştere că trebuie ascultată întocmai pentru că fiecare 
cuvânt este adevărat... chiar dacă ea nu credea că era adevărată. Așadar, conform 
spuselor îngerului, era doar pe jumătate adevărată, ceea ce însemna deja cu 50% 
mai mult decât crezuse ea înainte. Și, în final, care jumătate era bună? Și cât de 
prost fusese, mai exact, tradusă? O traducere pe atât de proastă pe cât fusese și 
şasele pe care îl obținuse ea la ora de spaniolă în ultimul semestru de liceu? 


-Nu esti chiar cum mă asteptam să fie un înger, zise Cassie. 


-Dar la ce te asteptai? o întrebă Jeremiel, privind-o cu o răutate tristă. Robe albe 
si muzică la harpă? 


-Nu, păi... de fapt, da, poate, răspunse Cassie. Cel puţin... nu la tine. 


Jeremiel privi către zăpada care continua să cadă, iar apoi se răsuci pentru a 
scruta împrejurimile: 


-Esti sigură că nu vezi nicio lumină, copile? 
-Nimic, îl asigură fata. 


Penele întunecate ale lui Jeremiel se înfoiară. Cassie le analiză îndelung, însă 
oricât s-ar fi ciupit, nimic nu le făcea să dispară de pe spatele a ceea ce părea, de 
altfel, să fie un tip Goth perfect normal, foarte înalt şi teribil de arătos. Dacă ar fi 
ştiut că avea să o aștepte cineva ca el după toate acele sesiuni de tăiere a pielii de 
pe încheieturi și de holbat prelung la flacoanele cu pastile pe care își dorise să 
aibă curajul să le înghită și să își pună capăt vieţii, probabil că ar fi făcut-o mai 
devreme. 


-Încetează să te gândeşti la cum îmi mângâi penele si concentrează-te pe ce 
trebuie să faci ca să scapi de aici, copile, îi spuse îngerul, iar atitudinea lui 
mohorata dispăru. Spiritele ca tine... voi nu rezistati mult înainte ca ceva malefic 
să pună mâna pe voi şi să vă sece de puteri. 


-Credeam că ai zis că nu există Raiul, remarcă fata. 


-Chiar am zis, răspune Jeremiel, ochii săi albaștri părând a fi bantuiti. Dar nu am 
zis si că nu există Iadul. 


Capitolul Patru 


In stomacul lui Cassie se instală o senzaţie pe care ar fi putut poate să i-o mai 
dea doar inghitirea unei cărămizi. 


-Chiar există Iadul? 


Aripile mov-negre ale lui Jeremiel se înfoiară înspre văzduh, amintindu-i fetei 
despre cele ale unui soim cu coada rosie pregătit să se năpustească asupra 
capului său. Cândva, fusese într-atât de prostuta încât să urmărească intens un 
astfel de exemplar, care zbura de pe un stâlp de electricitate pe altul si scotea 
strigăte pronunțate către ceva de la nivelul solului; deodată, însă, se trezise cu 
fata învăluită în gheare, pentru că se apropiase mult prea mult de puiul păsării de 
pradă. Urmă cu degetele conturul cicatricii care se prefigura de-a lungul 
templelor, asemenea lui Harry Potter. 


Făcu un pas înapoi. 


-Ascultă, copilă, zise Jeremiel păşind către ea. Indiferent de ce anume te tine 
aici, trebuie să te desprinzi de el. Se întâmplă nişte lucruri foarte nasoale în 
spațiul ăsta intermediar. Lucruri care o să te devoreze. 


Cassie isi sprijini capul de maşina distrusă. Metalul părea ciudat de maleabil, de 
parcă ar fi putut să treacă prin el dacă și-ar fi dorit. De fapt, nu isi amintea să fi 
deschis portiera la un moment dat. 


-Incetează, sopti ea. Mă sperii. 


-Nu-mi bat joc de tine, copile, răspunse Jeremiel. Mergi mai departe. Scapă de 
aici. Tai-o! 


Cuvintele lui sunau dur, dar ceea ce le făcea cu adevărat teribile era expresia 
feţei lui. Stătea atât de aproape de fată, încât aceasta ar fi putut pur si simplu să 
isi întindă mâna și să îi atingă pieptul musculos, brăzdat de curelele de cuțite si 
de arme. Arme reale. Nu genul acela de lucruri pe care le purtau „skinheazii” 
pentru a părea periculoși. 


Îngerul avea în jur de doi metri înălțime, fiind chiar mai înalt decât Mauricio, iar 
sub barbie i se iveau trei cicatrici rotunde, care arătau de parcă ceva și-ar fi avut 
odată capul prins în gura lui si ar fi încercat sa îl muşte... ca în fotografie pe care 
Cassie o văzuse cu acel tip australian care aproape că fusese înghiţit de un 


aligator. Deasupra încheieturilor, Jeremiel avea de asemenea o cicatrice cu formă 
neregulată, care dispărea sub tricou, iar linia părului îi era marcată de patru urme 
de gheare ce isi urmau traseul sub părul negru şi des. 


-C-c-ce fel de lu-lu-lucruri? se bâlbâi Cassie. 


-Lucruri rele, răspunse îngerul si se aplecă astfel încât fata lui să fie la acelaşi 
nivel cu al ei. Foarte rele. Deci indiferent de ce te tine aici, să știi că nu merită. 
Scapă de el și mergi spre lumină. 


Cassie înghiţi în sec. 

-Nu văd nicio lumină. 

-Ai omorât vreodată pe cineva? 
-Nu. 


-Ai făcut vreodată ceva de-a dreptul malefic? De exemplu, ai dat mărturie falsă 
împotriva cuiva care a fost apoi condamnat la moarte sau și-a petrecut întreaga 
viaţă în închisoare? 


Cassie înghiţi din nou în sec. 


-Se pune dacă am dat vina pe Jackie Souza în clasa a doua și am zis că el a 
mâzgâlit pe tabla albă cu marker permanent? 


-Nu. 


Cassie aruncă o privire peste umăr, spre locul în care corpul ei zăcea ravasit în 
mașină, aruncat deasupra volanului. 


-Nu poţi să mă bagi cumva înapoi în corpul meu? 
-Nu ţine de mine, copilă. 


Ochii fetei se umplură de lacrimi. Avea doar optsprezece ani, pentru Dumnezeu! 
Iar acum nu numai că era moartă, dar mai și rămăsese cumva prinsă într-un soi 
de purgatoriu cu un înger care voia ca ea să o taie mai repede de acolo. Dintre 
toate modurile idioate în care putea încheia noaptea deja idioată de Ajun, acesta 


probabil ca era cel mai stupidoafurisitoteribil. 

-O, băiete... zise Jeremiel. Nu face asta! 

-C-ce? suspina Cassie. 

-Asta, răspunse îngerul, părând sa se simtă inconfortabil. 

-Nu ştiu ce am făcut greşit! zise Cassie suspinând în continuare. 

-Dar dintre celelalte șapte păcate capitale? 

-Parcă ziceai că nu e niciun Rai şi că zeilor nu le pasă. 

Fata isi suflă nasul în mâneca hainei. Expresia lui Jeremiel deveni mai blândă. 


-Nu am zis că nu le pasă, răspunse el. Am zis că sunt prea ocupați rezolvând 
probleme mai mari, aşa că nu au timp să se ocupe de oameni, transmițând 
răspunsuri către rugăciuni, ca un fel de lucrători de la McDonald's. 


Pieptul lui Cassie se cutremură în timp ce aceasta încerca să îşi controleze 
plânsul. 


-Imi e frică. 


-Stiu că îţi este, zise Jeremiel mângâindu-i obrazul. Doar nu plânge, bine? O să 
rezolvăm cumva. lar apoi tu o să mergi spre lumină și eu îmi voi continua ziua. 


O mângâia doar cu un deget, însă întreaga lui mână emana o putere 
reconfortantă, singura senzaţie pe care o simtise de când murise în afară de 
propria suferință. 


-E noapte, îl corectă fata. 

-Mă rog... 

Cassie se întinse pentru a-i atinge aripile. Jeremiel le trase înapoi. 
-Nu! 


-Vreau doar... 


-Nimeni nu îmi atinge aripile, îi spuse îngerul. Ai priceput? Dacă vrei să te ajut, 
atunci trebuie să stabilim niște reguli. Regula numărul unu: nu îmi atinge aripile. 


-De ce? 

-Tie iti place când vreun tip te apucă de fund? o întrebă Jeremiel. 

-Nu. 

Jeremiel îşi strânse aripile mai bine la spate; părea aproape uman. 

-Deci ne-am înţeles, da? Tu nu îmi atingi aripile și eu nu te apuc de fund. 
-Bine, răspunse Cassie trăgându-și nasul. 


Ingerul făcu un pas înapoi și îi întinse o mână. Fata ezită, însă apoi o strânse. 
Acelaşi sentiment reconfortant o făcu să se simtă pentru o clipă ca și cum ar fi 
fost încă în viaţă. 


-Unde mergem? 
-Tu să-mi spui! 


-E ca în filmul „O viaţă minunată” şi urmează să îmi arăţi ce s-ar fi întâmplat 
dacă nu m-aș fi născut niciodată? 


-De asta ai nevoie ca să te fac să pleci odată de aici? 
Cassie se gândi îndelung la această posibilitate. 


-Mnu, răspunse în final. Încă de când a părăsit-o tata, mama nu a ratat niciun 
moment să îmi spună cât de bună ar fi fost viata ei dacă nu m-ar mai fi avut şi pe 
mine. Nu am făcut nimic altceva decât să mă gândesc la lucrurile astea în ultimii 
optsprezece ani. 


Obrazul lui Jeremiel tresări. Ochii lui intunecati căpătară o expresie dură, dar nu 
părea să fie supărat pe ea. 


-Uneori oamenii spun lucruri pe care nu vor cu adevărat să le spună. 


-Ei bine, chiar suna de parcă voia să spună asta, replică fata. 


Durerea dintotdeauna, pe care o purtase înăuntrul ei încă din ziua în care tatăl o 
părăsise, reveni în piept. Pieptul ei mort, trebuia să își amintească. 


Jeremiel privea dincolo de ea, către întunericul care devenise chiar mai 
zgomotos de când vorbeau; părea că se gândește la ceva. Când în sfârșit se uită 
din nou la Cassie, avea în ochi o urmă de determinare, de parcă îngerii aceia 
trecuţi sau viitori pe care îi putea vedea îi dăduseră o idee. 


-Bine atunci, spuse el. Prima oprire, Orașul Nu-E.-Totul-Doar-Despre- Tine. 


Îşi umflă aripile mov-negre. Cu o străfulgerare de lumină, fură deodată 
teleportati către un alt loc. 


Capitolul Cinci 


Cassie gafai in timp ce un frig mai puternic decat oricare altul pe 
care il resimtise până atunci o învăluia; înainte de a apuca sa tipe, 
însă, Jeremiel o trase de partea cealaltă a oricărui loc era acela în 
care o adusese. 


-Ce nai...? 


Expletiva se stinse pe buzele fetei pe măsură ce aceasta recunoștea 
împrejurimile. Acasă. Era acasă. Doar că nu era acel apartament 
murdar de la parter pe care îl împărțea acum cu mama ei, ci acela 
pe care îl cumpăraseră cu doar câteva luni înainte ca tatăl său să 
le abandoneze. 


O versiune mai tânără, de aproximativ cinci ani a ei, evident încă 
în viaţă, stătea în genunchi pe canapea, privind pe fereastră. 
Chipul mic i se desluşea prin crăpătura dintre perdelele de 
dantelă, iar nasul sprijinit de geam îi îngheţa cu puţin mai mult de 
fiecare dată când respira, datorită frigului de afară. 


Fusese o casă drăguță, înainte ca mama ei să înceapă să bea toţi 
banii necesari pentru a o păstra. O casă reală, cu un gard alb şi o 
baie mică lângă bucătărie. 


-Unde suntem? întrebă Cassie. 


-Tu să-mi spui, răspunse Jeremiel strangandu-si aripile la spate 
pentru a nu dărâma bradul de Crăciun. Tu ne-ai adus aici. 


-Eu? Nu am făcut eu asta. Tu ai făcut-o. 


-Vrei să încetezi să te mai certi cu mine si să faci odată ce ai de făcut, din 
moment ce am venit aici? o mustră Jeremiel. 


Cassie isi increti nasul. Işi amintise întotdeauna această casă drept una fericită, 


dar acum că se întorsese isi dădea seama că locuinţa mirosea îngrozitor a 
mucegai. Bradul de Crăciun era exact așa cum și-l amintea; strălucitor, ca un far 
luminos de speranţă în ceea ce fusese, de altfel, o perioadă foarte întunecată a 
vieţii ei. Restul casei era însă vizibil ponosit. După cum își putea aminti, nu se 
afla niciun cadou sub brad în acel an. Nici măcar unul singur. 


-E mai mică decât îmi amintesc, spuse fata. 
Jeremiel arătă către fetița care aştepta la fereastră. 
-Toate lucrurile par asa când eşti copil. 


Cassie păși către copilă pentru a o analiza. Pentru a se analiza. Micuța Cassie 
sufla pe suprafaţa rece a geamului și trasa inimioare în condensul creat. 


-Poate să ne audă? întrebă Cassie cea mare. 
-Nu, răspunse Jeremiel. Eşti moartă. Ai uitat? 
-Ti-a mai zis cineva că esti un nenorocit? 


Jeremiel îşi înfoie aripile nonsalant. Briza produsă de acestea făcu ornamentele 
din brad să se clatine ușor. 


-Ce aşteaptă? o întrebă îngerul. 
O durere veche se cuibări din nou în inima fetei. 


-Pe tata. Trebuia să vină să mă ia și să mergem împreună la el acasă pentru a 
sărbători Ajunul Crăciunului. 


-Trebuia? 
-Nu a mai venit, oftă Cassie. Mama spune că s-a îmbolnăvit. 
-Când s-au despărțit părinţii tăi? întrebă Jeremiel. 


-Tata a fost mereu o figură pasagera în vieţile noastre, răspunse fata. Nu putea să 
suporte faptul că mama se tot lua de el. Așa că îi plăcea să îi dea câte o lecţie 
plecând. 


-De ce nu pleci si tu de lângă ea? insistă îngerul. 


Cassie se juca absentă cu manseta hanoracului. Chiar asa... de ce nu se ridica și 
pleca, pur și simplu? 


-Spune că asta i-ar frânge inima și ar muri. 
-E singurul motiv? 


Cassie privi către fetiţa care se holba pe fereastră, aşteptând un tată ce nu avea să 
apară niciodată. 


-Unde aș putea să mă duc? 
Expresia lui Jeremiel deveni mai blândă. 


-Oamenii subestimează importanţa unui loc la care să se poată întoarce. Un fel 
de sanctuar. Si o familie pe care să te poţi baza. 


-Ce știi tu? spuse Cassie. Tu esti înger. 
-Si îngerii au familii. 
-Credeam că îngerii au fost creaţi de Dumnezeu. 


-Nu te-ai întrebat niciodată de ce cartea Genezei se referă la Dumnezeu folosind 
cuvântul „noi”? 


-Aă... nu? Nu m-am gândit nici măcar o secundă la asta. 


-Cu toții am fost creaţi de zeități care au tot încercat să îmbunătățească munca 
celor dinainte, explică Jeremiel. Toţi colaborând cu evoluţia naturală, continuă el 
cu un zâmbet răbdător, de parcă vorbea cu o școlăriță. Deci, da, cu toţii am fost 
creați de un zeu, şi da, cu toţii am fost creaţi ca urmare a evoluţiei naturale. Dar... 
si eu am o mamă și un tată, la fel ca tine. Si frați. Multi frați. 


-E si familia ta la fel de dată peste cap ca a mea? întrebă Cassie. 
Expresia lui Jeremiel era melancolică. 


-Nu, răspunse acesta. Dar avem și noi zile în care mi-ar plăcea să îi strâng de gât. 


Exact ca tine. 

-Eu nu am niciun frate, zise Cassie. 
-Ba da, ai. 

-Sunt singură la părinţi, insistă fata. 


-Esti singurul copil al mamei tale, clarifică Jeremiel, iar zâmbetul îi dispăru. Dar 
ai trei frați şi o soră din partea tatălui. 


-Tata are mai multi copii? 


Jeremiel îi întinse mâna plin de compasiune; sau cel putin cu atât de multă 
compasiune câtă putea demonstra un înger de doi metri îmbrăcat Goth. 


-Vino. Am sentimentul că ceea ce trebuie să vezi aici e în cealaltă cameră. 


Cassie îi strânse mâna, remarcând din nou acele furnicaturi plăcute. Nu era 
prima dată când avea acest gen de senzaţii, dar nu le asociase niciodată unei 
persoane reale. Se întreba dacă aceasta era cu adevărat prima dată când Jeremiel 
apăruse prin preajmă. Sau poate că vreun alt înger trecuse prin cameră şi ea îl 
simtise? 


Jeremiel o conduse în bucătărie. La fel ca sufrageria, și această încăpere era mai 
mică decât își amintea fata, şi mult mai ponosită, având dulapuri de un maro 
închis si un blat de bucătărie portocaliu, care contrasta puternic cu cârpa și 
prosoapele de bucătărie albastre ale mamei sale. 


Mama ei stătea la masă şi vorbea la telefon, sprijinindu-şi capul în mâini în timp 
ce privea mormanul de facturi adunat în fata ei. 


-Cum se presupune că ar trebui să îi asigur un acoperiş deasupra capului dacă tu 
nu plăteşti pensia alimentară? 


Cassie nu putea auzi ce spunea interlocutorul, însă având în vedere natura 
conversatiei, presupuse că mama sa vorbea cu tatăl. 


-Cum adică eu ar trebui să o cresc pentru că am o slujbă? De ce nu îţi faci și tu 
rost de una? 


Urmară mai multe alte sunete infundate pe care Cassie nu le putea distinge. 


-Nu imi pasă dacă judecătorul a stabilit că trebuie să îi platesti pensie alimentară 
iubitei tale întâi, strigă mama ei în telefon. Erai căsătorit cu mine când ai lăsat-o 
însărcinată. Ar trebui să îmi platesti mie întâi! Nu unei parasute care a ajuns 
înaintea mea la tribunal! 


Furia latentă pe care o simţea fata de mama ei pentru că îi alungase tatăl se izbea 
acum de oroarea de a descoperi că ceea ce Jeremiel tocmai îi spusese era 
adevărat. Atunci când crescuse, mama începuse să facă aluzii cu privire la faptul 
că tatălui ei îi plăcuse să se joace cu femeile, însă niciodată nu îi dezvăluise 
motivul real al despărțirii- că el o înșelase cu altcineva. Din câte știa fata, mama 
sa pur și simplu o tinuse departe de tată si aceasta era situația. 


Cassie se întoarse către Jeremiel: 
-Spune-mi că nu e adevărat. 


Jeremiel nu privi către ea, ci către mama ei. Avea o expresie sumbră. Cassie îşi 
dădu seama că îngerul încă o ţinea de mână, iar strânsoarea lui era atât de 
puternică încât îi provoca durere; sau cel puţin i-ar fi provocat dacă nu ar fi fost 
deja moartă. 


-Ascultă, urlă mama ei în telefon. Nu poți pur si simplu să apari în Ajunul 
Crăciunului, să-ţi iei copilul la o plimbare si la o masă, iar apoi să o arunci până 
data viitoare când mama ta vrea să-şi expună nepoții la întruniri de familie! Dacă 
nu ai de gând să o sustii, nu o mai vezi! 


Cassie auzi cum tatăl său trânti receptorul, chiar dacă era de partea cealaltă a 
telefonului. 


-Alo? Alo? 

Mama ei apăsă butonul telefonului. 'Trânti apoi la rândul său receptorul si își 
îngropă fata în mâini, începând să plângă. Jeremiel pasi în spatele ei și se întinse 
pentru a lua facturile. 


-Vezi? spuse Cassie cu o voce slabă. Am avut dreptate. Ea l-a alungat. 


-Chiar crezi că a făcut-o? 


Jeremiel îi întinse facturile si aşteptă până când fata le luă. 

-Ce vrei să fac cu astea? 

-Citeste-le. 

Cassie privi îndelung către mama ei, care plângea, şi apoi aruncă o privire la 
facturi. În bani actuali, erau mai puţini decât ar fi fost în prezent, dar printre ele 
se afla şi carnetul de cecuri al mamei sale. Pe roşu, ca întotdeauna. 
-Nu s-a descurcat niciodată cu banii, zise fata. 

Jeremiel îşi înclină capul către facturi. 

-Ala e fluturasul ei de salariu? 

Cassie îl examină: 

-Da. 

-Câte ore a lucrat săptămâna trecută? 

Cassie identifică numărul: 

-Șaizeci și şapte. 

-Si cât câștigă pe oră? 

Cassie găsi $i acest număr: 

-5,70 de dolari. 

-Adică aproape la fel ca tine acum? întrebă Jeremiel. 

Cassie îşi dădu seama ce încerca să spună și contră: 

-E diferit. 

-Cum e diferit? 


-Eu nu am un copil de crescut, răspunse fata. Dacă aş avea, aş căuta un loc de 


munca mai bun. 
-Unde? 


Da. Unde? Cate aplicatii trimisese in alte locuri, doar ca sa afle ca nu ofereau 
decat joburi part-time? 


-Cine are grijă de micuta Cassie cât mama ta e la serviciu? insistă Jeremiel. 
-Bona. 
-Şi cine plătește bona? 


Cassie putea simţi latul proverbial strângându-i-se în jurul gâtului. Jeremiel nu îi 
aşteptă răspunsul, însă, ci se aplecă pentru a sopti ceva în urechea mamei ei. 
Aceasta ridică privirea de parcă l-ar fi auzit, iar apoi merse direct către dormitor 
si se tari sub pat. 


-Ce face? intreba Cassie. 
-Priveste. 


Mama sa scoase o cutie veche si căută prin ea. Erau lucruri de demult, lucruri 
care îi aparținuseră atunci când fusese mică. Cassie isi putea aminti ziua în care 
bunica ei trimisese o mașină cu toate aceste cutii, alături de un bilet în care îi 
spunea mamei sale că o dezmosteneau. În final, femeia găsi ceea ce căuta şi o 
scoase la suprafaţă. O păpușă ponosită, care probabil că fusese a ei în copilărie. 
O sărută pe frunte, o împachetă în cutia de pantofi de alături și adăugă și un 
schimb de haine pentru păpuși lângă ea. 


-Nu-mi amintesc să fi primit păpuşa aia de Crăciun, zise Cassie. 
-Nu? întrebă Jeremiel. 


Mama sa pasi în afara dormitorului, care, la fel ca toate celelalte încăperi din 
casă, era mult mai mic și avea un aspect mult mai vechi decât se prezenta în 
amintirea idealizată a fetei. Dintr-o dată... 


-Ah, da. Imi amintesc păpuşa aia. 


Jeremiel dadu nonsalant din umeri, dar Cassie putea sa jure ca ascundea urma 
unui zambet scurt. 


-L-ai modificat, nu-i asa? 
-Timpul nu e ceea ce cred oamenii că este. 
-Mi-ai modificat trecutul. 


-Doar am soptit o soluţie pentru o problemă, replică îngerul. Mama ta a făcut 
asta. Nu eu. 


-Ce problemă? 
-Motivul pentru care se tot certa cu tatăl tau, de fapt. 
-Că nu avea bani să plătească facturile? 


-Că nu avea bani să iti cumpere tie cadouri de Crăciun, spuse Jeremiel, arătând 
către hol. Asta e ceea ce își aminteşte mama ta cel mai mult în legătură cu acest 
Crăciun. Nu că tatăl tau a încetat să mai vină, nici că ati pierdut casa din cauza 
ipotecii câteva luni mai târziu si ati rămas fără locuinţă. Ci că acesta a fost 
Crăciunul în care ea a eşuat ca mamă a ta. 


-Chiar a eşuat ca mamă, răspunse Cassie. 
-Serios? 
Cassie privi către hol: 


-Tata nu a venit, insistă ea. Si nu am avut niciun cadou sub brad a doua azi. Doar 
pe mama, care tot bodogănea că e vina tatei. 


-Şi într-adevăr era vina lui. 
Cassie se uită în altă parte. Jeremiel îi întinse mâna. 


-Vino, spuse el. Mai e ceva ce trebuie să vezi. 


Capitolul Sase 


De această dată, Cassie nu se mai sperie atunci cand Jeremiel o smulse spre acel 
spaţiu de mijloc în care se simţea de parcă era în cadere liberă. Se aşteptase ca 
îngerul să o ducă să își vadă tatăl, dar, în schimb, era luna august și se afla de 
această dată înghesuită pe locul din spate al mașinii lui Mauricio. Cassie cea încă 
în viata si Mauricio erau pe locurile din față, prinși într-o discuţie aprinsă despre 
posibilitatea ca fata să plece la facultate. 


Jeremiel stătea afară, în dreptul ferestrei, si privea în interior. Cassie se îndoia că 
ar fi încăput, chiar dacă ar fi încercat. Se întrebă cât de mare era diametrul 
aripilor lui. 


-De ce suntem aici? întrebă ea. 
-Tu să-mi spui. 


Tânăra se privi certându-se cu iubitul ei- corecție, fostul ei iubit, un nenorocit 
care juca pe două fronturi. Faptul că acum ştia exact ce idiot era nu ajuta prea 
mult în a îndulci durerea pe care o resimțea uitându-se la acest băiat cu trăsături 
deosebit de frumoase şi întrebându-se, ca de fiecare dată de când erau împreună, 
ce făcuse pentru a merita un asemenea iubit arătos. 


Ingerul cu aripi întunecate, care era chiar mai arătos şi devenea treptat povara 
existenţei ei, o impunse în dreptul umărului. 


-Fii atentă, copilă, îi zise el. Nu am toată noaptea la dispoziţie. 


Cassie îşi recompuse expresia feţei, formând-o pe cea pe care o folosea cel mai 
adesea pentru a-și bate joc de vreun client pe la spate, când nimeni nu era atent. 
Era expresia care îl făcea întotdeauna pe Ezra să râdă. Jeremiel arătă însă către 

cuplul care se certa în faţă. 


Cassie cea în viaţă încerca să îşi facă iubitul să înțeleagă. 


-Dar bunica mi-a spus că pot să locuiesc cu ea si să merg la U-Mass Amherst 
pentru cursurile de la seral, zicea ea. Ai mașină. Poti să vii să mă vizitezi la 
fiecare sfârşit de săptămână. 


-Deci mă părăseşti pentru o amărâtă de școală? 


In timp ce vorbea, Mauricio isi accentua cuvintele prin gestică, un obicei pe care 
Cassie cea in viata îl adorase dintotdeauna. Cassie cea moartă remarcă însă cât 
de intimidant părea ca un bărbat atât de masiv precum Mauricio să îi înfigă în 
repetate rânduri degetul în piept. 


-Nu te părăsesc, replică fata în viata. Doar... Habar n-am, nu vreau să rămân 
prinsă aici toată viaţa. 


-Dar credeam că mă iubeşti, scumpo, se încruntă Mauricio. De ce vrei să pleci si 
să mă laşi în urmă? E cumva fiindcă mama ta zice că nu-s destul de bun pentru 
că-s brazilian? 


-Nu îmi pasă ce spune mama, răspunse Cassie cea în viata. Chiar te iubesc, dar 
vreau să fac ceva cu viaţa mea, nu să ajung o bătrână plină de amărăciune, ca 
mama. 


Fata în viaţă se aplecă spre Mauricio și îi mângâie obrazul, având privirea 
cuprinsă de vinovăţie. Fata moartă observă însă repeziciunea exagerată cu care 


Mauricio dădea din sprâncene, asemenea unei fete care încerca să manipuleze. 


-M-ai implorat să iau Corolla asta, insistă Mauricio, iar acum îmi zici că nici 
măcar n-o să stai pe-aici ca să mă ajuţi s-o plătesc? 


Cassie cea moartă simți că ameteste, de parcă întreaga lume se învârtea, iar ea 
era pe cale de a fi atrasă într-un fel de scurgere uriașă de la vreo cadă. 


-Nu așa îmi amintesc eu cearta asta, spuse ea privind cu răutate către Jeremiel. 
Ai schimbat și asta? 


-Nu încă, răspunse îngerul. Poate că ar trebui să fii atentă la lucrul pe care ai 
venit să îl vezi. 


-Eu am venit să îl văd? Nu am cerut să fiu aici! 


-Hei, zise Jeremiel ridicând mâinile în semn de apărare. Eu doar te-am adus unde 
aveai nevoie să simţi că s-a încheiat povestea. Tine de tine să iti dai seama ce te 
supără aşa de tare în momentul ăsta. 


Cassie cea moartă se concentră din nou asupra discuţiei. 


-E mașina ta, spuse Cassie cea vie. Eu doar ţi-am zis să o cumperi când ai spus 
că Toyota Corolla a fost dintotdeauna mașina visurilor tale. 


-Nu asta ai spus, târfă! 


Mauricio o insfaca pe fata vie, strângând-o de fularul negru si lung pe care îl 
purta înfășurat în jurul gâtului în locul gulerului. 


-Ai spus că întotdeauna ai visat să te dai mare în faţa prietenașilor tăi Goth, cu 
mămici și tătici bogaţi; trimiși la facultate cu bilet întreg. Asa că am cumpărat-o. 
Am cumpărat mașina ca tu să le poţi arăta că esti în stare să reusesti şi fără treaba 
asta cu facultatea a fetelor bogate. 


Cassie cea moartă înghiţi în sec în același timp cu versiunea sa vie. Da. Chiar 
spusese ceva de genul acela. 


-Imi pare rău, zise fata vie. 


Cea moartă privi către îngerul care aştepta în afara maşinii, cu braţele încrucișate 
în dreptul pieptului musculos, părând plictisit. 


-Chiar am spus asta. 


Ochii violet-albastri nepământeni îi sfredeliră pe ai ei, gri, de parca ar fi putut să 
vadă drept prin ea. 


-I-ai spus si că o să plătești maşina? 
-Aă...nu, răspunse Cassie. Cel putin... nu sunt foarte sigură. 
-De asta nu ai mers la facultate când mama tatălui tău ţi-a zis că poţi locui cu ea? 


Cassie cea moartă privi spre locurile din fata, unde Mauricio juca aceeași carte a 
vinovatiei pe care Cassie cea vie și-o amintea atât de bine; cartea care o făcuse să 
îi promită că îi va da o treime din salariul ei săptămânal pentu a-l ajuta să 
plătească mașina pe care „i-o datora”. 


Ce putea spune? Că Mauricio păruse o varianta mai bună decât ideea de a-și 
asuma un risc şi de a locui cu mama tatălui ei la momentul respectiv? Bunica sa 
se comportase ciudat de fiecare dată când o vizitase- iar ocaziile fuseseră putine- 


si nu făcuse altceva decât să o vorbească de rău pe mama ei. 

-Adică la fel cum o tratezi și tu pe mama ta acum? comentă Jeremiel din spatele 
fetei. Ce s-a întâmplat cu „Cinstește pe tatăl tău și pe mama ta, ca bine să-ţi fie si 
mulți ani să trăieşti pe pământ”? 

-Parcă Biblia era o prostie. 


-Cele Zece Porunci sunt reale. 


Jeremiel îşi ridică unul dintre picioarele musculoase şi îl sprijini de anvelopa 
mașinii lui Mauricio. 


-Altădată erau douăzeci, nu zece, continuă el. Zece reguli de bază ca să trăiţi în 
armonie și voi tot o daţi în bară... 


-Taci! mârâi Cassie către el. Vreau să aud asta. 


Da. Acesta era momentul care îi rămăsese înfierat în minte, momentul în care 
Mauricio îşi declarase dragostea. De această dată, însă, Cassie cea vie fu cea care 
îi spuse lui Mauricio că îl iubea și îi jură că avea să îi fie întotdeauna alături, 
oricând ar fi avut nevoie de ea. Nu Mauricio ei, după cum părea să își 
amintească. 


-Ai schimbat si asta? îl întrebă pe Jeremiel. 

-Nu. 

-Dar îmi amintesc foarte bine... 

-În câte luni a zis fata cealaltă că era însărcinată? o întrerupse îngerul. 

-Cinci. 

-Iar momentul ăsta s-a întâmplat în... 

-August, răspunse Cassie. Chiar în perioada în care el... ăă... 

Fata isi acoperi ochii cu mâinile, căci nu își dorea să fie obligată să isi privească 


versiunea vie dându-și jos blugii pentru ca Mauricio să se poată culca cu ea chiar 
pe scaunul din față al noii lui masini second-hand, marca Toyota. El se cățără pe 


deasupra schimbatorului de viteze din mijloc şi trase de mânerul care ajusta 
scaunul. Acesta se aplecă spre spate, astfel încât chipul lui Cassie cea vie era 
acum chiar în faţa lui Cassie cea moartă. 


-Auzi, nu te supăra?!... se rasti Cassie la Jeremiel. 


-Hei... sunt de ceva timp prin lumea asta, îi răspunse îngerul cu o figură amuzată. 
Crede-mă, am văzut tot ce se putea vedea. 


-Ei bine, nu ai văzut tot ce se putea vedea la mine! replică ea si înșfăcă resturile 
sandvișului ei McDouble, aruncându-l drept în fata lui Jeremiel. 


Acesta se răsuci pe călcâie, privind în direcţia opusă. Tot ce mai putea Cassie să 
vadă în acel moment era împreunarea aripilor sale mov-negre. Penele lui 
strălucitoare și negre o tentau. Orice era mai bine decât să se privească pe sine 
însăşi renunțând la propria virginitate pentru un bărbat despre care știa acum că 
nu o iubise niciodată. 


Jeremiel îşi încordă aripile dincolo de raza ei de acţiune, fără a se întoarce pentru 
a o privi. 


-Aveam o înţelegere, iti amintesti? 
-Parcă te uitai în altă parte. 

-Încă pot să îţi citesc gândurile. 
-Ah... 


Cassie îşi înfipse degetele în urechi pentru a nu auzi cum Mauricio grohăia 
asemenea unui porc. În timp ce Cassie cea vie şi Mauricio „o făceau”, telefonul 
lui se aprinse, fiind pe modul silențios. Cassie cea moartă se întinse dincolo de 
spatele încordat al băiatului şi insfaca telefonul, nerăbdătoare să se distragă de la 
priveliștea neîngrădită a feselor lui musculoase. Rămase cu gura căscată când citi 
mesajul: 


„Hei, iubitule, îmi pare rău. Am împrumutat bani de la fratele meu ca să te ajut 
să-ţi plăteşti chiria. Vii să stai cu mine mai târziu, cum ai promis? Cu drag... 


Melita” 


Melita? Deci acesta era numele celeilalte femei? 
-Idiot afurisit, în stare doar de minţit si de înșelat! strigă Cassie. 


In afara mașinii, Jeremiel începu să râdă. Acest lucru nu făcu decât să o înfurie și 
mai tare pe fată. 


-Să înțeleg că ai primit ce iti trebuia? întrebă el. 
-E]... el... mă juca pe degete si mă înșela în tot acest timp. 


Se lansă asupra nenorocitului care îşi tot făcea de cap cu versiunea ei vie, dar își 
scrâșni dinţii frustrată în momentul în care mâinile ei îi trecură de-a dreptul prin 
spate. Incercă sa îl lovească, însă nu ajută la nimic, pentru că el nu putea să o 
simtă. 


Cassie cea vie strigă și începu să verse lacrimi de fericire. 

Cassie cea moartă voia să îl ucidă. 

Cassie cea vie îşi strânse hainele la piept și se ridică. 

-Chiar mă iubeşti? întrebă ea. 

-Nu! ţipă tânăra moartă. Nu trebuia să o fi spus tu prima, idioato! 
-Da, iubito, sigur că da, minţi Mauricio printre dinţi. 


Cassie aruncă telefonul mobil spre el. Rată ţinta, iar acesta se rostogoli pe bord 
până căzu în poala fetei încă în viaţă. Ea îl ridică. 


-Uită-te la el, proasto! ţipă Cassie cea moartă către versiunea ei vie. Uită-te să 
vezi de la cine e! Vezi numele? Melita! Ala e numele iubitei lui însărcinate! 


-Dă-mi ăla, spuse Mauricio, zâmbindu-i ademenitor tinerei. 


Aceasta îi întinse telefonul fără ca măcar să arunce vreo privire la ecran. 


Mauricio se uită la el și rânji, după care îl aruncă într-un sertar de la usa mașinii, 
unde Cassie cea vie nu avea nicio şansă să îl mai vadă. 


-Ahhh! exclamă Cassie cea moartă, lovind cu putere în spătarul scaunului lui 
Mauricio. Ce om de rahat! 


-Ai ceva ce ţi-ai dori să iti soptesti? o întrebă Jeremiel din afara mașinii. Până la 
urmă, tocmai te-ai sinucis din cauza tipului ăstuia. 


Vocea îngerului se auzea înfundat. 
-De ce te uiţi în partea cealaltă? zise fata. 


-Pentru că mi-ai spus să mă întorc şi să nu mă uit cum te faci de râs, mânjindu-te 
cu lepra asta înșelătoare... 


-O! 


Cassie privi către varianta ei vie, care tocmai își trăsese din nou blugii din 
dreptul gleznelor. De ce își amintea acest moment drept unul atât de romantic, 
când tot ceea ce făcuseră fusese să se frece unul de celălalt ca nişte câini în 
călduri, pe scaunul din fata al mașinii? Era amuzant cum o fărâmă de adevăr 
aşeza totul într-o perspectivă deloc atractivă. 


-Arăt decent, spuse Cassie. Poţi să te întorci acum. 


Jeremiel se răsuci pentru a o privi. Fata se aștepta ca acesta să îşi bată joc de ea, 
dar el revenise la aceeași expresie de nedescifrat, pe care suspecta că o folosea 
ori de câte ori voia să ascundă ceea ce simţea pentru că nu știa ce să spună. 


-In caz că ai uitat, nimeni nu mă poate auzi, rosti Cassie, arătând către versiunea 
ei în viata. Sunt moartă. Cum îmi spun ceva ce nu vreau să aud? 


-Pur si simplu îi soptesti în ureche. 


- Tocmai am aruncat cu telefonul în ea şi am urlat adevărul, răspunse fata. Sunt 
moartă. Nu mă poate auzi. 


-De câte ori ti-au zis prietenii tăi că tipul ăsta e un jucător? 


Obrajii lui Cassie căpătară o nuanţă de roșu aprins. 
-De multe ori. Dar nu am... 


-...vrut să îi crezi, continuă Jeremiel. Pentru că iti plăcea să fii îndrăgostită de el. 
Sau, mai precis, iubeai modul în care te simteai când ieseai cu el în public si 
toate celelalte fete se holbau la prietenul tău, dorind să fie în locul tău. 


Ochii lui Cassie se umplură de lacrimi. 
-Ti-a mai zis cineva vreodată că eşti un nenorocit? 


Jeremiel rânji într-un mod despre care Cassie ştia că, dacă nu ar fi fost pregătită 
să îl linşeze în acel moment, ar fi topit-o cu siguranţă pe picioare. Era bine că 
îngerul nu se mai afla în maşină, lângă ea. Dacă ar fi pus mâna pe el, putea să 
jure că i-ar fi smuls penele ca unei găini! 


Deci? Ce putea să îşi şoptească sie însăşi pentru ca ea, vechea ea, versiunea 
aceea care încă era îm viaţă, să fie mai atentă la semnalele că Mauricio nu făcea 
decât să o înşele? 


-Ce i-ai spus mamei mele ca să o convingi să îmi dăruiască vechea ei păpuşă? 


Acum avea două amintiri ale aceluiaşi moment: variant în care mama ei se 
îmbătase şi fusese prea mahmură în dimineaţa de Crăciun pentru a se da jos din 
pot, dar şi varianta în care femeia se purtase de parcă a face vechea păpuşă cadou 
reprezenta un soi de rit de trecere, nu o scuză pentru faptul că nu îşi permitea 
niciun alt dar. 


-Mama ta chiar a vrut să îţi dea un cadou, spuse Jeremiel cu blândeţe. Tot ce am 
făcut a fost să îi şoptesc că a-ţi dărui ceva ce ea însăşi adora e mai bine decât 
nimic. 


Cassie suspină. 


-Dar eu ce pot să îmi spun? Mie, cea care tocmai a auzit cele două cuvinte pe 
care şi-a dorit întotdeauna sa le audă? Ca Mauricio mă minte? 


-Doar tu ştii ce te-ar putea determina să asculti. 


Jeremiel se indeparta putin pentru a-i oferi ceva intimitate. Nu mai era decât ea. 
Ea însăşi. Şi nenorocitul de fost iubit care, chiar şi în acel moment, avea putere 
absolută asupra inimii ei. 


Cassie îşi aşeză mâna pe umărul versiunii sale vii. 
-Ascultă, îşi şopti sie însăşi. Ştiu că nu îţi doreşti decât să fii iubită. Dar 
Mauricio... el mai are o grămadă de fete care îl aşteaptă cuminţi în urmă. 


Deschide ochii! Nu îţi mai acoperi urechile şi încetează să pretinzi că nu vezi 
adevărul din faţa ta. 


Cassie cea vie se răsuci către Cassie cea moartă şi o privi drept în ochi de parcă, 
poate pentru numai o secundă, o auzise. 


-Hei, iubito, zise Mauricio. Tre’ să te las la maşină. Mama tocmai mi-a trimis 
mesaj să-mi spună că frate-miu s-a bătut cu cineva. Tre’ să îl scot din belele, 
dacă înţelegi ce vreau să zic. 


Cassie cea vie se întoarse către Mauricio cu o privire plină de încredere. 
-Bine, spuse ea. Mă suni mai târziu? 


-Sigur, iubito, răspunse tânărul. Noi doi avem toată viaţa înainte să... ştii tu, 
adăugă el făcându-i cu ochiul. 


-Ah! Cassie cea moartă o pocni pe varianta ei vie drept în tâmplă. Nu ai ascultat 
deloc ce ţi-am zis?! 


Cassie cea în viaţă se cutremură. 

-E totul în regulă, iubito? întrebă Mauricio. 

-Da, răspunse fata. Doar un fior. 

Tânărul porni maşina şi o băgă în viteză. Apoi plecă, lăsând-o pe Cassie cea 
moartă în urmă, în locul în care cu câteva secunde în urmă fusese parcat 


vehiculul. Jeremiel păşi către ea şi îi întinse o mână pentru a o ajuta să se ridice. 


-Nu a schimbat lucrurile cu nimic, zise fata. 


-Dacă ar fi aşa uşor, nu ar mai exista nicio problema în întreg universul, nu-i 
aşa? îi răspunse îngerul. 


-Dar tu cum faci? Cum ne spui nouă, oamenilor, să ne trezim şi să ne vedem de 
capuccino când tot ce vrem, de fapt, e să bâjbâim prin jur? 


Jeremiel afişă din nou aceeaşi expresie indescifrabilă. Cea care transmitea că nu 
avea niciun răspuns pentru întrebare. 


-Cum spuneam... nu e problema mea. Eu sunt aici doar ca să fac curat în urma 
prizonierilor care scapă din Gehenna... ăă... din iad. Dacă se întâmplă ca un înger 
să ajute un om, atunci... ştiu şi eu? E pură coincidenţă. 


Cassie privi îndelung către acest înger care nu ezitase nicio secundă să îi 
demonstreze ca nu îi plăcea deloc să fie împovărat de ea. Iar ea, care nu fusese 
nevoită să se ocupe decât de sine însăşi, putea înţelege exact de ce. 


-Jeremiel, rosti Cassie. Inca nu văd nicio lumina. Iar sunetul acela... devine din 
ce în ce mai puternic. Ce înseamnă toate astea? 


-Inseamnă că nu avem prea mult timp la dispoziţie, răspunse acesta. Inchide 
ochii, copilă. Călătoria asta o să fie ceva mai urâtă decât celelalte două. 


Cu o străfulgerare de lumină, Jeremiel o trase către acel loc care exista la mijloc. 


Capitolul Sapte 


De aceasta dată, nu numai că o tinu de mână, ci o strânse la piept cu atâta putere 
încât, dacă ar mai fi fost încă vie, ar fi sufocat-o. Zgomotul acela asemănător 
unui urlet se amplifică până când Cassie se simţi de parcă fiecare centimetru de 
piele ce rămăsese neprotejat de Jeremiel era străpuns de fragmente reci de 
gheaţă. Sentimentul se risipi, însă, la fel de rapid pe cât începuse. Îngerul îi dădu 
drumul din strânsoare şi se îndepărtă la câţiva paşi distanţă, astfel că faţa lui 
Cassie nu se mai odihnea la adăpostul pectoralilor masivi ai lui Jeremiel. 


Fata respiră adânc, căutând aerul curat chiar dacă, teoretic, nu mai avea nevoie 
de el. Se întorseseră la ea acasă. Casa ei din prezent. Acea garsonieră odioasă de 
la parter, singura pe care mama sa şi-o putea permite; şi de asemenea cea în care 
puteai auzi întotdeauna familia de deasupra mergând prin casă şi certându-se. 


Mama lui Cassie stătea pe podea, înfofolită într-o pătură călduroasă, având o 
sticlă de whiskey Jack Daniels cu gheaţă într-o mână şi un foarfece în cealaltă. 
Fredona greşit un colind de Crăciun în timp ce tăia bucăţi de hârtie verde, 
decorată cu reni, pentru a împacheta un borcan de prăjituri în formă de om de 
zăpadă. Întreaga locuinţă mirosea a prăjituri- probabil cu scorţişoară, judecând 
după aroma- iar în dreptul femeii stătea o farfurie plină de firmituri de fursecuri. 


-Măcar e fericită, zise Cassie. Având în vedere modul în care vorbea când i-am 
închis telefonul în nas, aproape că mă aşteptam să o găsesc în baie, tăindu-şi 
venele. 


-Asta e ceea ce ai fi făcut tu? întrebă Jeremiel, purtând aceeaşi expresie 
indescifrabilă pe care o afişa ori de câte ori nu voia să îşi dezvăluie adevăratele 
sentimente. 


-Nu e treaba ta! 


Cassie aruncă o privire către propriile încheieturi, ascunse sub un şir de şase 
brățări împletite ale prieteniei. Dacă Jeremiel nu era îngerul ei păzitor, atunci de 
unde ştia că fata obişnuia să se taie de fiecare dată când lumea din jur devenea 
prea greu de suportat? 


A 


Mama sa fredona „Moş Crăciun cu plete dalbe” în timp ce înfăşura hârtia de 
cadou în jurul borcanului de ceramică; apoi, scrise cu markerul direct pe 
ambalaj, cu litere tremurânde „C-A-S-S-I-E”. Fără îndoială că recipientul era 
plin cu prăjituri. 


-Asta e tot ce primesc anul ăsta? întrebă fata. 
Jeremiel o privi dezaprobator: 


-Tocmai ţi-a folosit ultimul dolar pentru a-şi repara maşina. Ce ai vrea să facă? 
Să redirectioneze factura către cardul ei de credit? 


-Nu are credit, răspunse Cassie. Banca i-a revocat toate cardurile pentru că nu a 
putut plăti. 


Jeremiel ridică o sprânceană către ea. 


-Fie, zise fata. Cel puţin e fericită. Cred că e mai bine decât dacă s-ar îmbăta 
crita. 


Mama sa se ridică şi îşi înfăşură pătura mai strâns în jurul trupului. Cassie 
detestase întotdeauna faptul că nu puteau plăti căldura, aşa că erau nevoite să 
îndure frigul din casă pe tot parcursul iernii. Mergea acasă la prietenii ei ori de 
câte ori putea; sau cel puţin asta făcuse, până când toţi plecaseră pe rând la 
facultate şi o lăsaseră să putrezească în Cape Cod pe durata iernii, când nu venea 
niciun turist şi locurile de muncă erau chiar mai puţine decât în restul anului. 


Mama lui Cassie apucă mătura şi se învârti de câteva ori cu ea de parcă ar fi fost 
partenerul său de dans, în timp ce aduna resturile de hârtie şi firimiturile de 
prăjitură rămase după micul experiment al împachetării. Afară se puteau întrezări 
luminile albastre şi roşii ale girofarului care se apropia. Cassie simţi un nod în 
stomac. 


-Treci mai departe, se rugă ea. Te rog să treci mai departe... nu am mai văzut-o 
atât de fericită de foarte mult timp. 


Luminile se apropiară. 


-Nu îi lăsa să îi distrugă seara! îl imploră fata pe Jeremiel. I-am zis că nu o să 
ajung acasă până mâine. Să îi spună atunci. După ce deschide cadoul pe care i l- 
am lăsat sub brad. 


Girofarul se opri în fata casei. Zbarnditul slab al staţiei radio a poliţiştilor se 
putea auzi chiar şi prin portiera închisă. Mama lui Cassie continua să măture, 
fără să observe persoanele care înaintau pe alee. Cassie se întoarse către Jeremiel 


cu o privire rugatoare. 
-Nu îi spune! zise ea trăgându-l de braţ pe înger. Te rog nu îi lăsa să îi spună! 


-Are dreptul să ştie că fiica ei e moartă, răspunse Jeremiel cu blandete. Ce te 
aşteptai să se întâmple când ai hotărât să intri cu maşina în copac? 


-Nu am vrut să se întâmple asta, şopti Cassie. 
-Ba da. 


Ochii lui Jeremiel căpătară o nuanţă violentă, un amestec de negru, albastru şi 
violet, asemenea aripilor lui. Era o culoare care exprima lipsa oricărei empatii. 


-Ai visat la momentul ăsta de sute de ori. Acum ai şansa de a vedea dacă este 
exact aşa cum ţi-ai dorit întotdeauna. 


Cassie alergă înspre uşă şi se aruncă în faţa ei, încercând să oprească ceea ce era 
pe punctul de a se întâmpla. 


-Mamă, nu! 

Mama sa păşi drept prin ea şi deschise uşa zâmbitoare. 

-Cu ce vă pot ajuta? îi întrebă pe cei doi ofiţeri. 

-Sunteti mama Cassandrei Baruch? întrebă polițistul mai scund. 

-Da?... 

Zambetul femeii îi ingheta pe buze. 

-A avut loc un accident, continuă ofiţerul mai înalt. Fiica dumneavoastră... 
-Cassie e bine? întrebă mama, apucând mâna politistului scund. 

-Ne pare foarte rău, doamnă, răspunse acesta. Nu purta centura de siguranţă. 


-Trebuie să fie o greşeală, zise femeia. Cassie poartă mereu centura. Am bătut-o 
la cap cu asta de când era mică. 


-A murit pe loc, doamnă, rosti cu blândeţe ofiţerul mai înalt. Suntem siguri că nu 
a suferit. 


„Ei, nu serios?!” gândi Cassie către sine însăşi. „Nici nu-mi amintesc să mă fi 
lovit de volan.” 


-Nu se poate să fie ea! insistă mama fetei. Cassie a spus că o să doarmă la iubitul 
ei în noaptea asta. 


Fata îşi ridică privirea şi observă că Jeremiel adoptase din nou expresia pe care o 
folosea pentru a-şi ascunde gândurile. Aripile îi tresăriră, însă, în momentul în 
care poliţiştii o ajutară pe mama fetei să se aşeze pe canapea şi o întrebară dacă 
exista cineva pe care ar fi putut suna. 


Nimeni. Nu exista nimeni pe care mama ei să poată suna. Familia le renegase 
atunci când femeia se căsătorise cu tatăl lui Cassie, iar copila nu primise nici 
măcar vreo felicitare de Crăciun de la ei de când avea cinci ani. 


-Nu ai de gând să spui nimic ca să o consolezi? întrebă Cassie privindu-l 
acuzator pe Jeremiel. 


-Nu e treaba mea, răspunse el cu asprime. 


Obrazul i se crispă. Ochii întunecaţi nu purtau nicio urmă de înţelegere fata de 
fată. 


-M-ai adus aici doar ca să mă faci să mă simt vinovată, zise ea. 
-Tu ai ales locul, copilă. Eu doar te-am ajutat să ajungi. 
-Nu, nu l-am ales! protestă Cassie, agitând un deget către chipul lui Jeremiel. 


Mama fetei începu să jelească. Jeremiel îşi umflă aripile şi se răsuci către Cassie 
cu o privire furioasă. 


-Ai visat sau nu ai visat la cât de tare ar fi ca toată lumea să iti plângă moartea, 
chiar înainte de a-ţi îndrepta maşina către copacul acela? 


Gura lui Cassie se deschise şi apoi se închise la loc. Nu era sigură dacă ar fi 
trebuit să recunoască sau să nege acest lucru. 


-Parcă spuneai că nu ma vegheai! 


-Nu o faceam! spuse Jeremiel cu aceeasi privire rautacioasa, in timp ce isi lovea 
tampla cu degetul aratator. Pot sa iti citesc gandurile, ai uitat? continua el, 
arătând apoi către mama fetei. Si pot să citesc şi gândurile ei, chiar acum! 


Penele i se răscoliră de parcă ar fi fost străbătute de o durere cruntă. Avea acea 
înfăţişare pe care ar fi avut-o orice fiinţă umană obligată să privească pe 
altcineva în timp ce i se puneau copci sau să asculte unghiile cuiva scrâşnind pe 
tablă. 

-P-păi... nu mi-o imaginam pe ea, se apără Cassie. Imi imaginam prietenii mei. 


-Deci e în regulă să le faci asta prietenilor tăi? 


Cassie se gândi la cei care o lăsaseră în urmă. Se concentrase mai mult asupra 
faptului că aceştia s-ar fi întors de la facultate pentru a o vedea zăcând în coşciug 
şi s-ar fi simţit vinovaţi pentru că o abandonaseră, însă nu îşi imaginase şi cât de 
dureros ar fi fost pentru ei să afle că ea a murit. Şi Mauricio. Cel mai mult îşi 
dorea ca el să se simtă vinovat pentru că îi făcuse asta. Ochii îi fură inundati de 
lacrimi: 


-Nu am vrut să se întâmple asta. 
-Ba da, ai vrut. 


Jeremiel îi întinse o mână, însă în continuare nu avea nicio urmă de căldură în 
privire: 


-Haide, zise el. Am suportat destul aici. 
-Unde mă duci? 
-Oriunde ai nevoie ca să scap odată de tine. 


Cu o smucitură deloc delicată, o trase înapoi către acel loc aflat la mijloc. 


Capitolul Opt 


Teama îi străpunse întreg trupul în timp ce se lăsa trasă de Jeremiel prin Nimic. 
Îngerul nu o mai proteja aşa cum o făcuse înainte, făcându-i tranziţia mai uşoară. 
Sunetul teribil care o bântuia căpătase tonalitatea unui urlet colectiv, urlet al 
animalelor înfometate în gerul iernii. Cassie strigă numele îngerului, însă în lipsa 
aerului nimic nu o putea ajuta să îşi materializeze cuvintele. 


La fel de repede pe cât pătrunseseră în acea dimensiune, Jeremiel o smuci către 
cealaltă parte, într-o încăpere pe care fata o cunoştea prea bine. 


-De ce nu m-ai apărat? protestă Cassie. 
Expresia lui Jeremiel era distantă. 
-Pentru că dacă nu dispari, spaţiul ăla va deveni casa ta pe veci. 


Un freamăt înspăimântat străbătu trupul lui Cassie chiar dacă, teoretic, nu mai 
putea simţi frigul. 


-Deci chiar sunt condamnată la a rămâne în iad pentru că m-am sinucis? şopti ea. 


Obrazul lui Jeremiel tresări, însă furia datorită căreia ochii lui căpătaseră o 
nuanţă întunecată, aproape neagră, se disipă şi fu înlocuită de dezgust. 


-Acela e doar Nimicul, copile, răspunse el. Locul în care ajungi dacă nu ai 
nicăieri altundeva să mergi. Ai încredere în mine- Gehenna... aa... adică Iadul e 
mult mai rău. 


Cassie se cutremură. Nu era sigură dacă ceea ce aflase era un lucru bun sau rău. 
Rău. Cu siguranţă era rău. Incă putea simţi senzaţia ciudată de a avea întreg 
corpul străpuns de sunetul îngrozitor care vibrase în interiorul său. 


-Jeremiel? spuse fata cu o voce slabă. Inca nu văd nicio lumină. 


-Nu mă surprinde, răspunse el arătând către apartamentul în care tocmai 
ajunseseră. Incă sunt lucruri pe care insişti să le vezi. 


Se aflau în apartamentul lui Mauricio şi, judecând dupa gemetele şi respiratiile 
sacadate care se auzeau din dormitor, Cassie putu să îşi imagineze perfect ce 
făceau el şi iubita lui. 


-Nu vreau sa vad asta! 


Jeremiel ridica din umeri indiferent. Se arunca apoi pe un scaun de bucatarie in 
acelaşi mod în care s-ar fi cufundat orice tip în fotoliul preferat pentru o seară de 
fotbal şi bere. Îşi aşeză neglijent aripile mov-negre pe spătar în timp ce se 
întindea şi îşi trânti cizmele de piele neagră pe scaunul din faţă. Rânjind 
malitios, apucă nişte chipsuri dintr-o pungă aflată pe masa de alături. 


-Asta e trecutul sau prezentul? întrebă Cassie. 
-Prezentul. 


Jeremiel îşi îndesa chipsurile în gură, mestecând atât de tare încât Cassie era de-a 
dreptul surprinsă că cei din camera alăturată nu îl puteau auzi ronţăind de partea 
cealaltă a uşii. Totuşi, având în vedere agitația activităţii din dormitor, era 
evident că o bombă atomică ar fi putut cădea în acel moment şi ei nu ar fi 
observat. 


-Ah, iubito, ah, iubito, ahhhh! urlă Mauricio. 
-Oooohhhh!!! strigă şi Melita. 
Cassie îşi acoperi urechile. 


Jeremiel îi zâmbi răutăcios. Un fir rebel i se ridicase când străbătuseră lumea din 
mijloc. Se înălța din dreptul tâmplei asemenea cornului unei mici capre. Alături 
de sprâncenele arcuite, această trăsătură îi conferea îngerului îmbrăcat în piele 
neagră înfăţişarea unui demon cu aripi purpurii. 


-Ti-a mai spus cineva vreodată că eşti un mare nenorocit? întrebă Cassie. 


-Tutocmai şpus aştta, mormăi Jeremiel cu gura plină de chipsuri. De ciiincizeci 
de ori pan’acum. 


Firimiturile i se rostogoleau din gură pe tricoul negru mulat, rămânând 
suspendate în dreptul pectoralilor care tresăreau asemenea unui cal pe pista de 
curse în timp ce Jeremiel se întindea după pungă să mai ia câteva chipsuri. 


-O, iubito, ooh! gemu Mauricio din camera alăturată. 


Cassie privea atent îngerul extrem de chipeş care stătea întins pe scaunul de 
bucătărie al lui Mauricio asemenea unei pantere care atârnă în copac, admirându- 
i, pe rând, aripile mov-negre şi modul în care i se întrezăreau coapsele 
musculoase prin blugii mulati, de piele neagră. 


-Ah, Mauricio! 
-Oh, iubito!! 
Cassie îşi linse degetele. 


-Ti-e foame şşaucevva? mormăi Jeremiel întinzându-i punga cu chipsuri. 
Judecând după licărirea răutăcioasă din ochii lui, era evident că ştia foarte bine 
ce efect avea asupra ei şi făcea toate astea în mod deliberat, pentru a o distrage 
de la ceea ce se întâmpla în încăperea alăturată. 


-Sau ceva, răspunse Cassie şi înşfăcă punga, îndesând un chips în gură. 
Avea gust de... 

-La naiba! Nu pot să simt niciun gust! 

-Eşti moartă, zise Jeremiel. La ce te aşteptai? 


-Nu se presupunea că atunci când ajungi în Rai poţi să te răsfeţi cu lapte şi 
miere? 


-Atunci pune mâna şi da-ti seama mai repede de ce eşti aici, ca să poţi să mergi 
spre lumină şi să nu te mai ţii după aripile mele, replică îngerul. 


Cassie scoase limba la el. Jeremiel rânji. 


Mauricio gemu prelung, satisfăcut, mult mai puternic decât o făcuse atunci când 
se culcase cu Cassie pe bancheta din faţă a maşinii. 


O lovitură puternică în uşa de la intrare o făcu pe Cassie să tresară. 


-Fir-ar să fie! exclamă ea răsucindu-se şi observă pentru prima dată lumina 
albastră a girofarului care tocmai se oprise în dreptul locuinţei. 


Bătaia din uşă se auzi de această dată şi mai tare. 


-Vin, vin, strigă Mauricio din dormitor. 


Apăru deodată cu picioarele goale, înfăşurându-şi halatul negru şi gros de velur 
în jurul taliei. În spatele lui venea Melita, care purta un halat alb, pufos, ce părea 
a fi fost furat din vreo staţiune de fiţe. Mauricio deschise uşa pentru a le 
răspunde celor doi poliţişti care aşteptau afară. 


-Vă pot ajuta cu ceva, domnilor? întrebă el. 

Cassie recunoscu cei doi ofiţeri care fuseseră mai devreme şi la mama ei. 
-Putem intra? zise polițistul mai înalt. 

- Aveţi mandat de perchezitie? 

Cei doi poliţişti îşi aruncară priviri unul altuia. 

-Cunoasteti o anume Cassandra Baruch? întrebă ofiţerul mai scund. 

-Nu, minţi Mauricio. 


Cassie rămase cu gura căscată. Şi, după cum observă imediat, la fel rămase şi 
Melita. 


-Mama ei a spus că urma să îşi petreacă noaptea în această locuinţă, continuă 
polițistul înalt. 


-Nu o cunosc, insistă Mauricio. Şi clar nu-i ştiu nici mama. 
Iubita lui îl apucă de braţ: 

-Dar... 

-Nu te amesteca în asta! şuieră Mauricio. 


-Sunteti sigur că nu cunoaşteţi această domnişoară? insistă ofiţerul înalt, 
arătându-i o bucată de hârtie. 


Melita păli, însă expresia lui Mauricio nu se schimbă. 


-V-am spus că nu o cunosc. Acum, dacă n-aveţi şi-alte întrebări, văd că 


jurisdicţia voastră nu-i pe aici, prin urmare vă rog să mă scuzati. Am o companie 
de care tre’ să mă ocup. 


-Ce idiot! exclamă Cassie. 


Cei doi poliţişti se uitară către Melita, care avea halatul de baie aşezat în aşa fel 
încât să facă evident faptul că nu purta nimic altceva pe dedesubt, iar apoi de la 
unul la altul. Schimbul de priviri dintre ei fu grăitor. Ridicând din umeri, ofiţerul 
mai înalt îndesă din nou fotografia în dosar, iar cel mai scund îşi scoase cartea de 
vizită şi i-o întinse lui Mauricio. 


-Daca vă mai amintiţi cumva ceva, vă rog să ne sunati. 


-Da, sigur, răspunse Mauricio şi le trânti uşa în faţă, în exact acelaşi mod în care 
i-o trântise şi lui Cassie ceva mai devreme în acea seară. 


-Cum ai putut...? începu Melita. 
-Ss! şuieră iubitul ei, arătând către uşă. 


Cei doi aşteptară până când poliţiştii plecară, după care Melita reveni la a-l 
iscodi pe Mauricio. 


Cassie privi către Jeremiel, care terminase deja toată punga de chipsuri şi 
continua acum cu o cutie de biscuiţi. Arăta ca un copil mic într-o cutie cu bile în 
timp ce îşi turna sos de brânză pe biscuite şi apoi îşi îndesa un altul în gură. 


-Sscce? mormăi el cu gura plină. 


O urmă de sos portocaliu ca tinutele puşcăriaşilor americani se întindea în 
dreptul buzei lui, conferindu-i un aspect cu totul ne-angelic. 


lată, Cassie se afla chia acolo, moartă, cu inima frântă şi, desigur, în cazul în care 
nu era deja destul de clar, moartă, iar îngerul care fusese trimis să o îndrume se 
îndopa cu snacks-uri cancerigene de parcă se uita la un meci. 


-Cum ai putut să minţi poliţiştii? strigă Melita. 


-Fata-i o poveste veche, iubito, răspunse Mauricio. N-am chef de probleme în 
legătură cu o fată care nu contează. 


-Ai văzut măcar poza aia? insistă fata portoricana. E moartă! 


Jeremiel împrăştie sos pe următorul biscuite. Stropi portocalii tasnira 
pretutindeni în timp ce recipientul era golit şi dioxidul de carbon împrăştiau 
resturile pe aripile lui negre-purpurii. 


-Cum se poate ca ei să nu te vadă mâncându-le toate gustările? se întrebă Cassie. 


-Oamenii preferă să li se spună pe nume, răspunse Jeremiel cu gura plină. Nu pe 
rasă. Să o numesti portoricană e nepoliticos. 


-Nu am numit-o aşa, zise fata. 


Jeremiel făcu un gest către propria tâmplă. Cassie îl înjură. In spatele ei, 
Mauricio şi portori... fir-ar! Melita continuau să se certe în legătură cu ea. 


-Parca spusesesi că nu ai fost niciodată cu ea, tipa Melita către iubitul ei. Că a 
venit în seara asta ca să te convingă să ieşi cu ea. 


-Mda, minţi Mauricio. Asta a fost tot, iubito. Nu a însemnat nimic pentru mine. 
Absolut nimic. N-am chef de probleme. De-aia le-am zis poliţiştilor că nu o 
cunosc. 


-Nu pleci din locul ăsta ca să te izbesti cu maşina de un copac decât daca esti 
absolut distrus! Cum ai putut?! 


-Fata asta nu a însemnat nimic pentru mine, iub... 


Melita îi dădu o palma. Mauricio o plesni înapoi. Tare. Femeia îl lovi din nou, 
însă de această data pentru a scăpa din calea lui. Mauricio o apucă de gat si o 
trânti la perete. 


-Dacă mă lovesti, panaramă ce esti, te lipesc de pământ! 

Melita tremura cu ochii plini de teroare. 

-N-nu mă lovi, se rugă ea. Te rog. Ai promis că nu o să mă mai lovesti. 

Cassie se întoarse către Jeremiel, care nu mai părea la fel de nonsalant ca înainte. 


-Ajut-o! 


Aripile enorme ale îngerului se înfoiară asemenea celor ale unui vultur pregătit 
să atace, iar muşchii i se încordară într-o mişcare suprimată. 


-Deci acum vrei să o ajut? 

-E însărcinată! 

Cassie privi cu răutate către Jeremiel, care rămânea frustrant de nemişcat. Apoi 
îşi îndreptă privirea înapoi spre Mauricio, care încă o strângea de gât pe iubita 
lui. li strânse cordonul de altfel lejer al halatului alb şi îşi îndesă pelvisul în al ei. 
-Iti place dur, iubito, zise el. Nu-i aşa? 


-D-dă-mi drumul, îl imploră Melita. 


Cassie se uită din nou la Jeremiel, ai cărui ochi căpătaseră o culoare neagră, 
furioasă. Ingerul nu se mişca, însă. 


-La naiba cu tine! ţipă fata la el. 


Incercă să apuce un scaun pentru a-l lovi pe Mauricio în cap, însă mâinile sale 
trecură drept prin lemn. 


-Ce se întâmplă cu mine? întrebă ea. 


-Te evapori, răspunse Jeremiel. Se întâmplă după o vreme, dacă rămâi captiv la 
mijloc. În final, vei rămâne inconştientă. 


Trupul lui Cassie fu străbătut de teroare. 
-Da, iti place dur, continuă Mauricio, desfăcându-şi propriul halat. 


-Opreşte-te, îl rugă Melita. Mauricio, te rog! Sunt însărcinată. O să ne răneşti 
bebeluşul. 


-Ai senzaţia că mă doare undeva de chestia pe care o creşti în burtă? Am şase 
dinăştia deja. Şi n-am de gând să plătesc încă un cec cu pensie alimentară pentru 
o mamă cu copil din flori. 


Cassie se răsuci şi ţipă la Jeremiel: 


-Daca nu faci ceva, o sa fac eu! 


-Nu am voie să intervin, răspunse îngerul, cu toate că întreaga încordare a 
corpului său demonstra că voia să intervină. 


-Ah! Voi, îngerii, sunteţi absolut inutili! 
Cassie se îndreptă către femeia însărcinată şi îi şopti în ureche: 


-Loveşte-l în ouă! Dă-i un genunchi. Cât de tare poţi. Apoi, când se apleacă, 
pocneşte-l în ochi. După care pleci şi nu te mai întorci niciodată. 


Ochii Melitei se măriră, de parcă auzise. Genunchiul i se ridică. Mauricio urlă în 
momentul în care acest genunchi se izbi de regiunea lui inghinală. Melita se 
luptă să se elibereze. Cassie o încuraja, însă bărbatul o apucă pe Melita de părul 
lung şi cret. 


-Dă-mi drumul! 

-Acum 0 să primeşti ce meriti! 

Mauricio isi pregati pumnul pentru a o lovi peste fata. 
-Jeremiel! striga Cassie. 


Ingerul se mişcă atât de rapid încât Cassie nu îl văzu atacând. Mauricio strigă de 
durere în timp ce oasele mâinii sale se rupseră brusc, cu un trosnet puternic. 


Melita căscă ochii, dându-şi seama că în încăpere se afla un înger enorm, cu aripi 
negre. 


-Fugi! strigă atunci Cassie. 


Femeia începu să alerge, avântându-se în zăpada de afară cu picioarele goale, 
fără a purta altceva pe sub halatul de baie. Jeremiel dădu drumul mâinii lui 
Mauricio. 


-Ce drac...?! 


Mauricio căuta înnebunit cu privirea forţa ce domnea în cameră, însă nu putea 
vedea nimic. Cassie îl lovi cu putere în zona sensibilă, cu toate că ştia prea bine 


că această lovitură a ei nu putea fi simtita. Rămase surprinsă când piciorul îi fu 
străbătut de o senzaţie de fermitate la contactul cu trupul lui Mauricio, chiar în 
dreptul prostatei. 

-Au!!! urlă acesta de durere. 

Jeremiel o înşfăcă pe Cassie, strângând-o la pieptul său: 


-Hai! 


Cu o străfulgerare de lumină, pătrunseră din nou în spaţiul de mijloc. 


Capitolul Noua 


Nimicul nu mai parea la fel de infricosator atunci cand bratele puternice ale lui 
Jeremiel erau strânse in jurul ei, alături de aripile negre si moi. Înainte ca fata să 
apuce să contempleze această realitate, se trezi în faţa Agenţiei Naţionale de 
Locuinţe pentru bătrâni. Aerul părea să strălucească sub farmecul numeroaselor 
luminite colorate, în timp ce fulgii de zăpadă se aşterneau leneşi pe pământ. 
Jeremiel îi dădu drumul. 


-Uhuu! exclamă Cassie, încercând să bată palma cu îngerul. 


Acesta îşi încrucişă însă mâinile la piept şi se încruntă cu o expresie 
dezaprobatoare. 


-Ce? întrebă fata. L-ai pus bine la punct! 

-Mda, răspunse Jeremiel cu aceeaşi privire acră. Şi acum m-ai băgat în belele. 
-Belele? Cum adică te-am băgat în belele? Eşti înger! 

-Fata aia m-a văzut! 

-Aşa, şi? 


-Nu ţi-a trecut niciodată prin cap că poate exista un motiv pentru care oamenii nu 
văd îngerii plimbându-se prin preajmă? 


-Păi... nu? 

-Libera alegere, zise Jeremiel. Cel putin aşa îi ziceti voi. Noi îl numim armistițiu. 
Şi asta îi împiedică şi pe cei care nu sunt de pe Pământ să vină aici şi să vă 
distrugă vieţile. 

-Dar Mauricio o bătea. 

-Acum cinci minute tu erai cea care voia să o bată. 

-Asta a fost înainte să îmi dau seama că e o fată de treabă. 


Jeremiel pufni şi îşi strânse aripile în dreptul umerilor pentru a-şi acoperi braţele. 


-Iti e frig? îl întrebă Cassie surprinsă. 


-Mda. 
-Credeam ca ingerii nu pot simti nimic. 
Jeremiel o privi rautacios. 


-Simtim la fel de multe pe cate simtiti si voi. Singura diferenta este ca de 
asemenea noi ne putem vindeca mai repede si mai bine decat fiintele umane. 


-Cum se face ca eu nu simt frigul? 


-Esti moarta. Poti sa il simti daca intr-adevar iti doresti, dar nu mai reprezinta un 
element important în existenţa ta, aşa că pur şi simplu il ignori. 


-Pot să simt frigul ori de câte ori trecem prin spaţiul din mijloc. 


-Asta pentru că Nimicul este o ameninţare faţă de existenţa ta. Nu ai evolua încă 
suficient ca să îi poţi face faţă. 


Jeremiel privi către clădirea în faţa căreia ajunseseră şi continuă: 


-Apropo de asta... vezi vreo urmă de lumină? Mergeam şi eu undeva când te-am 
auzit strigând după ajutor. 


Cassie se uită în jur, cu toate că nu era prea doritoare să meargă spre lumină 
acum Ca ştia că viaţa următoare nu avea să fie altceva decât o reeditare 
deplorabilă a acesteia. 


-Luminitele de la instalaţiile de Crăciun se pun? 
-Nu. 
Fata oftă: 


-Bine atunci. Cu ce lucru nasol, care ar trebui să îmi frângă inima, ai de gând să 
mă mai torturezi acum? 


-Eu? se miră Jeremiel ridicând una din sprâncenele sale întunecate. Tu eşti cea 
care alege toate locurile astea. Eu nu fac decât să te aduc repede ca să nu te 
pierzi. 


-Nu am ales locul asta, raspunse Cassie. Asta e Agentia Nationala pentru 
Locuinte si nu locuieste nimeni pe care sa cunosc aici. 


-Nimeni? 
Fata se gândi pret de câteva clipe: 


-E un azil pentru oameni bătrâni şi oameni cu handicap. Vin la cafeneaua la care 
lucrez tot timpul. 


-Este cineva aici cu care să fi stabilit vreo legătură emoţională? 


Cassie privi în jur. Trecuse cu maşina prin fata clădirii de câteva ori, când 
scurtase drumul pe strada care lega toate mall-urile, dar nu păşise niciodată 
înăuntru. Oamenii în vârstă o cam speriau. 


-Nimeni, răspunse în final. 


-Ei bine, sigur te-ai gândit la locul ăsta pentru vreun motiv, insistă Jeremiel. Care 
a fost ultimul tău gând înainte să te scot din apartamentul şmecheraşului tău? 


-Că am fost nebună să mă sinucid pentru ceva ce nici măcar nu conta, zise fata. 
Pur şi simplu... 


Acea senzaţie de vid care o chinuia de când se ştia îi amintea că Mauricio nu 
fusese altceva decât un mod de a se distrage; propria ei alternativă pentru sticla 
de whiskey Jack Daniels care reprezentase tovarăşul mamei sale atâta timp. 


Se uită îndelung către Agenţia Naţională de Locuinţe, care părea foarte 
primitoare şi strălucitoare pentru un loc pe care ea îl asociase dintotdeauna cu 
oameni bătrâni ce aşteaptă să moară. Tufisurile din curte fuseseră decorate cu 
instalaţii de Crăciun, iar parcarea fusese deszăpezită, astfel că doar câţiva 
centimetri de zăpadă mai scartdiau sub încălţările ei. Modul în care lumina se 
reflecta în albul omătului era chiar frumos. 


-Poate că a fost singura imagine din capul meu a vreunui loc nu prea rău în care 
să mergi când eşti mort? 


Un alt fel de frig pusese stăpânire pe trupul său. De ce se sinucisese, de fapt? 
Mama ei era încă aici, şi nimănui altcineva nu îi mai păsa de ea. Ce avea să se 


întâmple cu ea când avea să paseasca spre lumină? 
O mână caldă îi mângâie energic obrajii. 


-Nu face asta, fetito, zise Jeremiel ştergându-i lacrimile. O să te ducem noi 
undeva unde chiar vrei să fii. 


Ochii lui albastrii-purpurii împrumutau ceva din nuanțele veşnic schimbătoare 
ale luminitelor de Crăciun care decorau tufişurile, astfel că aceştia păreau 
năpădiţi de stele. Îngerul îi întinse mâna; furia pe care o afişase mai devreme 
dispăruse. 


-Haide. Să mergem înăuntru ca să ne dăm seama ce ai vrut să vezi aici. 


Cassie îl urmă cuminte în interiorul clădirii. 


Capitolul Zece 


Jeremiel îi tinu uşa de sticlă deschisă, cu toate că cel mai probabil ar fi putut sa 
treacă pur şi simplu prin ea. Cassie privi către îngerul care o depăşea în înălţime 
cu mai bine de jumătate de metru, analizând armamentul pe care îl purta, precum 
şi muşchii fermi care se întrezăreau. Modul în care o ţinea de mână transmitea 
un anume fel de dominare, nu sexuală (deşi fata se vedea nevoită să recunoască 
faptul că îngerul arăta într-adevăr din ce în ce mai bine cu fiecare minut care 
trecea), ci, ei bine... angelică. 


Aerul dinăuntru era parfumat de plante perene şi scorţişoară, parfum amestecat 
cu acel miros ciudat care pare întotdeauna să se ataşeze de oamenii în vârstă. De 
când murise, Cassie nu remarcase prea multe arome, cu excepţia celei slabe de 
aer curat care îl înconjura pe Jeremiel. însă acum, departe de a o îneca aşa cum 
se întâmpla de obicei, „mirosul vârstnicilor” părea să aducă ceva reconfortant cu 
sine. 


Lumina se răsfrângea în strălucirea aripilor lui Jeremiel, evidențiind penajul 
violet de dedesubt, care îi amintea fetei de acele păsări nord-americane înrudite 
cu ciorile. 


-O cioară? se revoltă Jeremiel ridicând o sprânceană şi umflându-şi penele, semn 
că auzise acelui gând. Dintre toate păsările de pe planetă, te-ai gândit să mă 
compari tocmai cu o cioară? 


Cassie roşi. 

-Mie îmi plac. 

-De ce? 

-Sunt nişte păsări puternice. Şi rămân împreună. 


Se gândea la cum îşi asemănase întotdeauna grupul de prieteni cu un stol de 
păsări; până când fiecare se risipise undeva în vânt. 


-Ciorile nu încep să zboare într-un milion de direcţii, lăsând vreuna dintre ele în 
urmă, insistă ea. 


-Iar te gândeşti la tatăl tau? 


Cassie se încruntă. Ultimul lucru la care voia să se gândească era tatăl ei, zacand 
pe un pat de spital, pe moarte. 


-Mi-ar plăcea să încetezi cu asta. 

-Cu ce? întrebă îngerul. 

-Cititul minţii. 

-Atunci nu iti mai pune gândurile pe tapet să le audă tot universul. 

-Cum se presupune că ar trebui să nu mai gândesc? 

-Nu trebuie să nu gândeşti, zise Jeremiel. Ci doar să îţi ţii gândurile mai aproape. 


Îngerul o trase către zona în care de obicei se lua cina şi în care în acel moment 
un grup de vârstnici organizau un soi de petrecere de Crăciun ad-hoc. Un bărbat 
slab şi cocosat, care părea să vină din vremuri străvechi, purta un cardigan maro 
uzat şi un papion verde, şi cânta colinde de Crăciun la un pian vechi. Degetele 
lui butucănoase se dovedeau surprinzător de agile în timp ce alunecau pe clapele 
instrumentului; doar câte o notă atinsă vag greşit întuneca din când în când 
interpretarea sa pentru melodia „Crăciun Alb”. Adunati în jurul pianului, tot 
felul de vârstnici cu înfăţişări fragile vorbeau sau cântau în cor, iar vocile lor, 
deşi se suprapuneau uneori neplăcut, recompuneau cea mai bună întruchipare a 
lui Bing Crosby. [4] 


Jeremiel păşi către o femeie de origine african-americană care stătea singură în 
colţ; ochii ei umezi se concentrau asupra trecutului, în timp ce buzele i se mişcau 
în tăcere, în acord cu muzica pe care ceilalţi o cântau. Îngerul se aplecă şi şopti 
ceva în urechea bătrânei. Aceasta ridică privirea de parcă l-ar fi putut vedea, iar 
apoi se uită drept în ochii lui Cassie. 


Nu, nu la Cassie, de fapt, ci la un bărbat vârstnic ce stătea în colţul opus al 
încăperii, privindu-şi cu atenţie mâinile. Femeia se ridică, străbătu camera 
sprijinindu-se în baston, şi se aşeză lângă el. Cei doi vorbiră o vreme asemenea 
unor prieteni, iar expresia aceea tristă şi oarecum pierdută pe care cuprinde 
chipul vârstnicilor pe care copiii uită să îi aducă acasă de Crăciun se risipi. 


Jeremiel făcu câţiva paşi uriaşi şi reveni în dreptul lui Cassie. 


-Ce i-ai zis? întrebă fata. 
-Doar i-am arătat că prietenul ei e singur. 


Jeremiel zâmbi; nu era acel rânjet indulgent pe care i-l arătase ei atâta timp, ci un 
zâmbet sincer, dominat de căldură şi înţelegere: 


-Numele lui este Walter Jameson şi îi place de ea de ceva vreme, dar e destul de 
timid. Numele ei este Alice Washington şi a crezut dintotdeauna că domnul e 
cam snob. Însă i-am clarificat eu situaţia. Acum, niciunul dintre ei nu trebuie să 
petreacă seara de Crăciun singur. 


Ochii lui căpătară o nuanţă atât de profundă de albastru încât se asemănau cu un 
câmp plin de violete, strălucind în lumina soarelui. Cassie se bucura că nu avea 
nevoie să respire; chiar dacă purta piele neagră şi arme mai potrivite pentru un 
actor din filmul „Road Warrior” decât pentru un înger în seara de Crăciun, 
divinitatea pe care o descriau oamenii de fiecare dată când vorbeau despre îngeri 
radia prin fiecare por al lui Jeremiel, asemenea soarelui iarna. 


Fata simţi un nod formându-i-se în gât. De ce nu îl putuse întâlni pe Jeremiel 
înainte să facă idiotenia de a intra cu maşina într-un copac? De ce nu îi soptise şi 
ei un înger ceva în ureche atunci când chiar ar fi putut schimba ceva? 


-Nu putem fi peste tot în acelaşi timp, răspunse Jeremiel gândului ei cu o privire 
plină de compasiune. 


Acea privire îi sugera fetei faptul că îngerul avea mult mai mulţi ani decât cei 
treizeci şi ceva pe care îi arăta. 


-Se presupune că trebuie să vă salvaţi unul pe altul, nu să ne aşteptaţi pe noi să 
vă salvăm. Noi nu trebuie să fim aici decât ca să ne asigurăm că nu intervine 
altcineva. 


-Atunci de ce nu mi-a spus şi mie cineva că le pasă de mine? plânse Cassie. Toti 
oamenii cărora ar fi trebuit să le pese de mine fie m-au abandonat, fie s-au lăsat 
prinşi în problemele lor şi nici nu au mai observat că eram şi eu prin preajmă. 


-Dar ti-au spus că le pasă, o contrazise Jeremiel. Ai venit aici ca să cauţi una 
dintre acele persoane. 


-Cine? 


-Tu să imi spui mie, răspunse îngerul. Te tot uiţi prin camera. Pe cine te aştepţi 
Sa gasesti aici? 


Cassie se gândi o vreme. 
-Pe doamna Henderson, cred. 


Jeremiel se aplecă spre ea, de parcă ar fi fost cu adevărat interesat de ceea ce fata 
avea de spus. Chiar şi aripile lui se înfoiară spre ea. Penele negre uriaşe se 
curbau de parcă încercau să recompună un amfiteatru. 


-Şi cine este această doamna Henderson? 


Cassie aruncă o privire prin încăpere. Cu toate că doamna Henderson nu se afla 
în cameră, fata observă că mai mulţi rezidenţi ai azilului purtau fulare croşetate 
de mână. Femeia în vârstă care vorbea prietenos cu bărbatul ei „snob” avea un 
fular roz aprins, care ar fi putut fi chiar perechea celui pe care Cassie îl luase în 
derâdere mai devreme, la cafenea. 


La fel cum Mauricio luase în derâdere fularul de la ea... 


-Probabil că acum crezi că sunt o nesimtita, zise fata, ştiind prea bine că Jeremiel 
îi putea citi gândurile. 


Căldura din privirea lui Jeremiel se disipă, lăsând loc cunoscutei expresii 
indescifrabile. Da. Într-adevăr citise acel gând despre cât de nepoliticos se 
purtase Cassie faţă de doamna Henderson. Fata suspină şi îşi scărpină nasul. 
Ceva secretii nazale se prinseră de hanoracul negru pe care îl purta şi se întinseră 
între faţa şi mâna sa asemenea unei ghirlande de Crăciun. Ruşinată, Cassie şterse 
lichidul acela corporal dezgustător de pantaloni. 


-Nici măcar nu ştiu la ce apartament stă, zise ea în final. 
-Atunci vom întreba. 
-Parcă nu trebuia să fii văzut de oameni. 


-Oamenii văd ce se aşteaptă să vadă. 


Cassie privi cu gura căscată în timp ce Jeremiel păşea hotărât către un bărbat de 
vârstă mijlocie care părea să se integreze în peisajul acela la fel de bine ca restul 
rezidentilor, cu excepţia faptului că purta un mic radio prins de bretelele roşii ale 
salopetei ce amintea de Moş Crăciun. Îngerul îi adresă o întrebare. Bărbatul 
răspunse fără să clipească măcar. Apoi, Jeremiel se întoarse către Cassie, 
ţinându-şi aripile strânse bine în jurul corpului pentru a nu lovi pe nimeni. 


-C-Cum... tocmai te-a văzut! zise fata. Şi te luai de mine că te bag în belele”! 
Jeremiel îşi lovi uşor tâmpla şi explică: 


-E un tric pe care l-am învăţat de la mama mea- să mă ascund chiar la vedere, 
cum s-ar spune. Dar este nevoie de multă concentrare. Am reuşit să fac în aşa fel 
încât smecherasul tău să nu mă vada, dar mi-am pierdut concentrarea când l-ai 
atacat şi tu, aşa că fata m-a văzut în forma mea reală.Cât despre tipul de acolo? 
El a văzut pur şi simplu un om foarte înalt. 


-Ah, murmură Cassie. 


Asta explica unele discrepanțe din Biblie. Înţelegând acest lucru, fata procesă 
mai departe şi restul cuvintelor lui Jeremiel: 


-Vrei să spui că îngerii au mame? 


-Sigur că avem, răspunse el. Avem mame şi taţi la fel ca orice altă creatură. 
Singura diferenţă este că noi trăim mai mult decât voi. 


-Asta înseamnă că îngerii mor? 


Jeremiel privi în altă parte, frecându-şi mâinile pe piept în timp ce mintea îi 
zbura în mod evident în altă parte. 


-Putem muri, răspunse în final cu o voce stinsă. Dacă cineva ne răneşte suficient 
de tare. 


Apoi, îngerul se răsuci pe călcâie şi se îndepărtă, de parcă uitase că fata se află la 
rândul ei în încăpere. Cassie se grăbi să îl prindă din urmă, întrebându-se dacă nu 
cumva paşii ei de fantomă puteau fi auziţi, având în vedere cat se chinuia să îl 
ajungă. Sau poate că senzaţia pe care o resimțea, a picioarelor mişcându-se, era 
doar o iluzie? Plutea, de fapt, de-a lungul coridorului, asemenea spiritelor din 


filmele horror proaste? 
-Unde mergem? striga ea din urma lui Jeremiel in cele din urma. 


-Pe aici, raspunse acesta indicandu-i drumul. Managerul cladirii a spus ca 
apartamentul ei e la etajul al doilea. 


Urcara treptele, trecand prin dreptul unui grup de batrani care se adunasera pe 
holul din dreptul locuinţelor lor şi discutau despre nepoţii care aveau sa îi ia 
acasă de Crăciun, şi în final se opriră în dreptul penultimei uşi de pe culoar. Pe 
uşă erau lipite fragmente tăiate din felicitări vechi de Crăciun, precum şi câteva 
flori croşetate. 


Cassie ezită, nefiind sigură ce ar trebui să facă. Spre deosebire de apartamentul 
lui Mauricio sau locuinţa mamei sale, unde se simtise indreptatita să dea buzna 
datorită relaţiei pe care o avea cu proprietarii, aici se simţea ca un intrus. Dacă 
vorbele lui Jeremiel se adevereau şi ea era într-adevăr cea care alegea toate 
destinațiile acestei aventuri pentru a pune cap la cap itele povestii, oare ce spera 
să obţină intrând în apartamentul doamnei Henderson? Un fel de finalitate? 
Finalitate a ce? 


Se pregăti să bată la uşă. 
-Nu face asta, o opri Jeremiel. Ar putea să te audă. 
-Cam asta e şi ideea, zise Cassie. 


-Esti moartă. Nu poate să te vadă şi, chiar dacă ar putea, ceea ce ar vedea ar 
întrista-o. 


-Nimeni nu i-a spus încă ceva despre moartea mea, insistă Cassie. Dacă pretind 
că sunt încă în viaţă, nu îşi va da seama. Pur şi simplu nu trebuie să încerce să 
mă imbratiseze. 


-Ai încredere în mine, spuse Jeremiel ascunzându-se din nou în spatele acelei 
expresii pe care o afişa pentru a nu-şi dezvălui adevăratele gânduri. Ar fi mai 
bine dacă nu te-ar vedea. 


Cassie îşi atinse fruntea şi îşi dădu seama pentru prima dată că avea capul spart 
şi nimic nu părea să se mai afle la locul lui. Buzele i se întredeschiseră, formând 


un ,,o” micut în momentul in care realiză că în tot acest timp se plimbase 
pretutindeni cu craniul crapat. 


-De ce nu mi-ai spus nimic? intreba Cassie ingrozita. 


Se tinuse atâta vreme după acest înger teribil de arătos, practic salivand dupa el- 
cel putin asta făcuse cand nu fusese prea ocupată compatimindu-se pe ea însăşi- 
şi lui nu îi trecuse prin minte să îi spună că arăta ca un cadavru din trafic? 


Dar chiar era un cadavru din trafic. 
-Vino, o îndemnă Jeremiel întinzând mâna. Eşti fantomă. Treci prin uşă. 
-Dar tu cum treci prin uşi? întrebă Cassie. 


-Când trăieşti atât cât am trăit eu, înveţi unele lucruri, răspunse îngerul apăsând 
cu mâna pe uşă până îi ajunse la cot. Usa este formată din atomi înconjurați de 
multe spaţii goale. Odată ce conştiinţa evoluează suficient de mult încât să 
recunoască adevărul, nu mai e decât o chestiune de timp până câmnd invaUsa 
este formată din atomi înconjurați de multe spaţii goale. Odată ce conştiinţa 
evoluează suficient de mult încât să recunoască adevărul, nu mai e decât o 
chestiune de timp până când învaţă să îl şi manipuleze, continuă el trăgându-şi 
braţul înapoi şi înfigându-şi degetul într-una dintre florile croşetate. Ca apa care 
trece prin strecurătoare, încheie în final. 


-Dar câţi ani ai, de fapt? 
-Vreo 2500 de ani pământeni. 


Ingerul păşi prin uşă înainte ca fata să mai aibă timp să îi mai pună vreo 
întrebare stupidă, trăgând-o prin straturile de molecule în loc să deschidă pur şi 
simplu. 


Cassie clipi, încercând să îşi acomodeze ochii la lumină slabă de pe partea 
cealaltă a uşii. În faţa ei se întindea o încăpere mică, ce oferea spaţiu doar pentru 
un scaun de tip leagăn aşezat în faţa unei mese cu televizor- genul acela de 
televizor vechi, cu un tub mare ieşind prin spate. Fiecare centimetru de perete 
era împânzit cu fotografii, majoritatea întruchipând un bărbat în vârstă despre 
care Cassie presupuse că era soţul doamnei Henderson. 


Doamna Henderson însăşi stătea pe scaunul vechi şi înclinat, legănându-se 
înainte şi înapoi în timp ce mâinile umflate, chinuite de artroză, îi alergau 
încoace şi încolo pe o pereche veche de andrele îndoite; îşi şoptea încet să se 
grăbească. 


- Aproape gata, murmură ea în tandem cu sunetul andrelelor care se loveau una 
de cealaltă. Nu pot să cobor până când nu e gata şi acesta. 


Jeremiel îşi strânse aripile şi îşi aplecă uşor capul pentru a nu lovi tavanul mult 
prea jos. Deşi Cassie şi mama ei locuiau într-un apartament aflat la subsol, cel 
puţin camera lor avea o înălţime decentă! 


-De ce sunt aici? întrebă fata. 


-De ce eşti aici? replică Jeremiel cu bicepsii lui fermi încordaţi si cu o expresie 
nerăbdătoare, semn că se chinuia să reziste în această încăpere mult prea mica 
pentru corpul lui mult prea mare. 


-Nu ştiu, răspunse Cassie. Poate că vreau să îi multumec pentru fular? 
-Atunci multumeste-i, sugeră îngerul. 


Doamna Henderson încă purta acelaşi pulover colorat cu Rudolf de mai 
devreme, dar îşi schimbase bocancii cu o pereche de pantofi cu tocuri mai înalte 
de zece centimetri. Aceşti pantofi erau cu siguranţă extrem de demodati, căci 
străluceau roşii, etalându-şi vârful foarte ascuţit pe care tinerii îl numeau adesea 
,ucigator de gândaci”, fiind perfect pentru a se strecura prin crăpăturile podelei 
şi a omorî „musafirii”. 


Cassie se apropie pentru a analiza ceea ce croşeta femeia- un alt fular? Ata 
albastru care se răsfira din mâinile lovite de artroză ale doamnei Henderson era 
carliontat însă, nu drept. Femeia trase cu putere de fir, cu o mişcare vizibil 
antrenată, şi continua să croseteze. Ata nu provenea, totuşi, dintr-un ghem 
obişnuit, ci dintr-un alt pulover pe care doamna Henderson îl deşira şi refăcea. 


Cassie se întoarse către Jeremiel. 
-De ce îşi strică puloverul pentru un fular? 


-Are o pensie modestă, zise îngerul ridicând din umeri. Ii place să ofere cadouri 


celorlalţi, aşa că recicleaza diverse lucruri. 


Cassie îşi atinse gâtul gol, la care ar fi trebuit să se afle acum fularul roz 
bombon, ca de Barbie, pe care îl primise. Insă gâtul avea să rămâne pentru 
eternitate gol. 


-Ce a rămas din el e acolo, spuse Jeremiel făcându-i semn către un coş aşezat 
lângă scaun. 


În el se aflau ghemuri mici care fuseseră transformate din pulovere în fire noi, 
însă erau încă destul de crete, la fel ca cel pe care doamna Henderson îl folosea 
în acel moment. Acest coş era nici mai mult nici mai puţin decât o dovadă a 
inventivitatii doamnei Henderson. 


Cassie apucă ghemul roz de dimensiunea unei mingi de golf şi îl aşeză în 
propriul buzunar. Aşa. O amintire. O amintire că, odată, cuiva îi păsase suficient 
de mult de ea încât să îi croseteze un fular, iar ea- copilă prostuta- îşi dădea 
seama abia după moarte că poate ar fi trebuit să aprecieze gestul mult mai mult. 


De ce mama ei nu fusese niciodată la fel de inventivă? 


-Nimeni nu a invatat-o să fie, răspunse Jeremiel acestui gând. Bunicii tai au 
lăsat-o baltă. A trebuit să se descurce cu puţinele instincte de supravieţuire pe 
care le avea. 


-A făcut o treabă îngrozitoare, replică fata cu răutate. 

Jeremiel se retrase încă o dată în spatele expresiei indescifrabile. 

-Tu ţi-ai întâlnit vreodată bunicii? 

-Ştii foarte bine că da, zise Cassie arătând către propria frunte. 

-Nu ştiu decât lucrurile pe care le gândeşti. Contrar părerii populare, să ştii că 
avem chestii mai bune de făcut decât să vă urmărim peste tot pe voi, oamenii, ca 
nişte dădace care au grijă de copii mici. 


Cassie îşi tuguie buzele, pregătindu-se să ofere o replică pe măsură. Doamna 
Henderson se grăbi să se aplece pentru a înşfăca un foarfece mic. 


-Perfect! Ştiam eu că pot să termin înainte de petrecere. 


Mâinile îi tremurau în timp ce se străduia să îşi înfigă degetele tremurânde în 
găurile foarfecului. Cassie îşi tinu respiraţia privind mâinile cuprinse de 
spasmele bolii Parkinson [5]. Cu o mişcare vioaie, bătrâna tăie firele şi apoi se 
folosi de o andrea incredibil de lungă pentru a aşeza capetele răsfirate. 


Cassie îngenunche în faţa femeii şi încercă să se concentreze asupra cuvintelor în 
acelaşi mod în care îl văzuse procedând pe Jeremiel: 


-Doamna Henderson, nu am apucat să vă mulţumesc pentru fular, însă apreciez 
foarte mult că v-aţi gândit la mine, mai ales acum că văd cât de mult aţi muncit 
pentru el. Îmi doresc ca dumneavoastră să fi fost bunica mea, nu acea femeie 
bogată care nu mi-a oferit nici măcar un minut din timpul ei. 


Fata atinse unul dintre capetele fularului. Firul o intepa şi era evident ieftin- 
genul pe care l-ai găsi într-un magazinaş afgan- cusăturile erau destul de 
butucănoase, însă faptul că era lucrat manual îl făcea mult mai frumos decât 
orice şal de caşmir care ar fi putut cumpărat din magazinele scumpe. 


-Tu eşti, Herbert? întrebă doamna Henderson, privind către portretul soţului său. 
Era şi timpul să soseşti! Haide. Ceilalţi ne aşteaptă la parter. 


Cassie făcu un pas înapoi. Nu mai era nimeni în încăpere în afară de ea şi 
Jeremiel. 


Fredonând o variantă veselă, însă teribil de greşită a colindului „Rocking Around 
the Christmas Tree”, doamna Henderson se ridică, păşind asemenea unei berze 
stângace pe tocurile ei roşii de zece centimetri- alias „ucigătoarele de gândaci”. 
Făcându-şi drum spre uşă, femeia îndesă fularul pe care tocmai îl terminase de 
croşetat într-o sacoşă de cadou albastră care, judecând după cum arăta, fusese 
oferită deja de multe ori între rezidenții azilului. 


-Să mergem să îi dăm domnului Cantos cadoul lui de Crăciun, îi spuse bătrâna 
soţului său absent. Mi-a fost teamă că va trebui să mă ascund ruşinată în vreun 
colţ pentru că nu am reuşit să termin toate darurile la timp. Pot să jur că în 
fiecare an îmi ia din ce în ce mai mult! 


Doamna Henderson păşi în hol şi plecă, lăsându-i pe Cassie şi Jeremiel în urmă, 
în camera ei. 


-Bine, acum ce? 
-Vezi vreo urmă de lumina, fetito? întrebă îngerul. 
-Nu, răspunse Cassie. 


-Tragi de timp, concluzionă Jeremiel ridicându-şi sprâncenele către fată. Nu am 
toată noaptea la dispoziţie. 


-Nu e niciun mod prin care m-ai putea... înfige înapoi în corpul meu? Nu mă poţi 
vindeca în vreun fel? 


-Nu, replică îngerul scurt. Ne este interzis să ne implicăm. 


Cassie oftă. Se îndreptă apoi către fotografii, analizându-le pe cele care o 
prezentau pe doamna Henderson cu soţul cu care aceasta încă vorbea de parcă ar 
fi fost în viaţă, apoi cu un bebeluş, apoi un copil mic, apoi un băiat şi în final un 
adolescent. Fotografiile continuau cu doamna Henderson şi soţul ei, însă tânărul 
nu mai apărea în niciuna. 


Cassie se încruntă. Atinse adolescentul cu părul lung care o privea atent dintr-o 
poză veche, purtând tocă şi robă. 


-Ce s-a întâmplat cu el? întrebă fata. 


-A fost chemat în armată imediat după liceu, răspunse Jeremiel. În Vietnam. 
Doamna Henderson ar fi vrut ca el să meargă la facultate, dar băiatul nu era 
interesant. A reuşit să încheie cu bine două tururi, dar apoi a fost împuşcat chiar 
în ultima săptămână pe front, înainte să se poată întoarce acasă. 


Cassie atinse din nou fotografia. 
-Cum de nu vorbeşte cu el de parcă ar fi încă aici? 


Jeremiel îşi încrucişă braţele la piept. Expresia îi deveni ostilă, însă Cassie nu 
credea că era nervos pe ea. 


-Sunt unele lucruri pe care voi, oamenii, ar fi mai bine să nu le ştiţi. 


Fata se uită adânc în ochii de un albastru intens ai îngerului, însă aceştia 


căpătaseră între timp o nuanţă întunecată de violet, care se asemăna cu cea a 
aripilor. Cassie observă încă o dată semnele lăsate de o pereche de gheare, care 
străbăteau fruntea îngerului şi dispăreau apoi sub linia părului. Ce lucruri teribile 
văzuse, oare, acest înger care îşi petrecea acum timpul făcându-i ei pe plac? 


-Poate că de aceea mă tot bătea la cap să merg la facultate, concluzionă Cassie 
cu blandete. într-un fel sau altul, şi-a dat seama că mă zbăteam. 


Privirea de o intensitate înfricoşătoare a lui Jeremiel se transformă, iar ochii 
negri îşi recăpătară culoarea purpuriu-albăstrie. Cassie simtise ceva 
modificându-se în momentul în care adusese la lumină orice amintire oribilă pe 
care îngerul se tot străduia să o reprime; ceva întunecat, care nu fusese în 
totalitate învins. Poate că Jeremiel avea dreptate. Poate că era mai bine dacă 
îngerii nu se amestecau în treburile oamenilor. 


-Deci acum unde mergem? 
-Ce ai nevoie să mai vezi înainte să o tai de aici? 


Cuvintele lui Jeremiel sunau dur, însă expresia îi devenise mai blândă. Deja îşi 
întinsese mâna pentru a o ajuta pe Cassie să străbată drumul până la următoarea 
viziune. 


-Dacă aş fi domnul Dickens, răspunse fata, aş zice că trebuie să mă duci în viitor, 
să privesc oamenii certându-se în legătură cu lenjeria mea de pat şi apoi arătând 
fatidic spre un mormânt gol. 


-Nu sunt Fantoma Crăciunului Viitor, explică Jeremiel. Şi nici Îngerul Morţii. 


Cu o străfulgerare de lumină, îngerul o trase către următorul loc în care trebuia 
să ajungă. 


Capitolul Unsprezece 


Nimicul scartdia atât de puternic încât Cassie se simţea de parcă avea să o 
distrugă, deşi Jeremiel o strângea la pieptul lui. Fata ţipă, însă vidul îi înghiţi 
cuvintele, iar ea se lăsă copleşită de teamă. Era dureros de conştientă de faptul că 
inima îngerului bătea chiar sub urechea ei, în timp ce în propriul piept nu se mai 
distingea niciun fel de ritm şi niciun fel de mişcare. Jeremiel era încă în viaţă, iar 
ea era cât se poate moartă. 


Inca tipa atunci când Nimicul îi eliberă din strânsoarea sa către strălucirea 
soarelui unei zile de vara. Jeremiel o tinu în braţe până când fata se linişti. 


-Devine din ce în ce mai rău, spuse ea. 


-Constiinta ta se deteriorează, explică Jeremiel încruntându-se. Ai rezistat mai 
mult decât majoritatea, dar odată ce plec, ori mergi spre lumină, ori rămâi 
captivă în întuneric. 


Cassie privi în jur, încercând să recunoască împrejurimile. De această dată se 
aflau în cartierul Fresh Holes, din Hyannis. Erau înconjurați de mai multe 
blocuri cu duplexuri finanţate de guvern, în care cei săraci locuiau tacuti, 
temându-se să iasă din casă pentru a nu deranja traficantii de droguri. Judecând 
după canicula de afară şi după gradul de umiditate, Cassie aprecie că era 
probabil jumătatea lunii august. 


-Ce facem aici? 

-Tu să îmi zici. Ăsta e exerciţiul tău de amânare constantă. 
Cassie se încruntă. 

-Sună de parcă ai fi nervos pe mine. 

-Nervos? 

Jeremiel arătă către soare: 


-In timp ce mă aflu aici ajutându-te pe tine, nu prea mă ocup de ceea ce am fost 
trimis să fac aici. 


-Şi ce e acel ceva, mai exact? 


-Sa analizez. 
-Sa analizezi ceva? 
-Doar... sa analizez. 


-Ei bine, mă analizezi pe mine, spuse Cassie cu un rânjet timid. Trebuie să 
conteze la ceva, nu-i aşa? 


-Nu. 


Judecând după expresia lui întunecată, Jeremiel nu se distra deloc. Cumva, 
Cassie bănuia că „a analiza” însemna ceva mai mult decât a trage cu ochiul pe la 
ferestre ca un băgăreţ angelic. 


Fata fusese în acest cartier de câteva ori cu Mauricio, dar toată lumea ştia ca 
trebuie să stai departe de zonă. Cape Cod are o criminalitate extrem de scăzută, 
însă crimele care avuseseră loc în acest cot fragil de nisip care se înălța din ocean 
asemenea unui braţ se întâmplaseră în aceeaşi regiune- acest cartier. 


-Ai mai fost pe aici? o întrebă Jeremiel. 
-Doar o dată, cu Mauricio. 
-La ce casă aţi mers? 


Cassie analiză cartierul. Mauricio o adusese la o locuinţă vopsită în „verde 
portughez” pentru a-şi vizita fratele, dar o lăsase să aştepte în maşină, afară. 
Casa era în continuare acolo, însă vopseaua se scorojise, iar tufişurile din gardul 
viu nu mai erau îngrijite atent. Jucăriile unor copii erau împrăştiate pe peluza din 
fata. O cadă pe jumătate îngropată, cu o statuie a lui lisus în mijloc, care se 
presupunea a deveni la un moment dat un soi de altar, fusese de multă vreme 
abandonată. 


-Cât de departe în viitor suntem? întrebă Cassie. 
-Aproximativ şase ani. 


-Cum faci asta? Să mergi spre viitor sau spre trecut? 


Jeremiel privi drept prin ea; ochii albaştri straluceau în nuanţa ametistului in 
timp ce el căuta un trecut pe care Cassie nu îl putea întrezări. Simti furnicaturi în 
corpul acum gol şi expus, însă nu era nimic erotic în acea senzaţie. Mai resimtise 
senzaţia înainte că Jeremiel să o ducă undeva, dar aceasta era prima dată când 
fusese într-adevăr conştientă de faptul că îngerul făcea ceva. 


-Să vezi trecutul e uşor, explică Jeremiel în timp ce ochii strălucitori de ametist 
îşi recăpătau obişnuita nuanţă întunecată de albastru-purpuriu. Ceea ce tu vezi 
drept perioade separate din viaţa ta, spiritul recunoaşte drept o serie de lecţii, ca 
o înşiruire a zilelor de şcoală. Cu cât trăieşti mai mult, cu atât devii mai conştient 
de faptul că în interiorul tău nu reverberează doar ecoul acestei vieţi, ci şi al 
multor altora. Acesta e motivul pentru care legi atât de uşor relaţii cu unele 
persoane, iar în cazul altora ai nevoie de mai mult timp pentru a le cunoaşte. 


-Aşa a fost cu Mauricio, zise Cassie încet. L-am întâlnit şi pur şi simplu am 
simţit că trebuie să fiu cu el. 


Jeremiel o privi gânditor. Nu. Dacă într-adevăr trebuia să descrie sentimentul, 
atunci cuvântul potrivit ar fi „să sufere”. 


-Nu trebuie să ai încredere oarbă în acel sentiment, spuse îngerul masându-şi 
pieptul. Uneori, persoanele cu care ţi se intersectează drumul din nou şi din nou 
sunt de fapt acelea care te-au rănit în viaţa trecută. Şi dacă nu ai grijă, şi această 
viata îţi va aduce exact ce ţi-a adus şi cealaltă. 


Buzele i se coborâră şi ochii i se concentrară asupra unui trecut care de această 
dată nu era al lui Cassie, ci chiar al lui. Fata avu prezenţa de spirit de a rămâne 
tăcută şi de a-l lăsa pe Jeremiel să contempleze acest trecut care nu presupunea 
doar nori pufoşi şi cântece corale, după cum spunea dogma. 


-Ingerii trăiesc mai mult de o viaţă? întrebă ea în cele din urmă. Ca noi, oamenii? 


Aripile lui Jeremiel se înfoiară, formând un soi de cuşcă de protecţie care îi 
înconjura umerii şi reflecta chiar suferinţa fetei. 


-Uită că am întrebat. 


De această dată, Cassie era cea care îi întindea mâna lui. Ingerul îşi strânse 
braţele ferm la piept, însă gestul nu era unul dezaprobator, ci de protecţie. 


-Da, raspunse el in final. 

-Da, ce? întrebă fata. 

-Da, chiar şi arhanghelii au mai trăit înainte. 
- Arhangheli? 


-Îngeri superiori, clarifică Jeremiel. E vorba de ceea ce diferenţiază un înger 
obişnuit, care e la fel de muritor ca tine- chiar dacă trăieşte mai mult- de un 
arhanghel, a cărui conştiinţă a evoluat suficient încât acesta să se elibereze de 
repetitivitatea renasterii. 


-Tu ce fel de înger eşti? 
-Contează? 
Cassie ridică din umeri: 


-Cred că nu. Eram pierdută şi tu te-ai oprit să mă ajuţi. Asta este tot ce am 
nevoie să ştiu. 


Jeremiel mormăi în semn de aprobare. 


Cei doi înaintară spre casa pe care o vizitase cândva Mauricio. Era evident că 
decăzuse de când fusese Cassie ultima dată acolo. Era de parcă persoana căreia 
cândva îi păsase de această locuinţă hotărâse într-o zi că nu mai voia să se 
deranjeze să o întreţină. Cam la fel cum Cassie hotărâse să nu se mai epileze pe 
picioare la câteva săptămâni după ce Mauricio îi dăduse papucii. Adevărul era că 
întotdeauna o enervase faptul că îi spunea „iubito” şi că se purta cu ea de parcă 
ar fi fost vreo prostănacă, nemaipunând la socoteală şi obiceiul de a îi cere bani 
mereu. Dacă el nu i-ar fi dat papucii, ea s-ar fi convins vreodată să o facă în 
locul lui? 


Fata privi către îngerul înalt de vreo doi metri şi ceva, care se înălța maiestuos 
lângă ea. O singură întrevedere cu el în urmă cu şase zile ar fi fost suficientă 
pentru a o convinge să se sustragă de la relaţia cu Mauricio şi să abordeze ceva 
mult mai bun. 


Jeremiel rânji cu superioritate. Cassie îi aruncă o privire răutăcioasă. 


-Da, da, stiu, asta nu-i vreo poveste de dragoste paranormala si nu ai voie sa-ti 
murdaresti penele pretioase pierzand timpul cu femei umane. 


Rânjetul îngerului se lărgi. Genele lui deosebit de lungi şi negre îi umbreau ochii 
într-un mod despre care, dacă nu ar fi fost aşa distant, Cassie ar fi bănuit că 
însemna că flirta cu ea în derâdere. 


-O, mai termină! se răsti ea. Dacă nu, te chelesc ca pe o găină! 


Bratele lui Jeremiel se desprinseră din dreptul pieptului. Râsul care străbătu 
liniştea avea surprinzătoare atribute muzicale. Incă o dată, Cassie îşi aminti că 
această creatura purta în sine o fărâmă de divinitate. 


-De ce suntem aici, Jeremiel? 


-Cred că tocmai ţi-ai răspuns la propria întrebare, zise el arătând către casa 
dărăpănată. Ştii cine locuieşte aici? 


-Fratele lui Mauricio? 
-Nu, răspunse îngerul. Asta ţi-a spus el. 


-Atunci cine? Fata portoricană? Am crezut că o să se despartă de el, având în 
vedere cum a fugit după ce te-a văzut pe tine acolo. 


-Nu, replică Jeremiel din nou. Implicarea noastră a schimbat cursul poveştii. 
-Deci a ieşit şi ceva bun din toată povestea asta? 


Cassie îl privi în ochi. Dintr-un motiv sau altul, nu părea pe cât de nemulţumit ar 
fi trebuit să pară dacă, după cum insista, îngerii nu ar fi trebuit să se implice în 
chestiunile omeneşti. 


-Jucătorii ca Mauricio îşi găsesc întotdeauna o altă victimă, spuse Jeremiel şi 
privirea i se întunecă. Dacă nu a reuşit ce şi-a dorit atunci, a trecut pur şi simplu 
mai departe, către o pradă mai uşoară. 


Uşa casei decăzute se deschise. O femeie de origine african-americană ieşi în 
prag, însoţită de mai mulţi copii a căror piele varia în culoare, de la aproape alb 
până la negru pur. Vârstele lor erau de asemenea destul de diferite- femeia era 


însoţită atât de un bebeluş, cât şi de o fată ceva mai mare, ambii negri. Totuşi, cel 
care îi atrase atenţia lui Cassie fu un băieţel care stătea la mijloc: nu părea să 
aibă mai mult de şase ani, iar tenul lui avea o nuanţă măslinie. Copilul semăna la 
perfectie cu Mauricio. 


Femeia se aşeză pe un scaun vechi de grădină, genul acela cu cordoane 
încrucişate de nailon, şi scoase un telefon mobil în timp ce copiii se jucau. 
Cassie era uimită de cât de mult îi amintea această doamnă de mama sa, în ciuda 
culorii pielii. 


-Cine este? întrebă ea. 


-Mama ta l-a căutat pe Mauricio după înmormântare. A bătut la uşa fiecăruia 
dintre proprietarii caselor la care angajatorul lui îl trimitea să lucreze în curte, şi 
a spus tuturor că el e responsabil pentru moartea fiicei ei. După ce a reuşit să 
facă în aşa fel încât Mauricio să fie concediat, tipul a revenit aici ca să trăiască 
pe spinarea femeii ăsteia. Ea primeşte ajutor social şi casă din partea guvernului, 
căci nu sunt căsătoriţi şi e foarte săracă, iar el are doar de câştigat pentru că 
singura lui cheltuială este cea pentru maşină. 


-Are în continuare aceeaşi maşină? 


Jeremiel arătă către o maşina nou-nouta- o Toyota Camry roşie. Cassie îşi tuguie 
buzele într-un mod care exprima severitate. Unde era Mauricio? Putea oare să se 
facă vizibilă şi să îl sperie ca naiba cu capul ei spart şi oasele înfundate în 
craniu? Şi dacă putea, nu ar fi fost minunat să îl lovească în zona sensibilă şi să îl 
sterilizeze odată pe acest nenorocit? 


O maşină marca Honda Civic destul de uzată se opri în dreptul casei. Vopseaua 
de pe caroserie se scorojea din cauza ruginii care ameninţa asemenea unei 
epidemii toate maşinile din Cape Cod datorită apropierii peninsulei de Oceanul 
Atlantic. O femeie foarte obosită, care purta o uniformă colorată de asistentă, 
coborî din maşină. Băieţelul cu ten măsliniu care semăna atât de bine cu 
Mauricio alergă spre ea şi o imbratisa. 


-Tatăl tău e acasă? întrebă femeia. 


Care era numele ei? Cassie scotoci prin minte, încercând să îşi amintească 
numele trecut la finalul mesajului din telefonul lui Mauricio. Melita. Numele 
femeii era Melita. 


-E înăuntru. 
-Poti să mergi înăuntru şi să îl chemi, te rog? 
Băiatul făcu întocmai ce fusese rugat. 


Femeia african-americană îşi închise telefonul. Cele două se priviră îndelung una 
pe cealaltă, cu expresii ostile. 


-De ce tot vii p’aici să ceri bani? întrebă proprietara casei. Ştii că n-are nimica. 


-Dar are un copil pe care trebuie să îl întreţină, zise Melita. Şi trebuie să îşi mişte 
odată fundul şi să facă rost de o slujbă. 


-Economia e proastă, insistă femeia. Nu-i de lucru pentru ăştia care au pielea 
maro. Doar pentru albi. 


-Nici eu nu sunt albă, replică Melita. Şi am o slujbă. Vorbim de Cape Cod în 
timpul verii, oricine care are un CNP şi puls poate să facă rost de un loc de 
muncă. 


-Visezi, oftă mama copiilor. Am încercat deja. Am prea mulţi copii ca să plătesc 
factura de la creşă. Costă mai mult pentru unul singur decât fac eu cu minim pe 
economie, d'apăi pentru trei. Plus al tău. 


Melita îngenunche în dreptul femeii negre. Nu părea nervoasă, în ciuda faptului 
că proprietara casei se purta nepoliticos. Părea mai curând plină de compasiune. 


-Ascultă, Aliyah. Avem un loc disponibil la azil. Ajutor de asistentă. Slujba e 
plătită cu şaptesprezece dolari pe oră. Tot ce trebuie să faci e să urmezi un curs 
de şase săptămâni şi, în timpul cursului, vei fi plătită cu nouă dolari şi cincizeci 
de cenți pe oră. 


-Dar de copiii mei cine-o să aibă grijă? întrebă Aliyah. 


-Lasă-l pe el să o facă, replică Melita. Dumnezeu ştie că nu-i bun de nimic 
altceva. 


-Nu stă acasă cu copiii, zise Aliyah. Şi dacă stă, şi-aduce prietenii aici tot timpul 
şi n-are grijă să vadă dacă ies ăştia mici în stradă. 


-Atunci de ce mai stai cu el? 
-Cine altcineva să mă vrea pe mine? oftă Aliyah. Aş fi singură, ca tine. 


Cassie se simţea de parcă cineva tocmai îi înfipsese un pumnal în inimă. Nu 
numai că ar fi putut fi chiar ea în situaţia aceasta dacă ar fi rămas cu Mauricio, ci 
conversaţia la care asista se asemăna şi în mod straniu cu cea la care asistase 
între bunica şi mama ei, chiar înainte ca aceasta să se sature şi să rupă orice 
legătură cu ele. 


Melita o strânse de mână pe femeie, încercând să o liniştească. 


-N-am nevoie de un bărbat ca să fiu fericită, zise ea, mişcându-şi mâna spre locul 
în care stăteau ei. Dumnezeu are un plan. În rest, pur şi simplu mergi mai 
departe. 


Cassie privi către Jeremiel, a cărui expresia era secretoasă, însă ciudat de 
vinovată. 


-Ai mai verificat-o? 

Jeremiel ridică din umeri: 

-Poate. Voiam doar să mă asigur că e bine. 

-Aveam senzaţia că nu trebuia să ne lăsaţi să vă vedem. 


-Nu am zis că m-a văzut, replică îngerul. Pur şi simplu am... tras cu ochiul. Nu e 
vina mea că poate să îmi simtă prezenţa. 


-Când? 
-Nu e treaba ta. 


Cassie îşi îndreptă din nou privirea către casa în curtea căreia se jucau mai mulţi 
copii, unii ai Aliyahlei, alţii ai altcuiva. Oare erau toţi ai lui Mauricio? 


Mauricio apăru în cele din urmă în prag. Era încă foarte chipeş, însă corpul lui 
nu se mai asemăna cu cel ferm al unui peisagist. Acum era mai degrabă moale şi 
deşirat, cam ca al lui Ezra. 


Melita se ridică şi orice urmă de compasiune se şterse din trăsăturile ei oachese. 
Păşi către Mauricio, cu mâna întinsă înainte de parcă era Fantoma Crăciunului 
Viitor, care judeca. 


-Îmi datorezi $5,750, bani adunaţi şi din urmă pentru pensia alimentară! 


-Aşa, şi? răspunse Mauricio ridicând din umeri şi privind către femeia neagră cu 
un rânjet. Treci şi tu la rând! 


-De unde a mai apărut şi aia? insistă Melita, arătând spre noua 'Toyota Camry. 
-E finanțată. 


-Rata pentru maşina aia ajunge la peste $500 pe lună! Bani pe care mi i-ai putea 
da mie! Şi Aliyahei. Şi tuturor celorlalte femei care se chinuie să îţi crească 
progeniturile fără vreun pic de susţinere! 


Mauricio se aplecă spre Melita, iar vocea îi cobori până la un mârâit amenintator. 
-Cunoaste-ti lungu’ nasului, femeie. 

Melita îi înfipse un deget în obraz. 

-Hai! Pune un deget pe mine şi te bag iar la puşcărie! 

Mauricio se îndreptă. 


-De ce nu îl sustii tu cu bani? întrebă el arătând spre propriul fiu. Câştigi mai 
mult ca mine. 


-Asta pentru că eu muncesc! 


Băiatul se strecură uşor spre maşina mamei sale şi îşi aşeză rucsacul înăuntru. 
Părea speriat. 


-Mami? 


Melita se întoarse către fiul ei, care era mult prea mic pentru a înţelege de ce 
părinţii lui se certau întotdeauna. 


De câte ori ascultase Cassie însăşi genul acesta de certuri între mama şi tatăl ei? 


De cate ori il ascultase pe tatal ei dand vina pe mama sa, in conditiile in care ea 
lucra, iar el părea să fie întotdeauna în căutarea unei alte slujbe? Cat de mult o 
învinuise şi ea însăşi pe mama ei pentru că tatăl le părăsise? 


-[a-ma de aici, îi spuse Cassie lui Jeremiel. 
-Ai terminat? 
-Am văzut tot ce aveam nevoie să văd. 


Jeremiel îşi înfoie aripile şi amândoi fură transportaţi la mijloc. 


Capitolul Doisprezece 


Dupa cum se astepta, Jeremiel o aduse intr-un cimitir. Totusi, locul nu era 
întunecat şi înfricoşător, căci soarele strălucea şi o pasăre cu aripi roşii îşi 
răspândea trilul pretutindeni în timp ce căuta insecte prin fiecare tufiş. 


-Asta e partea în care apare Moartea şi îmi face semn spre mormântul meu? 
întrebă Cassie. 


Jeremiel mângâie o piatră funerară: 
-Poate că ar trebui să citeşti ce scrie aici întâi. 


Cassie se aştepta să îşi vadă propriul nume însemnat pe granitul gri, însă îl zări, 
de fapt, pe cel al tatălui său. 


-Uită-te la dată, o încurajă Jeremiel. 
Cassie îngenunche şi atinse pe granitul sculptat. 


-A murit a doua zi după ce am murit şi eu, şopti ea. Credeam că mai avea o 
săptămână. 


-A rezistat doar pentru că mama ta i-a promis că o să îţi spună că e pe moarte, 
răspunse îngerul. Odată ce a aflat că ai murit, a renunţat şi el. 


Câteva lacrimi alunecară pe obrazul fetei. 
-Eu voiam să merg să îl văd doar ca să îi spun cât de mult îl urăsc. 
-Ştiu. 


Cassie îşi plecă încet capul, plângând. Jeremiel nu o strânse în braţe şi nici nu 
încercă să o consoleze, însă expresia lui nu părea să spună că ar fi condamnat-o. 
Simpla sa prezenţă era reconfortantă. 


-Nu vreau să îl văd, zise fata. Nu vreau să îl văd niciodată! Niciodată! Niciodată! 
Nici măcar în rai! 


Se aştepta ca Jeremiel să se certe cu ea, să îi ţină o predică despre iertare, despre 
cum nu înţelegea întreaga situaţie, la fel cum mama tatălui ei o făcuse de fiecare 
dată când bunica sa suna şi inventa scuze despre fiul ei. Era motivul pentru care 


renuntase la facultate atunci când avusese ocazia. Spre marea ei surpriză, îngerul 
nu o condamnă. li puse o mână pe umăr, cu căldură şi înţelegere, şi o lăsă să 
plângă atât cât simţi nevoia. 


-După tot ce ai văzut, în continuare refuzi să îl vezi? o întrebă în cele din urmă. 


-Da, suspină Cassie, ştergându-şi nasul cu mâneca. Nici măcar ca să mă cert cu 
el. 


Expresia lui Jeremiel era în continuare surprinzător de intelegatoare. 


- Atunci asta este alegerea ta, răspunse el. Uneori, singurul lucru pe care îl poţi 
face este să te desprinzi de întreaga poveste şi să mergi mai departe. 


Cassie ridică privirea spre el şi observa, cu toate că ochii îi erau înceţoşaţi de 
lacrimi, că îngerul purta din nou acea expresie meditativă, parcă bântuită; ochii 
lui albastru-purpurii erau melancolici, îndreptându-se spre propriul trecut. Era, 
oare, un arhanghel? Fata bănuia că Jeremiel putea să îşi exploreze multe dintre 
vieţile trecute. Pe cine lăsase el în urmă, această femeie care îl făcea încă să îşi 
maseze pieptul din cauza absenței ei? 


Cassie îi întinse mâna. 
-Unde e lumina asta spre care se presupune că ar trebui să merg? 
Buzele lui Jeremiel se arcuiră într-un zâmbet nostalgic. 


-Va veni, răspunse el. Haide. Acesta este un loc frumos. Plimbă-te puţin cu mine, 
iar apoi ne vom lua la revedere. 


Cei doi înaintară printre morminte- unele erau decorate cu steaguri, altele 
rămăseseră goale, iar câteva, mai norocoase, se iveau îmbrăţişate de flori. Se 
opriră în faţa unei a doua pietre funerare. Cassie citi inscripţia. 


-Este doamna Henderson. 


Fata îşi trecu degetele peste granitul care anunţa ca bătrâna murise în urmă cu 
doi ani şi se alăturase soţului său, Herbert, fiului lor, Jonathan, şi unei a patra 
persoane, denumite simplu „fetiţă născută moartă”. 


-Este bine? 

-Toti sunt bine cand trec înapoi spre Tărâmul Viselor, răspunse Jeremiel. Poate 
doar putin enervati pentru că se văd nevoiţi să repete aceleaşi lecţii ale vieţii din 
nou şi din nou. Doamna Henderson şi soţul ei se tot întorc pentru a-şi îndruma 
băiatul. 


-Dar fetiţa? întrebă Cassie. 


Jeremiel aşeză o mână caldă şi liniştitoare pe umărul fetei, care resimti acelaşi 
fior electric pe care avea să îl asocieze pentru totdeauna cu prezenţa lui. 


-Va continua să încerce până îşi va da seama cum să reuşească. 


Lui Cassie acest răspuns îi păru reconfortant într-un mod straniu. Se ridică, 
sperând că Jeremiel avea să o ia de mână. 


-Sunt pregătită, spuse ea. Du-mă la mormântul meu. 


Jeremiel merse alături de ea în linişte. Soarele se reflecta în aripile lui violet- 
negre, amintindu-i fetei încă o dată de pasărea ei favorită. Îngerul îi aruncă o 
privire din colţul ochiului, prin genele lungi şi negre. Expresia lui nu era deloc 
reţinută. De fapt, părea chiar mândru de ea. În cele din urmă, se opriră în dreptul 
unei pietre funerare mici şi plate- nu cu mult mai reuşită decât o simplă placă 
însemnată cu numele ei şi data morţii. 


-Deci ăsta este... 

-Da, ăsta este. 

-Mă aşteptam să fie mai... mare? 

Jeremiel ridică din umeri: 

-Mormintele costă mulţi bani. Asta este tot ce şi-a putut permite mama ta. 


Cassie privi îndelung către mormânt. In loc să o sperie, îşi dădu seama că se 
simţea şi fata de acesta în acelaşi mod în care se simtise fata de oricare altul din 
cimitir. Curioasă, dar atât. Nicio altă emoție. Deja se obisnuise cu gândul că era 
moartă. 


-O să fie în regula? întrebă ea. 

-Cine? 

-Mama. 

-O voi verifica din când în când, o asigură Jeremiel. Viaţa merge înainte. 


Cassie continuă să privească piatra funerară, atât de plată încât îngrijitorul care 
tăia iarba ar fi putut trece pe deasupra ei fără să îşi atingă lama câtuşi de puţin. 
Firele verzi erau însă tăiate cu grijă în jur, de parcă ar fi fost prelucrate cu un 
foarfece. 


-Unde e lumina asta pe care ar trebui să o văd? 


Jeremiel făcu un semn către o rablă care tocmai se arăta în cimitir, împrăştiind 
fum negru pretutindeni şi pufnind când şoferul opri. Cassie nu se putu abtine sa 
nu zâmbească. Ar fi recunoscut maşina lui Ezra oriunde. 


-Cred că mai este un lucru pe care trebuie să îl vezi. 


Jeremiel păşi în spate, astfel încât să nu mai blocheze drumul dintre cei doi. Ezra 
cobori din maşină, imposibil de înalt şi de slab, cu părul negru pieptănat spre 
fata, astfel încât bretonul aproape că îi acoperea cu totul ochii. Se poticni 
căutându-şi laptopul pe bancheta din spate, iar apoi se îndreptă către Cassie, sau 
mai bine spus către mormântul ei. Fata se dădu la o parte pentru ca Ezra să nu 
treacă prin ea. 


Băiatul se aşeză pe iarbă şi îşi porni laptopul. În timp ce acesta se deschidea, îl 
aşeză lângă el şi scoase şi un foarfece obişnuit din geantă. Cassie observă că se 
îngrăşase puţin; doar puţin. Suficient încât să nu mai pară aşa de slăbănog. 
Scăpase şi de acnee. Tricoul cu trupa emo de altădată făcuse loc unei variante 
ceva mai respectabile- o bluză marca American Eagle, cea pentru tinerii care 
iubesc mountain biking-ul şi căţărările. 


Deci aşa avea să arate Ezra în şase ani? Fata se întrebă dacă încă lucra la 
cafenea. Probabil... Ezra fusese întotdeauna ridicol de loial. 


-Ti-am zis că o să mă întorc săptămâna asta, spuse băiatul în timp ce tăia iarba 
pentru ca numele lui Cassie să nu fie acoperit. Nu am venit eu întotdeauna când 


trebuia? 


Împrăştie iarba tăiată, asigurându-se că nu rămâneau nicăieri mormane mai mari, 
iar apoi îşi trase laptopul în poală. Trilul unei mierle şi briza oceanului, 
întotdeauna prezentă, accentuau sunetul provocat de degetele lui care se loveau 
de taste. Deschise orice ar fi fost acel lucru pe care venise să i-l arate. 


-Vezi? rosti Ezra către mormântul ei. Ti-am spus că într-o zi o să-l fac mare. 


Pe ecran se zărea un joc video care prezenta un univers cu zombie post- 
apocaliptici. Ezra rămase tăcut în timp ce îşi croia drum prin diferitele niveluri, 
până când ajunse în punctul în care o fată îmbrăcată în haine Goth decapita o 
hoardă de zombie cu o sabie. Ezra puse pauză. 


-Vezi, continuă el. Ti-am spus că o să îmi iasă. Eu am facut subprogramul ăsta. 
Va fi pus la vânzare în toate versiunile pentru X-Box şi PlayStation Crăciunul 
acesta. Vei fi faimoasă, Cassie. Toată lumea va vedea cât de minunată ai fost. 


Cassie se uită la ecran. De acolo o privea un avatar electronic destul de bun- ea 
însăşi. 


-Aia sunt eu? îl întrebă ea pe Jeremiel. 
Îngerul aprobă scurt din cap. 
Ezra mângâie piatra simplă de mormânt. 


-Mi-ar plăcea să fii aici ca să vezi toate astea, zise el cu ochii plin de lacrimi. Imi 
lipseşti, Cassie. 


Fata îngenunche lângă el, simțind nodul care i se forma în gât. 
-Sunt aici, Ezra, spuse cu blandete. Nu poţi să mă vezi? 


Ezra ridică privirea, de parcă ar fi putut să îi simtă prezenţă, dar apoi îşi şterse 
lacrimile şi se concentră din nou asupra jocului video. 


-Mă voi mai întoarce de câteva ori săptămânile viitoare, continuă băiatul 
mângâind mormântul. Dar apoi trebuie să plec. Compania de jocuri video mi-a 
oferit un salariu pe care nu îl pot refuza. 


Inchise laptopul şi îl aşeză înapoi în geantă. Cassie plânse în timp ce Ezra îşi 
aşeză din nou mâna pe piatra funerară. 


-Oriunde ai fi, Cassie, rosti el, sper că eşti fericită. Poate că atunci când va veni 
şi rândul meu să vin acolo îmi vei oferi în sfârşit o şansă? 


Işi sărută propriile degete, după care le lipi de piatra funerară. 

-La revedere, şopti Ezra. 

Umerii îi căzură. Isi aşeză laptopul în geantă, înapoi pe bancheta din spate, porni 
motorul rablei pe care o conducea şi părăsi cimitirul, lăsând în urmă un nor de 
fum negru. Chiar dacă şi-ar fi permis o maşină nouă, Cassie ştia foarte bine că 


Ezra ar fi continuat să o folosească pe aceasta până când nu ar mai fi reuşit să o 
umeasca din loc. 


Fata se răsuci pentru a privi către Jeremiel. 
-Nu am ştiut niciodată, zise ea. 


Singurul răspuns pe care i-l acordă îngerul fu un foşnet slab de aripi. Avea o 
expresie care exprima milă, însă Cassie nu era întru totul sigură dacă mila îi era 
adresată ei sau lui Ezra. 


-Presupun că e prea târziu ca să mai fac ceva acum, continuă fata, holbându-se 
îndelung spre zona în care dispăruse maşina lui Ezra. Mi-ar fi plăcut să îl observ 
pe el, în loc să îmi pierd timpul tinandu-ma după un nenorocit ca Mauricio. 


-Ai avut exact ceea ce ţi-ai dorit tot timpul, explică Jeremiel. Nu esti nici pe 
departe prima persoană prea oarbă să remarce ceea ce se află chiar în faţa ei. 


Vocea îngerului era intensă; suna de parcă vorbea din experienţă proprie. 
-Dar tu ce îţi doreşti? îl întrebă Cassie. 


Jeremiel se retrase din nou în spatele măştii indescifrabile pe care o purta adesea, 
iar ochii lui deveniră mai mult albaştri decât violet. Totuşi, nu părea furios. 


-Se presupune că îngerii nu trebuie să aibă dorinţe, răspunse calm. Suntem aici 
pentru a proteja şi a sluji. 


-Asta nu e tocmai corect. 


-Nu, replica el, agitandu-si exasperant aripile. Dar pana cand specia voastra nu 
evolueaza pe masura speciei noastre, asa trebuie sa stea lucrurile. 


Cassie nu stia foarte bine la ce se referea Jeremiel, dar observa faptul ca acesta 
îşi masa din nou pieptul. Deci? Cea care îl ranise fusese o fiinţă umană? 
Judecând după modul în care se comporta îngerul, fata putea intui că rana se 
vindecase de ceva vreme, însă era de asemenea evident că încă îl mai durea, în 
acelaşi mod în care încheietura pe care ea şi-o fracturase cândva o mai chinuia 
atunci când ploua. 


Deodată, îşi dădu seama că lumina despre care crezuse iniţial că era reflexia 
soarelui în albul pietrei funerare de granit devenise mult mai strălucitoare şi avea 
acum o dimensiune suficient de mare pentru ca o fată de statura ei să o străbată. 


-Cred că asta este cursa mea, zise Cassie. 
Jeremiel privi către lumină şi aprobă din cap. 


-Totul va fi bine, fetito. Doar aminteste-ti ceea ce ai învăţat pentru a nu repeta 
aceleaşi greşeli dureroase din nou. 


-Imi voi aminti. 


Îşi dorea să îl îmbrăţişeze, să se arunce în braţele lui şi să îl strângă cu toată 
puterea, pentru că pe el îl cunoştea, iar lumina era mult prea înfricoşătoare. 
Totuşi, el era un înger, iar Cassie avea sentimentul că nu se comporta pe atât de 
distant sau superior pe cât pretindea că ar trebui să o facă datorită acestui statut. 
Aşadar, fata se mulţumi doar cu a mângâia o pană violet-cenuşie, strălucitoare. 
Era moale, chiar luxuriantă, aproape ca orice altă pană, dacă nu luai în 
considerare nuanțele şi umbrele care se întrezăreau dedesubt. Jeremiel aşteptă 
până când degetele lui Cassie ajunseră la capătul penei înainte de a o smulge din 
mâna ei. 


-Nu îmi atinge aripile, spuse cu blandete. Nimeni nu are voie să îmi atingă 
aripile. 


Cuvintele lui exprimau o stare pe care expresia melancolică o contraziceau. Fata 
îi zâmbi indulgent: 


-Multumesc, Jeremiel! 


Il tinu strâns de mana în timp ce pasea spre lumina, până când doar vârfurile 
degetelor li se mai impreunau, iar, in final, ti dadu drumul. 


Capitolul Treisprezece 


Întuneric. 
Frig. 


În jurul ei răzbătea un sunet teribil, însă nu aducea cu sine acelaşi sentiment 
tulburător pe care îl provocase Nimicul. Luminite sclipitoare dansau înaintea 
ochilor ei asemenea unor stele. Se întinse şi simţi brusc un cerc uriaş şi rece 
înconjurând-o. 


Ce Dumnezeu”! 


Sunetul deveni din ce în ce mai puternic, mai ascuţit, ca un şuierat. Faţa o durea. 
Apucă volanul şi îşi retrase corpul din dreptul lui. In timp ce făcea acest lucru, 
sunetul se opri. 


Cassie deschise ochii. 


În faţa ei, ştergătoarele alunecau pe parbriz, ezitau, apoi alunecau din nou pentru 
a curăța fulgii moi şi umezi de zăpadă. Motorul vechii sale maşini Ford Taurus 
torcea sub picioarele ei, încă pornit, în timp ce la radio răsunau acordurile unei 
melodii ale trupei Goth BrunuhVille. Ceasul indica ora 7:27. Dacă acesta era 
Raiul, era evident că arăta teribil de asemănător cu Pământul. 


Cassie coborî din maşină, atentă ca de această dată să atingă mânerul. Solid. Se 
simţea solid sub atingerea ei. lar uşa scartai exact asa cum trebuia să scartdie, 
având în vedere cât de veche şi lipsită de ulei era. Fata păşi afară şi examină 
pagubele, analizând maşina din faţă. 


Vehiculul lovise copacul, însă înainte de a se izbi de trunchi agatase şi un munte 
de zăpadă, care fusese suficient pentru a îl încetini, însă nu suficient de vechi 
pentru a se fi transformat într-un perete de gheaţă. Coliziunea făcuse ca bara din 
fata să se îndoaie, dar impactul rămăsese destul de slab pentru ca nici măcar 
capota să nu fie atinsă. Se părea că acest morman de omăt salvase viaţa fetei. 


Cassie se ciupi şi îşi frecă obrajii. Vie. Era încă vie. Îşi atinse fruntea în locul în 
care ştia că îşi spărsese capul, iar mâna i se murdări de sânge. Sângera. Chiar 
sângera. Îşi înfipse degetele în gură şi se bucură de gustul sărat, metalic al 
sângelui. Nu prea mult, ci doar atât cât să îşi demonstreze că era încă în viaţă. 


In viata. Era inca in viata! 


Se invarti, învăluită de fulgii care cădeau din vazduhul întunecat şi care se lăsau 
luminati sub strălucirea farurilor maşinii. Îşi aruncă deodată capul pe spate şi 
deschise gura. Un mic cristal alb ateriză pe limba ei, scoase un sunet asemenea 
unui scârţâit slab, iar apoi isi eliberă aroma umedă şi dulce. Deşi gustul era rece, 
umed şi total inconfortabil, Cassie era fericită că îl putea simţi. 


-Uuhuuu! strigă fata. 


Apoi, urcă din nou în maşină şi observă că luminita roşie din colţul telefonului 
mobil de pe scaunul din dreapta clipocea. Atinse ecranul pentru a vedea ce apel 
ratase. Era, de fapt, un mesaj de la Mauricio. 


Hei, iubito, 


Imi pare rău că ai aflat în felul ăsta. Acum cinci zile vine Melita la mine şi-mi 
zice că-i gravidă. Sunt destul de sigur că minte, dar aveam nevoie de timp să mă 
gândesc. 


Tocmai am rupt-o cu ea ca să fiu cu TINE. Sună-mă, da? 
Te iubesc, 


Mauricio 


Cassie privi îndelung ecranul telefonului. Exista posibilitatea ca totul să fi fost 
doar o neînțelegere? Poate ca Mauricio într-adevăr nu îşi dorise să se despartă de 
ea? Sau poate că da? 


Mesajul aştepta, oferindu-i şansa de a alege. 


Fata se uită prin parbriz la arborele secular, al cărui trunchi era marcat de alţi 
idioţi care derapaseră de pe drum pentru că merseseră mult mai repede decât le 
permitea şoseaua. 


In final, apăsă butonul de Stergere. Mesajul dispăru. Apoi, fata forma un alt 
număr. Vocea mamei sale răsună din robot. Niciodată glasul ei nu mai avusese 
aceeaşi tonalitate primitoare. 


Cassie aşteptă până când auzi acel bip scurt care însemna că era momentul să 
lase un mesaj. 


-Hei, mama? Sunt eu, Cassie. Ascultă, îmi pare rău pentru ce ţi-am spus mai 
devreme. Nu vreau să merg să îl văd pe tata la spital. Nu o să îl iert niciodată 
pentru că a plecat fără să se mai uite vreo secundă măcar în urmă. Dar ştii ce? 
Chiar vreau să petrec Crăciunul cu tine. Bine? Ajung acasă după miezul nopţii. 
Păstrează-mi nişte prăjituri cu scorţişoară! 


Închise şi formă următorul număr din listă. 

-Hei, Ezra, sunt eu. 

-Cassie? 

-Da, răspunse ea. 

-Ce faci, Cassie? E totul în regulă? 

Fata respiră adânc. 

-Mai tii minte că mi-ai spus mai devreme că pot să ies cu tine şi cu prietenii tai? 
Putea să jure că Ezra îşi tinu respiraţia în acel moment. 

-Da, sigur, răspunse acesta. Suntem cu toţii aici. 

-Invitaţia este încă valabilă? 


-Da! zise Ezra. Ne-ar plăcea mult să ni te alături. Dacă nu te deranjează să îţi 
petreci timpul cu nişte tocilari care joacă Dungeons and Dragons, desigur. 


Cassie zâmbi. 
-Nu ştiu regulile jocului. 


-Nu e nimic, o linişti băiatul. Te învăţăm noi. E foarte distractiv dupa ce te prinzi 


ce trebuie sa faci. 


-Ne vedem intr-o ora, da? Trebuie sa ma mai opresc undeva pe drum si apoi vin 
direct acolo. 


-Bine! 
Vocea lui Ezra suna delirant de fericita. 


Cassie închise din nou telefonul. Aruncă o privire către bancheta din spate, unde 
se afla sacul de gunoi verde umplut cu cele mai vechi produse de patiserie pe 
care le putea oferi cafeneaua. După estimările ei, erau suficiente pentru toţi 
rezidenții Azilului de Bătrâni care, dacă viziunea sa fusese corectă, se aflau în 
jurul pianului cântând colinde de Crăciun într-un mod dureros de afon. 


Înşfăcă apoi fularul roz bombon pe care doamna Henderson îl reciclase pentru ea 
şi îl înfăşură de trei ori în jurul gâtului- era exact genul de fular care o putea 
proteja în această iarnă arctică. Gâtul i se încălzi treptat pe măsură ce căldura 
trupului său era eliberată în imbratisarea şalului. lată! Asa trebuia să se simtă o 
persoană care era iubită. 


Punându-şi centura de siguranţă, Cassie dădu în marşarier, zgaltai maşina de 
câteva ori pentru a o elibera din mormanul de zăpadă care o salvase, şi reveni pe 
şosea. Când îşi aşeză mâna pe scaunul din dreapta, simţi ceva moale mângâindu- 
i degetele. 


Porni lumina din bord pentru a putea analiza pana. Mică şi neagră. Căpăta 
nuante albastre, mov şi negre în lumină, însă nu era nici pe departe pana imensă 
pe care Jeremiel o lăsase să o atingă. De fapt, era pana unei atât de familiare, atât 
de obişnuite ciori. Cassie o apropie de obraz, iar apoi o aşeză pe bord, pentru a o 
putea vedea bine în timp ce conducea. În momentul în care avea să ajungă acasă, 
avea să o prindă în dream catcher-ul pe care îl ţinea deasupra patului. 


-Multumesc, Jeremiel! şopti Cassie în întuneric. 


El nu îi răspunse, dar, de altfel, fata nici nu se aştepta să o facă. La urma 
urmelor, era un înger, iar îngerilor le era interzis să se amestece în chestiunile 
muritorilor. 


Asta, fireşte, cu excepţia situaţiilor în care o făceau... 


~ SFARSIT ~ 


Adevaratul Arhanghel Jeremiel 


Anche 


Jeremiel (Jerahmeel) este arhanghelul deciziilor din viata, conform traditiilor est- 
ortodoxe, grece şi ebraice. Numele său înseamnă „cel pe care Dumnezeu îl 
ajută”. Cu toate că nu este cu adevărat un înger al morţii, Jeremiel se arată la 
momentul trecerii în neființă pentru a ghida spiritele către Viaţa de Apoi şi 
pentru a le ajuta să îşi cerceteze din nou viaţa înainte de a le permite trecerea în 
Rai. 


Daca parcurgeti o perioadă dificilă, se spune că Jeremiel poate fi invocat în 
timpul vieţii pentru a vă ghida spre o „analiză a sufletului”, pentru a vă ajuta să 
reexaminati lecţiile primite de-a lungul existenţei şi să abordati totul cu mai 
multă claritate. Astfel, veţi putea lua decizii mai bune pe viitor. 


